
AVERTISMENT 


Prezentul suport de curs se adreseaza, in exclusivitate, 
studenților de la învățământul la distanţă (.D.). 

El este destinat orientării studenţilor în însuşirea 
cunoştinţelor de Criminalistică. 

Pentru promovarea acestei discipline este, însă, necesară 
consultarea Tratatului de Criminalistică, ediţia a III-a care 
conţine întreaga problematică a materiei. 


Partea I 


Tehnica criminalistica 


CAPITOLUL I 
DEMERS INTRODUCTIV 


Sectiunea I 
Criminalistica - notiune si sistem 


§1. Noţiunea şi importanţa ştiinţei Criminalisticii 


1.1. Noţiunea. Impunerea unui caracter modern activității 
judiciare a preocupat o serie întreagă de jurişti luminati, profund 
convinşi de contribuţia decisivă a ştiinţei la descoperirea faptelor 
penale. Aceștia au înţeles că, pentru soluționarea cauzelor penale, 
simpla aplicare a regulilor de drept este insuficientă. 

În conturarea exactă a obiectului probatiunii, penaliştii dreptului 
modern sunt convinşi că trebuie să recurgă la diverse metode 
ştiinţifice de investigare a realităţii, precum şi la reguli tactice 
specifice de efectuare a unor acte procedurale. 

Momentul de referință al apariţiei noii ştiinţe judiciare se situează 
în urmă cu un secol, fondatorul ei fiind socotit cunoscutul judecător 
de instrucție austriac şi profesor de Drept penal, Hans Gross. El avea 
să editeze, în 1893, “Manualul judecătorului de instrucţie”, reeditat 
în scurt timp sub denumirea “Manualul judecătorului de instrucţie în 
sistemul criminalisticii”. 

Apariţia noii ştiinţe a fost favorizată de progresul realizat în toate 
domeniile cunoaşterii umane, îndeosebi de revoluţia tehnico- 
ştiinţifică, aflată la primii săi paşi la sfârşitul secolului al XIX-lea şi 
începutul secolului XX. Fireşte, această necesitate obiectivă s-a 
impus şi într-un moment în care mijloacele de luptă ale justiţiei 
penale împotriva criminalității deveniseră insuficiente față de 
creşterea numărului infractorilor, mereu mai versati, ei înşişi folosind 
metode şi mijloace perfecționate de operare. 

De la începuturile sale, în ciuda unor păreri contrare, Criminalistica 
a fost considerată o știință în înţelesul deplin al cuvântului, poate una 
dintre primele ştiinţe de graniță. Întemeietorul ei, Hans Gross, a 
definit-o ca o “ştiinţă a stărilor de fapt în procesul penal”. 


Nu insistăm asupra unor definiții, cu toate că o analiză a lor ar fi 
interesantă pentru înțelegerea modului în care au evoluat opiniile 
asupra naturii şi locului ocupat de Criminalistică în sistemul 
ştiinţelor dreptului, chiar dacă analiza lor, în alt context, ar fi utilă. 

Criminalistica este o ştiinţă judiciară, cu caracter autonom şi 
unitar, care însumează un ansamblu de cunoştinţe despre metodele, 
mijloacele tehnice şi procedeele tactice, destinate descoperirii, 
cercetării infracţiunilor, identificării persoanelor implicate in 
săvârşirea lor şi prevenirii faptelor antisociale. 


1.2. Obiectul Criminalisticii. Sublinierea principalelor aspecte 
menite să contureze obiectul propriu Criminalisticii prezintă 
importanță cel putin pe două planuri distincte: pe de o parte, remarcă 
aportul său particular în aflarea adevărului, iar pe de altă parte, 
evidenţiază unitatea şi autonomia sa (dar numai în anumite limite) 
fata de celelalte ştiinţe juridice şi nejuridice, dar aflate în slujba justiției; 
avem în vedere medicina legală, psihologia judiciară, fizica, chimia şi 
biologia judiciară etc. 

Sub raport ştiinţific, principalele direcții de acţiune ale 
Criminalisticii sunt următoarele: 

a. Inițierea de metode tehnice destinate cercetării urmelor 
infracțiunilor, începând cu urmele specifice omului şi continuând cu cele 
ale armelor sau instrumentelor, mijloacelor de transport, ale fenomenelor 
fizico-chimice etc., în vederea identificării persoanelor sau obiectelor. 

b. Adaptarea de metode aparținând ştiinţelor exacte la 
necesităţile proprii Criminalisticii, a unor metode din alte domenii 
ale ştiinţei, cum sunt cele proprii fizicii, chimiei, biologiei, 
matematicii, pentru aplicarea lor la specificul activităţii de prevenire 
şi de combatere a infracțiunilor. 

c. Elaborarea de reguli şi procedee tactice destinate efectuării 
unor acte de urmărire penală, precum şi creşterii eficienţei acestora, 
prin asigurarea unui fundament ştiinţific investigării. 

d. Studierea practicii judiciare, în vederea valorificării ştiinţifice 
şi generalizării experienţei pozitive rezultate din activitatea organelor 
de urmărire penală pe linia investigării infracțiunilor. 

e. Analiza evoluției modului de săvârşire a faptelor penale, pentru 
stabilirea celor mai adecvate procedee de combatere şi de prevenire a 
lor, inclusiv de identificare a autorilor acestora. 

1.3. Metode generale şi particulare de investigare criminalistica. 
Datorită obiectului propriu de cercetare, Criminalisticii îi sunt 
specifice anumite metode de cunoaştere, unele dintre ele tipice 
ştiinţei respective, altele comune mai multor ştiinţe, dar aplicate într- 
un mod particular, potrivit obiectului său. Din perspectivă 
epistemologică, o adâncire a analizei metodologiei criminalistice ar 
avea, fără îndoială, o rezonanță imediată asupra lărgirii bazei 
teoretice a ştiinţei în discuţie. 

a. La baza metodologiei criminalistice, ca, de altfel, a tuturor 
ştiinţelor, se situează modalităţi generale de cunoaştere cum sunt 
observaţia, analiza şi sinteza, deductia şi inducția, comparatia, 
adaptate la specificul obiectului Criminalisticii. 

b. Metodele adaptate la specificul Criminalisticii, din alte 
domenii ştiinţifice, pe primul loc aflându-se metodele de analiză 
fizico-chimică a urmelor şi microurmelor care se prezintă sub formă 
de resturi de obiecte şi materii, metodele biologice de examinare a 
urmelor de secretii, excretii ori ţesuturi moi, metodele antropologice, 
metodele de examinare optică, în radiaţii vizibile sau invizibile etc. 

c. Metode de examinare proprii Criminalisticii, care tin de 
particularitatile obiectului său de cercetare. lată numai câteva dintre 
acestea: 

a metode destinate descoperirii şi examinării (îndeosebi 

comparative) a urmelor sau mijloacelor de probă; 

a metode de identificare a persoanelor si cadavrelor dupa 

semnalmente exterioare ori după resturi osoase; 

Q metode de cercetare a înscrisurilor, a diverselor valori 

falsificate sau contra făcute ş.a. 

d. Procedee tactice de efectuare a unor acte de urmărire penală, 
elaborate atât pe baza generalizării experienței organelor judiciare, 
cât şi prin adaptarea unor elemente de cunoaştere aparținând 
psihologiei. 

e. Metode tehnice de prevenire a infracțiunilor, cum sunt cele 
vizând prevenirea falsurilor, a furturilor în dauna avutului public sau 
particular etc. 

În literatura de specialitate au fost exprimate şi opinii menite să 
confere o notă şi mai pronunțată de specificitate ansamblului 
metodelor de cercetare a infracțiunilor. De exemplu, C.E.O'Hara 
consideră că metodologia anchetei penale se fundamentează pe “regula 
celor trei P’: informaţia, investigația şi instrumentarea. 

1.4. Caracterele Criminalisticii. Raportată la alte ştiinţe chemate 
să participe la activitatea judiciară, cum este Medicina legală, sau la 
alte ramuri de drept, îndeosebi ramurile Dreptului penal şi procesual 
penal, fără a exclude, însă, şi alte ramuri ale dreptului, inclusiv Dreptul 
civil, Criminalisticii îi sunt specifice anumite caractere: 

1.4.1. Caracterul judiciar. Caracterul judiciar este impus de 
legătura indisolubilă a Criminalisticii cu activităţile de cercetare şi 
urmărire penală. Practica demonstrează, fără putință de tăgadă că, în 
foarte multe situații, activitatea consacrată soluționării cauzelor 
penale este precedată de un proces laborios destinat strângerii probe- 
lor, clarificării împrejurărilor în care a fost săvârşită fapta ilicita, 
identificării autorului şi câteodată, chiar a victimei. 

1.4.2. Caracterul autonom. Evaluarea obiectului Criminalisticii 
conduce la concluzia că acesta este deosebit de cel al altor ştiinţe 
juridice. Astfel, nici una dintre acestea nu îşi propune să elaboreze 
metode şi mijloace tehnico-stiintifice de descoperire, ridicare şi exa- 
minare a urmelor infracțiunii sau de identificare a infractorilor. 

1.4.3. Caracterul unitar. Structura complexă a Criminalisticii 
este impusă de necesitatea rezolvării unor probleme dintre cele mai 
diverse, determinate atât de varietatea faptelor penale ce trebuie 
investigate, cât şi de împrejurările deosebite, nu de puţine ori 
singulare, în care se săvârşesc actele ilicite. Criminalistica poate fi 
structurată în următoarele părți principale: 

a. Tehnica criminalistică cuprinzând ansamblul metodelor şi 
mijloacelor tehnico-stiintifice destinate descoperirii, fixării, ridicării 
şi examinării urmelor sau mijloacelor materiale de probă. 

b. Tactica criminalistică, însumând totalitatea procedeelor şi 
regulilor, altele decât cele stabilite prin norme de drept, privind 
efectuarea actelor de urmărire penală şi în general, de anchetă. 

c. Metodologia criminalistică, vizând cercetarea unor categorii 
de infracţiuni cum sunt infracțiunile împotriva vieţii, sustragerile din 
avutul public sau personal, accidentele rutiere, navale sau aeriene etc. 

În literatura de specialitate occidentală, cu privire la structura 
criminalisticii, interpretată în sens larg, s-au emis păreri conform cărora 
această ştiinţă înglobează: 

a Procedee politienesti destinate conducerii unei anchete, 
inclusiv strângerii probelor privind comiterea infracțiunii, 
care fac obiectul “Poliţiei tehnice”. 

a Procedee ştiinţifice, folosite in expertiza urmelor şi a 
probelor materiale ale infracțiunii, care aparțin “Poliţiei 
ştiinţifice”. 

a Procedee juridice, destinate administrării, potrivit regulilor 
de drept, a probelor existenţei infracțiunii. 

1.4.4. Caracterul_pluridisciplinar. Autorii de specialitate au 
subliniat cu privire la ştiinţa criminalisticii că reprezintă “o punte de 
legătură între ştiinţele naturii şi ştiinţele juridice, prin intermediul 
acesteia metodele celor dintâi găsindu-şi aplicarea în procesul 
judiciar”. 


$2. Conexiunile cu ştiinţele juridice şi judiciare 


Deşi are un caracter autonom, prin natura obiectului său şi, 
îndeosebi, prin rolul jucat în stabilirea adevărului, Criminalistica este 
indisolubil legată de ştiinţele juridice, ca şi de ştiinţele naturii 
amintite mai sus. 


2.1. Conexiunile cu ştiinţele juridice. Dintre ştiinţele juridice, 
Criminalistica are cele mai strânse legături cu Dreptul penal, Dreptul 
procesual penal şi Criminologia. Legăturile nu se rezumă, însă, 
numai la ştiinţele penale, ci şi la alte ramuri ale Dreptului. 


2.2. Conexiunile cu ştiinţele judiciare. Alături de ştiinţele 
juridice, Criminalistica are, prin natura obiectului său, numeroase 
legături cu alte ştiinţe sau ramuri ale acestora, respectiv cu aşa- 
numitele ştiinţe de sprijin sau „auxiliare” dreptului, în primul rând cu 
Medicina legală şi Psihologia judiciară, ca şi cu alte ştiinţe ale naturii. 


2.3. Conexiunea cu ştiinţele naturii. Datorită caracterului 
pluridisciplinar al Criminalisticii, ştiinţă aflată la granița dintre 
ştiinţele juridice şi ştiinţele naturii, putem constata o multitudine de 
conexiuni între Criminalistică şi celelalte ştiinţe exacte. 


$3. Sistemul Criminalisticii 
Evaluarea exactă a contribuţiei pe care Criminalistica o are la 
soluţionarea cauzelor penale şi la aflarea adevărului, impune de la 


bun început o precizare: rolul Criminalisticii în aflarea adevărului 

trebuie privit intr-un sens larg. 

Aportul Criminalisticii la soluţionarea cauzelor penale se mani- 
festă pe trei planuri - tehnic, tactic şi metodologic - aparent distincte, 
dar aflate într-o pronunţată conexiune, dat fiind scopul acestei ştiinţe. 
De aici rezultă sistemul tripartit al Criminalisticii, implicit al 
disciplinei pe care o studiem. 


3.1. Tehnica criminalistică. Tehnica criminalistică este destinată 
asigurării mijloacelor şi metodelor ştiinţifice necesare descoperirii, 
fixării, interpretării şi examinării, în condiţii de laborator, a urmelor 
infracțiunii, a mijloacelor materiale de probă, în scopul identificării 
făptuitorilor, a victimelor, a armelor, instrumentelor etc., folosite ori 
produse ale actul ilicit. In acest domeniu întâlnim inclusiv cercetarea 
falsurilor, a scrisului, cercetarea urmelor de explozii, incendii, 
accidente de trafic etc. 


3.2. Tactica criminalistică. Tactica criminalistică este un domeniu 
care înglobează un ansamblu de procedee şi de reguli specifice, 
destinate efectuării unor acte de procedură sau activităţi procedurale, 
plecându-se din chiar momentul cercetării la fata locului. 


3.3. Metodologia criminalistică. Investigarea fiecărui fapt penal 
presupune urmarea unei anumite conduite de către organele judiciare, 
destinate descoperirii şi administrării probelor necesare dovedirii 
existenţei sau inexistentei elementelor constitutive ale infracțiunii. 

Astfel, în cazul unei morți violente, investigația penală vizează 
stabilirea cauzei şi naturii morţii, a momentului, locului şi 
împrejurărilor în care a fost suprimată viata victimei, identificarea 
făptuitorului, a instrumentelor vulnerante, a mobilului ş.a. 

Secţiunea a II-a 
Principiile investigaţiei criminalistice 


ŞI. Noţiunea şi sistemul principiilor Criminalisticii 


1.1. Noţiunea. Fiecare sistem modern de drept, atât în totalitate, 
cât şi pe domenii de reglementare este călăuzit de reguli fundamen- 
tale, determinante pentru orientarea conținutului normelor juridice şi 
pentru activitatea întregului aparat judiciar. Subordonându-se, în 
principal, scopului procesului penal, Criminalistica este călăuzită de 
principiile de bază care guvernează modul de organizare a sistemului 
judiciar şi activitatea desfăşurată pe parcursul procesului penal. 


$2. Principiile fundamentale ale Criminalisticii 


2.1. Principiul legalităţii. Principiul legalităţii este fundamental 
pentru întreaga activitate a unui stat de drept. El este prevăzut atât în 
Constituţie, cât şi de normele penale. Astfel, în art.2 al actualului Cod 
penal şi în art.2 al Codului de procedură penală, se prevede că întreaga 
activitate procesual penală, în consecință şi aceea proprie investigării 
infracțiunilor, se desfăşoară în strictă conformitate cu prevederile legii. 


2.2. Principiul aflării adevărului. Acest principiu are o 
semnificaţie cu totul deosebită, pornind de la faptul că, pentru 
înfăptuirea justiţiei penale, este imperios necesară aflarea adevărului. 
Art.3 al Codului de procedură penală prevede că: “In desfăşurarea 
procesului penal trebuie să se asigure aflarea adevărului cu privire la 
faptele cauzei, precum şi cu privire la persoana făptuitorului”. 


2.3. Prezumția de nevinovăție. Conform acestui principiu, orice 
persoană împotriva căreia a fost pornit un proces penal este 
prezumată nevinovată, numai organelor judiciare revenindu-le obligația 
de a administra probele necesare dovedirii vinovatiei. 


2.4. Principiul potrivit căruia nu există faptă fără urme. Toate 
faptele ilicite ale omului, ca, de altfel, orice activitate a sa, produc 
transformări sau modificări ce se obiectivizează, din punct de vedere 
criminalistic, în urme ale infracțiunii. 

În primul rând, prin urmă a infracțiunii, trebuie să se înţeleagă 
orice modificare materială intervenité în condiţiile săvârșirii unei 
fapte prevăzute de legea penală. Între fapta autorului şi modificarea 
intervenită este necesar să existe un raport cauzal caracterizat prin 
aceleaşi criterii ca raportul cauzal prezent în structura laturii 
obiective a infracţiunii. 

În al doilea rând, noţiunea de urmă trebuie privită într-un sens 
foarte larg, întrucât prin urmă nu se înţelege numai urma formată 
prin contactul direct a două corpuri (urmele de mâini, de picioare, de 
dinți, de buze, de pneuri, ale instrumentelor de spargere etc.) ci şi 
urme de resturi materiale, urme biologice, reziduuri ale tragerii cu 
arma de foc, microurme diverse etc. 


2.5. Principiul identităţii. În centrul investigaţiilor criminalistice 
ce concură direct la aflarea adevărului în procesul penal se află 
identificarea persoanelor, a obiectelor sau a fenomenelor aflate în 
legătură directă, cauzală, cu faptele incriminate de legea penală. 


2.6. Principiul operativitatii în efectuarea investigației penale. 
Acest principiu este caracteristic întregii activități consacrate rezolvării 
cauzelor penale, el servind scopului procesului penal, mai ales în 
direcţia constatării la timp şi în mod complet a faptelor prevăzute de 
legea penală, precum şi la identificarea infractorilor. 

Pe bună dreptate, în literatura juridică de specialitate, s-a subliniat 
că rapiditatea are consecințe directe asupra administrării unor probe 
de calitate, în sensul că “o dată cu trecerea timpului se şterg urmele 
din amintirea oamenilor şi de pe obiect, dispar oamenii şi obiectele”. 


Chestionar/Probleme de aprofundat 

e Metodele generale şi particulare de investigare criminalistică 
e Principiile investigației criminalistice: 

- principii fundamentale 

- principii proprii Criminalisticii 
* De subliniat importanţa principiului identității 
* Evoluţia Criminalisticii in România. 
N.B. Detaliile necesare promovării examenului în cursul 

de bază. 

CAPITOLUL II 


METODOLOGIA IDENTIFICĂRII 
CRIMINALISTICE 


Secţiunea I 
Obiectul şi principiile identificării criminalistice 


§1. Precizări de ordin notional 


1.1. Noţiunea. Identificarea unor persoane sau obiecte, privită în 
sensul ei cel mai larg - proprie multor domenii ale ştiinţei - reprezintă 
elementul definitoriu al investigaţiilor criminalistice. Prin rezonanța 
sa practică, acest proces deține un loc bine conturat, de maximă 
importanță în ansamblul cercetărilor criminalistice. Pe bună dreptate se 
spune despre identificare că reprezintă “problema centrală a investigațiilor 
criminalistice”. 

Spre deosebire de alte domenii, identificarea criminalistică impune 
recunoaşterea unui obiect concret, ce poate avea elemente sau însuşiri de 
natură să-l apropie de alte obiecte asemănătoare, de acelaşi gen sau specie, 
dar care se deosebeşte de toate acestea prin trăsături ce-l fac să fie identic 
numai cu sine însuşi. 

Condiţiile pe care caracteristicile fundamentale de individualizare 
a persoanei sau obiectului trebuie să le îndeplinească, sunt: 

a. Pentru stabilirea identității nu este absolut necesar să se apeleze 
la toate trăsăturile obiectului identificării, fiind suficiente 
caracteristicile esenţiale prin care acestea se individualizează şi se 
distanțează de celelalte obiecte. 

b. Deşi identitatea presupune durata în timp a trăsăturilor 
particulare, dublată de relativa lor stabilitate, în practica 
criminalistică există cazuri de identificare pe baza unor caracteristici 
temporare. 

c. Identificarea nu trebuie interpretată într-un mod fixist, ci 
dialectic, întrucât orice lucru, orice element caracteristic al acestuia 
se află în permanentă mişcare şi transformare, fiind supus acţiunii şi 
influenţei unor factori externi sau interni. 

Prin urmare, identificarea criminalistica poate fi definita ca un 
proces de constatare a identităţii unor persoane, obiecte sau 
fenomene aflate în legătură cauzală cu fapta ilicită, prin metode 
ştiinţifice criminalistice, în scopul stabilirii adevărului în procesul 
judiciar. 


1.2. Obiectul identificării criminalistice. În legătură cu noţiunea 
de obiect al identificării criminalistice, în literatura de specialitate au 
fost exprimate mai multe păreri, fără a se ajunge la un punct de 
vedere unanim admis. Din punctul nostru de vedere, considerăm că 
obiectului identificării criminalistice îi sunt proprii câteva trăsături: 

a obiect material al identificării criminalistice poate fi orice 
persoană, ființă sau lucru, orice element al lumii materiale 
care se manifesta în spaţiu şi timp, susceptibil de a fi identificat 
după urmele create în câmpul infracțional; 

Oa obiectul identificării este un obiect concret, nu numai prin 
natura sa, ci şi prin însuşi raportul cauzal cu fapta cercetată. 

De exemplu, în ipoteza unui omor săvârşit prin impuscare, 
interesează, printre altele, să fie identificată arma care a fost folosită 
în săvârşirea infracțiunii. Or, acest proces nu se rezumă numai la 
stabilirea faptului că arma este un pistolet “Browing” cu calibrul de 9 
mm. Pentru soluționarea cauzei este absolut necesar să fie indivi- 
dualizată această armă, cu o serie anumită, pe baza caracteristicilor 
țevii sau mecanismului de tragere. 


$2. Principiile identificării criminalistice 


În mod firesc, ca în orice proces de cunoaştere, şi procesul de 
identificare criminalistică este guvernat de principii ce oferă acestei 
activități un caracter ştiinţific indiscutabil, rezultatele obţinute 
servind şi conducând, de regulă, fără dubiu, la aflarea adevărului în 
procesul penal. 


2.1. Principiul identităţii. Acest principiu fundamental al 
gândirii se impune prin însăşi natura activităţii de identificare 
circumscrisă domeniului judiciar. Plecând de la teoria hegeliană a 
identității, trebuie să avem în vedere ca, cel putin în ipoteza 
investigaţiilor penale, identităţii îi este comună şi deosebirea, astfel 

încât identitatea cu sine trebuie completată cu deosebirea de orice 
este altul. 


2.2. Principiul delimitarii obiectelor identificării criminalistice 
in obiecte scop al identificării şi obiecte mijloc de identificare. 

Obiectul scop al identificării este, în primul rând, un obiect 
material, aflat în legătură cauzală cu fapta ilicită şi concretizat în 
diverse ipostaze cum ar fi persoana infractorului sau a victimei, 
instrumentele destinate să servească la săvârşirea faptei, produsele 
infracțiunii ş.a. 

Obiectul mijloc de identificare este reprezentat de urmele 
obiectului scop, precum şi de modelele de comparaţie, realizate 
experimental în laborator cu obiecte presupuse a fi format urmele în 
câmpul infracțional. 


2.3. Principiul stabilităţii relative a caracteristicilor de identificare. 
Determinarea identităţii unei persoane sau obiect este posibilă numai 
în ipoteza în care acesta a creat urme în câmpul infracţional, urme ce 
reflectă caracteristicile sale esenţiale. Nu este, însă, suficient ca 
aceste caracteristici să-l individualizeze, să-l diferentieze de celelalte 
obiecte asemănătoare, ele trebuind să prezinte şi o anumită 
stabilitate, o constantă. 


2.4. Principiul dinamicitatii caracteristicilor de identificare. 
Organele judiciare şi experţii criminalisti sunt obligați să tind seama 
în investigarea faptelor, de unul dintre atributele inerente materiei, 
respectiv mişcarea, în cuprinsul căreia intră “toate schimbările şi 
procesele ce au loc în univers, de la simpla deplasare şi până la 
gândire”. 


Secţiunea a II-a 
Fazele şi metodologia identificării criminalistice 
§1. Fazele identificării criminalistice 


Identificarea criminalistică traversează mai multe stadii, ale căror 
limite reprezintă generalul şi particularul. În literatura de specialitate, 

s-a conturat opinia potrivit căreia procesul de identificare 
criminalistică parcurge, în esenţă, două faze principale. 

a. In prima fază, cunoscută sub mai multe denumiri, dar având 
acelaşi conținut, are loc delimitarea grupului (genului sau categoriei) 
căruia îi aparține obiectul scop al identificării. 

b. In faza a doua se finalizează procesul de identificare, prin 
individualizare sau determinarea obiectului concret, aflat în raport 
cauzal cu fapta cercetată. 


$2. Metodologia identificării criminalistice 


Metoda principală la care se recurge în identificarea criminalistică 
a unei persoane, obiect sau fenomen, aflat în legătură cauzală cu un 
fapt juridic este examinarea comparativă. 


2.1. Fundamentul metodologic al identificării. Fundamentul 
metodologic al identificării criminalistice constă, după cum se subliniază 
în literatura de specialitate, în “selectare şi comparare”. 

a. In prima fază este determinat grupul persoanelor sau 
obiectelor suspecte, pe baza unor elemente caracteristice 
asemănătoare, fiind excluse cele cu particularităţi deosebite, evident 
contrarii celor reflectate în urme, sau în mijloacele materiale de probă. 

b. În faza a doua este adâncită examinarea comparativă a 
caracteristicilor asemănătoare, în scopul stabilirii coincidentei sau 
concordanfei între trăsăturile reflectate în urmă şi cele reflectate de 
modelele de comparație, precum şi a deosebirilor sau 
neconcordanţei între acestea. 


2.2. Efectuarea examenului comparativ. În scopul selectării 
obiectelor ce urmează a fi examinate comparativ se procedează, mai 
întâi, la cercetarea separată a caracteristicilor generale şi individuale 
oglindite în urmă şi apoi la cea a caracteristicilor obiectelor suspecte. 

Examinarea se efectuează, de regulă, pe baza unor modele de 
comparaţie (modele tip) create experimental. Spre pildă, se compară 
mulajul urmei de încălțăminte cu mulajul “urmei” create experimental 
cu pantoful presupus a fi lăsat urma la locul faptei. 

a. Să se cunoască cu exactitate persoana sau obiectul de la care 
provin. 

b. La obtinerea modelelor de comparatie sa se tina seama, atat 
cat este posibil, de conditiile in care s-a format urma la fata locului. 

c. Urma şi modelele tip de comparație să conțină suficiente 
elemente caracteristice de individualizare a factorului creator, în 
primul rând elemente de ordin calitativ. 

d. Folosirea de modele similare, având aceeaşi provenienţă in 
momentul examinării comparative. 


Chestionar/Aspecte de aprofundat 
e Noţiunea de identificare criminalistica 
e Obiectul identificării criminalistice 
e Principiile identificării criminalistice 
e Metodologia identificării criminalistice 


N.B. Pentru aprofundarea problematicii identificării 
criminalistice a se vedea cursul de bază. 

CAPITOLUL III 


TEHNICI DE LABORATOR DESTINATE 
INVESTIGAŢIILOR CRIMINALISTICE 


Secţiunea I 
Mijloace tehnico-stiintifice folosite 
în cercetarea la fata locului 


§1. Sublinieri introductive 


Un act de justiție modern şi eficient impune folosirea, pe scară 
din ce în ce mai largă, a celor mai avansate metode şi mijloace 
tehnico-stiintifice, în activitatea de prevenire şi combatere a 
laboratoarelor  criminalistice care influențează pozitiv finalitatea 
procesului penal. 

Potrivit atribuţiilor care îi revin, fie în calitate de organ de 
urmărire penală, fie în calitate de magistrat sau de apărător, orice 
jurist trebuie să fie bine informat despre aceste tehnici întrucât este 
obligaţia profesională dar şi deontologică: 

a. Să se servească direct de mijloacele tehnice criminalistice sau 
cu sprijinul specialiştilor; 

b. Să vegheze la corectitudinea folosirii metodelor ştiinţifice de 
investigare a faptelor penale; 

c. Să aprecieze şi să valorifice în deplină cunoştinţă de cauză 
rezultatele expertizelor criminalistice în procesul judiciar. 


$2. Trusele criminalistice 


2.1. Trusele criminalistice universale. Trusele criminalistice 
universale dispun de un instrumentar divers, cu ajutorul căruia se pot 
efectua principalele operaţiuni de cercetare la fata locului, împărțit in 
mai multe compartimente, dintre care distingem: 

2.1.1. Compartimentul traseologic destinat descoperirii, fixării şi 
ridicării urmelor de mâini, de picioare, de dinţi, de instrumente de 

spargere ş.a., din care fac parte: substanţe pulverulente, pensule din 
păr de veverita sau din pene de strut, pensulă magnetică, 
pulverizatoare sau spray-uri pentru relevarea urmelor latente, 
pulverizatorul cu iod, etc. 

2.1.2. Compartimentul pentru executarea măsurătorilor şi 
marcarea obiectelor principale, precum şi a zonei cercetate, compus 
din ruletă, bandă metrică, împărțită în segmente de 10 cm, colorate 
alternativ alb-negru, jetoane numerotate de la 1 la 10, prevăzute cu 
suporturi de fixare, cretă forestieră. 

2.1.3. Compartimentul necesar executării desenelor_şi schitei 
locului faptei, conţinând riglă gradată, busolă, hârtie milimetrică, 
hârtie de calc, diverse creioane colorate, şablon tip pentru lucrul pe 
hartă etc. 


2.2. Trusele criminalistice specializate: 

2.2.1. Trusa pentru testarea stupefiantelor, in care se găsesc 
tuburi cu reactivi ce permit identificarea unor substanțe stupefiante, 
printre care haşiş, marijuana, L.S.D., substanţe din grupa opiaceelor, 
amfetaminelor etc. 

2.2.2. Trusa_pentru_marcarea_unor_obiecte cu substanţe 
fluorescente sau chimice, în scopul prevenirii sau descoperirii unor 
infracţiuni. Frecvent, se foloseşte în descoperirea sustragerilor. De 
asemenea, poate fi folosită în surprinderea în flagrant şi în infracțiuni 
de genul /uării de mită, şantajului ş.a. 

2.2.3. Trusa_pentru_revelarea_urmelor_papilare_latente_cu 
radiaţie de tip laser, portabilă şi astfel concepută încât să asigure atât 
descoperirea urmelor, cât şi fixarea lor fotografică, în condiţii de 
mare acuratețe. 


$3. Laboratoarele criminalistice mobile 


Pentru efectuarea unor investigații complete la fata locului, mai 
ales în cazul unor infracțiuni cu pericol social ridicat, este nevoie de 
o gamă mai largă de mijloace tehnice criminalistice. Unităţile de 
poliţie şi ale parchetului au la dispoziţie laboratoare criminalistice 
mobile, instalate pe autovehicule de diverse tipuri. În ipoteza 
necesităţii efectuării unor cercetări în locuri greu accesibile (munți, 
păduri, lacuri, în porturi sau în raza acestora etc.), laboratoarele 
criminalistice mobile pot fi instalate pe elicoptere, nave ori şalupe. 

Secţiunea a II-a 
Laboratoarele criminalistice; principalele tehnici 
şi metode de investigare 


§1. Metode de examinare microscopică 


1.1. Examinarea optică. Marea majoritate a investigațiilor 
criminalistice de laborator impun folosirea de metode sau mijloace 
tehnico-stiintifice necesare atât vizualizării sau revelării unor detalii 
caracteristice, pe baza cărora se poate desfăşura procesul de 
identificare a persoanelor şi obiectelor, cât şi efectuării determinări- 
lor calitative şi cantitative. 

1.1.1. Lupa. Lupa este cel mai simplu instrument optic de mărit 
care nu trebuie să lipsească din nici o trusă sau laborator de 
criminalistică. Principalele categorii de lupe utilizate în criminalistică 
sunt: lupele simple, formate dintr-o singură lentilă convergentă şi 
lupele compuse, alcătuite dintr-un sistem convergent de lentile ş.a. 

1.1.2. Microscopul optic. Microscopul este un instrument optic, 
de cercetare, fără de care nu poate fi concepută examinarea urmelor 
şi nici desfăşurarea procesului de identificare. 

1.1.3. Tipuri de microscoape optice folosite în laboratoarele 
criminalistice 

1.1.3.1. Stereomicroscopul. Alături de microscopul clasic de 
cercetare, stereomicroscopul are o largă utilizate în examinarea 
optică a mijloacelor materiale de probă, el permițând examinarea în 
relief a suprafeței obiectului. 

1.1.3.2. Microscopul comparator. Microscopul comparator, a 
cărui paternitate aparține in principal criminalistilor, are sistemul 
optic alcătuit din două obiective şi un singur ocular, împărțit în două 
câmpuri. Imaginile celor două obiecte de comparat, obţinute prin 
intermediul obiectivelor, sunt alăturate printr-un sistem de prisme în 
ocularul microscopului, compararea realizându-se prin stabilirea 
continuității liniare. 


1.2. Microscoapele electronice. Aprofundarea investigaţiilor 
destinate relevării unor detalii sau elemente caracteristice deosebit de 
fine, practic invizibile prin microscopia optică, a făcut necesară 
introducerea şi în criminalistică a tehnicilor moderne de vizualizare, 
de tipul microscoapelor electronice. 

Dintre acestea, in cercetările criminalistice de laborator cel mai 
adesea sunt folosite primele două tipuri de microscoape. Astfel: 

1.2.1. Microscopul electronic prin transmisie. Microscoapele din 
această categorie permit vizualizarea structurilor interne, prin 
intermediul electronilor transmişi prin structuri subțiri ale probelor. 

1.2.2. Microscopul electronic cu baleiaj (“scanning”). Este o 
tehnică socotită complementară microscopiei electronice prin 
transmisie, care s-a dovedit, în ultimul timp, deosebit de valoroasă în 
investigaţiile criminalistice de laborator. In expertiza unor urme 
fiziologice (spermă, salivă), a firului de păr, precum şi a urmelor de 
afumare, tipice tragerilor cu armele de foc, se pare că ea va deveni de 
neînlocuit. 


$2. Metode de analiză spectrală 


2.1. Noţiuni introductive. Investigarea criminalistică de 
laborator reclamă frecvente examinării destinate determinării 
calitative şi cantitative a elementelor chimice ce intră în compoziția 
unor probe materiale sau urme de diverse materii, descoperite în 
câmpul infracțional, în vederea identificării ori stabilirii provenientei lor. 

Avantajele analizelor spectrale, în diversele lor variante, aşa cum 
se folosesc în cercetările criminalistice, sunt multiple. In esenţă, 
trebuie reținute următoarele: 

a. Analiza spectrochimică se caracterizează prin precizie, sensibilitate 
şi rapiditate. 

b. Pentru efectuarea ei nu sunt necesare cantități mari de 
substanță, uneori fiind suficiente cantități infime, de genul celor 
întâlnite în microurme. 

c. Analiza spectrală este indispensabilă în numeroase domenii ale 
criminalisticii, cum ar fi cercetarea urmelor-materie (organică sau 
anorganică) sau a resturilor de materiale întâlnite, spre pildă, în 
incendii, accidente de circulaţie, în cercetarea urmelor tragerilor cu 
armele de foc, afalsurilor, etc. 


2.2. Analiza spectrală prin emisie care serveşte la: 


2.2.1. Determinările_calitative presupun identificarea unuia sau 
mai multor elemente chimice aflate în amestec. 

2.2.2. __Determinările___cantitative sunt destinate stabilirii 
concentrației unui element dintr-o probă, în funcție de intensitatea 
radiaţiei spectrale emise de atomii lui. 


2.3. Analiza spectrală prin absorbţie. Analiza spectrală prin 
absorbţie este o metodă caracterizată printr-un înalt grad de 
sensibilitate, deseori superior analizei spectrale prin emisie şi indis- 
pensabilă în analiza lichidelor (organice sau anorganice), a corpurilor 
amorfe, a cristalelor sau a unor probe ce conțin peste trei elemente 
chimice care se manifestă în aceeaşi regiune a spectrului. 


$3. Metode cromatografice 


3.1. Aspecte generale. Printre metodele fizico-chimice moderne 
analitice, adaptate necesităţilor de examinare criminalistică a urmelor sau 
mijloacelor materiale de probă, un loc important îl dețin, în prezent, şi 
metodele cromatografice. 

Metodele analitice destinate unor determinări de ordin calitativ şi 
cantitativ beneficiază de avantajele cromatografiei, în sensul că ea 
permite separarea sau fractionarea unor amestecuri complexe. 


3.2. Cromatografia în strat subțire. Această metodă constă în 
separarea amestecului pe o placă de sticlă, acoperită cu un strat subțire de 
absorbant (silicagel, alumină, silice ş.a.), care absoarbe prin capilaritate 
componenții probei, transportați de solvenţi (faza mobilă) şi repartizați 
direct pe suprafaţa fazei staţionare. 


3.3. Cromatografia in fază gazoasă (gazcromatografia). Una 
dintre cele mai moderne şi valoroase metode de separare întâlnite în 
practica laboratoarelor de specialitate este gazcromatografia. 
Procedeul este destul de laborios, el presupunând transformarea 
componentelor probei în gaze sau vapori, care sunt transportați de un 
gaz inert printr-o coloană cromatografica. 


$4. Alte metode fizico-chimice de examinare 
4.1. Analiza prin luminescentaé. Examinarea prin luminescenta 
se înscrie printre metodele utilizate curent în cercetările 


criminalistice, uneori chiar la fața locului, datorită simplităţii, 

rapiditatii şi sensibilităţii sale. Utilitatea metodei rezidă şi în faptul că 
necesită cantități sau concentraţii foarte mici de substanță. 


4.2. Analiza prin activare cu neutroni. Analiza prin activare 
face parte dintre cele mai moderne metode de cercetare, fiind 
caracterizată atât printr-o sensibilitate deosebită, cât şi printr-o 
precizie superioară altor metode analitice. În plus, ea are avantajul de 
a fi o metodă nedistructivă, la fel ca şi în cazul difracției de raze X. 
Deşi aparent simplă, ea se aplică în practică cu oarecare dificultate, 
necesitând folosirea unor tehnici de vârf. 


$5. Metode combinate moderne de analiză 


Trendul ascendent al criminalităţii din ultimele decenii şi, mai 
ales, gradul deosebit de periculozitate al unor infracţiuni de genul 
traficului de droguri sau al terorismului a impus găsirea unor metode 
tehnice performante de analiză a urmelor acestor fapte. In special 
laboratoarele din Statele Unite şi din Europa de Vest au în început, 
după anul 2000, să aplice frecvent aceste tehnici. 

Dintre tehnicile combinate moderne aplicate în investigaţiile 
criminalistice menţionăm: 


5.1. Accelerator circular de particule (cyclotron) 
masspectrometric (ICR-MS). 


5.2. Gazcromatograf — masspectrometrul miniatural (GC- 
MS). Sistemul permite detectarea şi analiza de microurme, indiferent 
de starea de agregare (solidă, lichidă sau gazoasă). 


5.3. Spectrometrul de masă cu laser. Sistemul permite de la 
analize de microurme la analize de urme de genul firului de păr. 


$ 6. Sisteme moderne de detectare şi identificare a agenților 
biochimici 


Având in vedere că în prezent toate țările civilizate, dar în primul 
rând SUA, nu îşi pun întrebarea “dacă va avea loc un nou atac 
terorist împotriva lor”, ci când şi unde se va produce acesta, 
laboratoarele de specialitate cum sunt “Sandia” şi “Livermore” din 

Statele Unite lucrează in ritm accelerat pentru a pune la punct noi 
tehnologii de prevenire şi combatere a acţiunilor teroriste. 


Microlaboratorul chimic pentru detectarea gazelor. 


Folosirea roboticii şi a sistemelor inteligente. Sistemul este 
destinat detectării explozibililor (inclusiv a celor plasați sub apă), a 
narcoticelor şi agenţilor biochimici, precum şi neutralizării acestora; 


Sistemele microcomputerizate şi chip-urile de încriptare. 

Este vorba de tehnici de ultimă oră, care servesc atât la depistarea 
agenţilor biochimici posibil a fi folosiţi în acte de terorism, dar şi la 
analize chimice destinate urmelor-materie, a unor categorii de 
substanțe toxice. 


Dezvoltarea  nano-tehnologiei.  Destinate, în primul rând, 
combaterii actelor teroriste, tehnicile sau sistemele menţionate 
asigură, pe lângă o precizie mare în determinările biochimice şi o 
reducere semnificativă a timpului în care pot fi realizate investigaţiile 
de laborator necesare în multe cauze penale. 


Aspecte de aprofundat 


+ Trusele criminalistice specializate 
* Laboratoare criminalistice mobile. 
e Metode microscopice (optice şi electronice de 
examinare); domenii de investigare. 
e Metode de analiză spectrală 
- avantajele acestor analize; 
- domenii de investigare; 
- precautii în folosirea lor. 
e Metode cromatografice, prin luminiscenţă şi prin 
activare cu neutroni. 
e Metodele combinate moderne de analiză. 
N.B. Insistaţi asupra metodelor moderne complexe de 
analiza. 

CAPITOLUL IV 
FOTOGRAFIA JUDICIARA 


Sectiunea I 
Consideratii privind rolul fotografiei judiciare 
in investigarea infractiunilor 


§1. Aspecte introductive 


Fotografia judiciară deţine o poziţie particulară bine conturată in 
ansamblul investigațiilor  criminalistice. Adaptarea tehnicii 
fotografice la specificul procesului judiciar a reprezentat, 
indiscutabil, o necesitate obiectivă. 

De la începuturile conturării Criminalisticii ca ştiinţă de sine 
stătătoare, autorii de specialitate şi, fireşte, juriştii practicieni devin 
tot mai convinşi de utilitatea fotografiei în activitatea justiției. Dacă 
recomandarea lui Hans Gross, făcută în “Manualul judecătorului de 
instrucţie în sistemul criminalisticii”, de folosire a aparatului de 
proiecție în sălile Curţii cu Jurati va rămâne fără ecou în rândul 
magistraților, inchistati, încă, într-un soi de conservatorism probator la 
sfârşitul secolului al XIX-lea, ea va fi reiterată cu şi mai multă vigoare 
ştiinţifică în scurtă vreme. 

Astăzi, alături de fotografia devenită clasică, se apelează la 
tehnicile de fotografiere digitală, ca şi la înregistrările video. 


$2. Rolul fotografiei judiciare şi al înregistrărilor video în 
investigarea infracţiunilor 


2.1. Principalele avantaje ale fotografiei judiciare. Rolul 
fotografiei în activitatea organelor judiciare este astăzi unanim 
recunoscut, marea majoritate a autorilor de specialitate şi a 
practicienilor fiind de acord că “fotografia stă la baza majorității 
activităților specifice criminalistice”, indiferent dacă acestea se 
desfăşoară pe teren sau în laborator. 

a. Fidelitatea in fixarea si redarea imaginii \ocului faptei, a 
urmelor infractiunii, a rezultatelor diverselor cercetari criminalistice 
de laborator, atât în radiaţii vizibile cât şi invizibile. 

b. Obiectivitatea în prezentarea datelor obținute prin mijloace 
criminalistice, fixate prin intermediul fotografiei asupra faptei şi 
persoanei infractorului. 

c. Rapiditatea şi relativa simplitate de executare a fotografiilor , 
ceea ce permite urgentarea anchetei şi, de aici, rezolvarea operativă a 
cazului. 


Dezvoltarea acestor aspecte în cursul de bază. 


Secţiunea a I-a 
Fotografia judiciară operativă 


§1. Procedee de fotografiere la fata locului 


Fotografia judiciară cu caracter operativ - executată cu prilejul 
cercetării locului faptei sau în împrejurări similare - de către chiar 
organele de urmărire penală, în primul rând de către poliţie, se înscrie 
printre procedeele importante de fixare a rezultatelor cercetării, 
reprezentând un auxiliar prețios al procesului-verbal. În cazurile deosebite, 
cum sunt omorul, accidentele rutiere, navale, aeriene, incendiile, 
exploziile soldate cu victime omeneşti, tâlhăriile ş.a. cercetarea la fata 
locului nu mai poate fi concepută fără executarea de fotografii, cărora li 
se adaugă înregistrări video analogice sau digitale. 


1.1. Fotografia de orientare. Fotografia de orientare serveşte la 
fixarea imaginii întregului loc al faptei, într-un ansamblu de puncte 
de reper sau de orientare, de natură să permită identificarea zonei în 
care s-a săvârşit infracțiunea, ori a avut loc un eveniment cu 
implicaţii juridice. 

1.2. Fotografia-schita. Fotografia-schita este destinată redării, în 
exclusivitate, a întregului loc al faptei, cu tot ce are el mai 
caracteristic. 


1.2.1. Fotografia-schita unitară, in care este redată totalitatea 


locului faptei într-un singur cadru. 

1.2.2. Fotografia-schita panoramică, apreciată de unii autori ca o 


variantă a fotografiei de orientare, este, în fond, o alternativă la 
redarea unitară a locului faptei, în ipoteza în care acesta ocupă o 
suprafață mare. 

1.2.3. Fotografia schiță pe sectoare presupune redarea pe 
porțiuni a locului faptei, în condiţii similare de iluminare, cu acelaşi 
obiectiv şi la aceeaşi scară. 


1.2.4. Fotografia schiță încrucişată se execută cu aparatul situat 


succesiv în puncte diferite sau diametral opuse. 


1.3. Fotografia obiectelor principale. Modalitatea de 
fotografiere a obiectelor principale constă în fixarea imaginilor 
acelor obiecte care sunt în legătură sau care reflectă urmele şi 
consecințele faptei infractionale. Din categoria menționată pot face 
parte corpul victimei unei omucideri, armele şi instrumentele folosite 
la săvârşirea infracţiunii, obiectele purtătoare de urme, etc. 


1.4. Fotografia de detaliu. Fotografiile de detaliu sunt specifice 
fazei dinamice a cercetării la fata locului, in care este permisă 
deplasarea sau modificarea poziţiei obiectelor în vederea punerii în 
evidenţă a detaliilor caracteristice, a urmelor, precum şi a localizării 
lor pe suprafaţa obiectului. 

Sunt relativ frecvente împrejurările în care fotografia de detaliu se 
interferează cu macrofotografia, destinată unor măriri de până la 
10x. 


Procedeele speciale de fotografiere la fata locului, 
în special a cadavrelor şi măsurătorile fotografice se 
regăsesc în cursul de bază. 

§2. Fotografia semnalmentelor 


Fotografia semnalmentelor se constituie ca un ansamblu de 
procedee fotografice destinate înregistrării imaginii persoanelor care 
au săvârşit infracţiuni, precum şi a cadavrelor necunoscute, în 
vederea identificării lor ulterioare. 


2.1. Fotografia de identificare a persoanelor. Fotografierea de 
identificare a persoanelor - în special a celor care au săvârşit 
infracţiuni - este folosită de serviciile specializate ale poliţiei încă din 
secolul trecut. Acest procedeu face parte dintre metodele importante 
de identificare a recidiviştilor, alături de identificarea dactiloscopică. 


2.2. Fotografia de identificare a cadavrelor necunoscute. 
Fotografia de identificare a cadavrelor necunoscute nu se distanțează 
din punct de vedere tehnic de fotografia de identificare a persoanelor 
condamnate. 

Fotografia de identificare a cadavrelor presupune şi aşa-numita 
“toaletă a cadavrului”, îndeosebi în ipoteza morţii determinate de 
catastrofe, accidente, precipitare, loviri etc. care au avut ca urmare 
modificarea sau distrugerea feței. 


2.3. Fotografia de urmărire. Fotografia de urmărire, de 
supraveghere sau de filaj, cum mai este denumită, constă în 
înregistrarea prin fotografiere, filmare, inclusiv înregistrarea 
videomagnetică, în condițiile prevăzute de lege, a unor activităţi cu 
caracter infracțional, a contactelor dintre participanții la săvârşirea 
faptei prevăzute de legea penală, inclusiv cu subiectul pasiv al 
infracțiunii (cum ar fi, de exemplu, persoana şantajată), în vederea 
probării acestor activități. 


$3. Fotografia de fixare a rezultatelor unor activităţi de 
urmărire penală 


Pentru fixarea rezultatelor unor acte de urmărire penală, de genul 
perchezitiilor şi reconstituirilor, cu precădere în cazurile deosebite, se 
impune efectuarea de fotografii care vor ilustra constatările cuprinse 
în procesul-verbal. 

3.1. Fotografia de fixare a rezultatelor perchezitiei. Fotografia 
efectuată cu ocazia perchezitiilor se apropie, sub raport tehnic, de 
fotografia executată la locul faptei (fotografia de orientare, schiță, a 
obiectelor principale şi de detaliu), trebuind să îndeplinească cerințe 
similare de efectuare. 


3.2. Fotografia de fixare a rezultatelor reconstituirii. În ipoteza 
efectuării  reconstituirii se procedează la fotografierea sau 
videoînregistrarea celor mai semnificative aspecte din cadrul 
verificării experimentale a modului în care s-a desfăşurat actul 
infracțional sau o parte din acesta, precum şi a declaraţiilor 
martorilor, învinuiţilor ori inculpatilor. 


Secţiunea a III-a 
Fotografia judiciară de examinare 


§1. Fotografia judiciară de examinare în radiaţii vizibile 


Fotografia judiciară de examinare reprezintă un ansamblu de 
procedee destinate cercetării, în condiţii de laborator, a mijloacelor 
materiale de probă, precum şi fixării rezultatelor investigării tehnico- 
ştiinţifice a corpurilor delicte sau a urmelor ridicate de la fata locului. 

În funcţie de natura procedeelor tehnice folosite, potrivit 
scopurilor urmărite, fotografia judiciară de examinare se poate 
clasifica astfel: 

a. Fotografia de examinare în radiaţii vizibile: fotografia de ilustrare, 
de comparare, de umbre, de reflexe, de contrast, de separare a culorilor, 
microfotografia; 

b. Fotografia de examinare în radiaţii invizibile: ultraviolete, 
infraroşii, réentgen, gamma şi beta, radiaţii neutronice si, mai nou, 


holografia. 


1.1. Fotografia de ilustrare. Prima din categoria metodelor 
fotografice aplicate în examinările de laborator este fotografia de 
ilustrare. Scopul său constă în fixarea imaginii iniţiale a obiectului ce 
urmează a fi examinat, a caracteristicilor şi dimensiunilor sale. Acest 
procedeu se aplică în mod obligatoriu mijloacelor materiale de probă 
care vor suferi modificări prin examinare. 

Domeniile in care se aplică frecvent procedeul fotografiei de 
ilustrare sunt: cercetarea tehnică a înscrisurilor presupuse a fi 
falsificate sau contrafăcute (situaţie în care procedeul mai poartă 
denumirea de fotografie de reproducere), cercetarea unor mijloace 
materiale de probă cu suprafaţă plană, expertiza unor corpuri 
delicte, de genul armelor sau instrumentelor de spargere etc. 


1.2. Fotografia de comparare. Fotografia de comparare este una 
dintre metodele cele mai importante şi mai frecvent întrebuințate în 
examinările de laborator, îndeosebi în traseologie, în balistica 
judiciară, în expertiza înscrisurilor şi, în general, în orice îm- 
prejurare care solicită efectuarea unui examen comparativ, de natură 
optică. 

Potrivit procedeelor întrebuințate, se disting trei variante ale 
fotografiei de comparare: fotografia de comparare prin confruntare, 
prin suprapunerea imaginilor şi prin stabilirea continuității liniare. 


1.3. Fotografia de umbre. Fotografia de umbre este destinată 
scoaterii în evidenţă a caracteristicilor de relief. Ea se aplică inclusiv 
în fotografiile de detaliu executate la fata locului, de exemplu în 
cazul urmelor de adâncime de mâini şi de picioare ori al urmelor 
unor instrumente de spargere. Acelaşi procedeu se foloseşte şi în 
cazul refacerii unui text scris cu creionul sau cu stiloul cu bilă. 


Fotografiile separatoare de culori şi de contrast se 
regăsesc în cursul de bază. 


§2. Fotografia judiciară de examinare în radiații invizibile 


Radiațiile electromagnetice invizibile, de tipul ultravioletelor, 
infraroşiilor, radiaţiilor X şi gamma, au devenit indispensabile 
examinării ştiinţifice a probelor materiale, a urmelor în general, în 
momentul de față neexistând practic nici un domeniu important al 
criminalisticii care să nu beneficieze de posibilităţile de investigare 
oferite de aceste radiații. 

2.1. Fotografia de examinare in radiații ultraviolete. 
Fotografia de examinare in radiatii ultraviolete (U.V.) face parte 
dintre metodele ştiinţifice de investigare folosite curent in 
laboratoarele criminalistice, dar şi în cercetările întreprinse la fata 
locului, cum ar fi, de exemplu, descoperirea urmelor de mâini, a 
urmelor biologice, inclusiv în scop tactic-operativ. Prin urmare, 
radiaţiile ultraviolete au o întrebuințare largă în criminalistică, 
fotografia fiind numai mijlocul de fixare a rezultatelor cercetărilor. 


Pentru detalii necesare examenului a se vedea 
cursul de bază. 


2.1.1. Domeniile de folosire _a_radiaţiilor__ultraviolete__în 


Criminalistică. Principalele domenii din cercetarea criminalistică în 
care se recurge la acest tip de radiaţii sunt, în esență, următoarele: 

a. Traseologia, respectiv revelarea şi cercetarea urmelor, printre 
care mai importante sunt urmele de mâini, urmele biologice, alte 
urme organice. 

b. Balistica judiciară, îndeosebi pentru descoperirea urmelor 
suplimentare ale tragerii cu armele de foc, cum ar fi, de exemplu, 
depunerile specifice inelului de frecare. 

c. Cercetarea tehnică a inscrisurilor, radiaţia ultravioletă având 
un rol particular în descoperirea falsului prin înlăturare de text, în 
descoperirea unor falsuri în documente cu caracter financiar ş.a. 


2.2. Fotografia de examinare în radiații infraroşii. Utilizarea 
radiaţiilor electromagnetice infraroşii în criminalistică, datorită 
proprietăţilor lor, a lărgit considerabil posibilitățile de investigare 
ştiinţifică, în prezent de neconceput fără apelarea la acest tip de 
radiaţie. Astfel, radiaţiile infraroşii îşi găsesc numeroase aplicaţii în 
cadrul cercetării infracţiunilor, începând cu fotografierea la locul 
faptei, sau cu aceea de urmărire, şi terminând cu efectuarea unor 
investigații de laborator în cercetarea falsurilor ori în balistica judiciară. 


2.2.1. Domeniile de folosire a radiaţiilor infi-aroşii în Criminalistică. 
Radiațiile infraroşii îşi găsesc o utilizare frecventă in multe direcţii ale 
investigațiilor criminalistice, cum sunt, de exemplu: 


35 


a. Cercetarea falsului în înscrisuri şi opere de artă. 
b. Descoperirea urmelor suplimentare ale tragerilor cu arma de foc. 
Alte amănunte pentru examen în cursul de bază. 


2.3. Fotografia de examinare în radiații roentgen, gamma, beta şi 
neutronice. Cele trei categorii de radiații electromagnetice îşi găsesc şi ele 
utilizări diverse în examinările criminalistice, datorită, printre altele şi 
proprietăţii lor de penetrare a corpurilor, în funcţie de anumite 
caracteristici. Avem în vedere obținerea unor date privind interiorul 
corpurilor şi nu analizele spectrale, la care ne-am referit mai înainte. 


Aspecte de aprofundat 


e Rolul şi avantajele fotografiei judiciare 
e Fotografia judiciară operativă; procedee de fotografiere la 
faţa locului. 
- fotografiile de orientare 
- fotografiile schiță 
+ Procedee speciale de fotografiere, în special la fata locului. 
e Fotografia semnalmentelor 
e Fotografia de fixare a rezultatelor unor activități de 
urmărire penală. 
e Fotografia de examinare în radiaţii vizibile: 
- procedeele de fotografiere; 
- domenii de aplicare; 
- modalităţi tehnice generale de executare. 
e Fotografia de examinare în radiaţii ultraviolete: 
- aspecte generale tehnice; 
- domenii de utilizare. 
e Fotografia de examinare în radiaţii infraroşii: 
- aspecte generale tehnice; 
- domenii de utilizare. 
e Fotografia de examinare în radiaţii r6entgen şi nucleară: 
- aspecte tehnice generale; 
- domenii de utilizare. 


N.B. Pentru examen vă rog să consultați cursul de bază. 

CAPITOLUL V 


IDENTIFICAREA PERSOANELOR 
DUPA URMELE FORMATE DE 
CORPUL UMAN 


Sectiunea I 
Aspecte introductive 


§1. Noţiunea de urmă a infractiunii 


Majoritatea faptelor aparținând oamenilor se reflectă in 
transformările produse în mediul în care se desfăşoară. La fel, orice act 
ilicit produce transformări obiectivate, sub raport criminalistic, în urme 
ale infracțiunii. 

Potrivit principiului enunțat mai sus şi unanim admis în literatura de 
specialitate, prin urmă a infracțiunii se înțelege orice modificare inter- 
venită în condiţiile săvârșirii unei fapte penale, între faptă şi reflectarea ei 
materială existând un raport de cauzalitate. 


Domeniul tehnic al investigaţiei criminalistice care se ocupă cu 
cercetarea urmelor este cunoscut şi sub denumirea de 
TRASEOLOGIE. In sensul său larg, aşa cum a fost consacrat, 
termenul traseologie circumstanţiază îndeosebi examinarea urmelor 
create prin reproducerea construcției exterioare a corpurilor sau 
obiectelor (urme de mâini, de picioare, urme ale instrumentelor de 
spargere, ale armelor ş.a.). In sens restrâns, examinările traseologice 
vizează urmele de instrumente sau agenţi vulneranti. 


$2. Criterii de clasificare a urmelor infracțiunii 


Clasificarea generală a urmelor faptelor penale se face după o 
serie de criterii, care diferă în funcţie de factorii sau elementele de 
diferențiere avute în vedere de autorii de specialitate, de destinația 
sau de întinderea lucrării în care sunt abordate, precum şi de impor- 
tanta ei pe plan teoretic şi practic. 

In esenţă, criteriile generale de clasificare a urmelor sunt cele de 
mai jos. 


2.1. Factorul creator de urmă. Raportat la acest prim criteriu, factorii 
care au determinat apariția urmei pot fi diverşi: corpul omului, obiecte sau 
instrumente, animale, fenomene cum sunt incendiul, explozia. 


2.2. Tipul sau natura urmei. În funcţie de acest al doilea criteriu 
general, clasificarea poate fi realizată în funcţie de mai multe repere, 
cum ar fi, de pildă, cele al vizibilitatii, ori al mărimii. Astfel: 

Urme care reproduc forma suprafeţei de contact a obiectului cre- 
ator, ca de exemplu, urmele de mâini, de picioare, urmele 
instrumentelor de spargere, ale mijloacelor de transport etc. 

Urme sub formă de pete sau resturi de materii organice şi 
anorganice. 

Urme vizibile şi urme latente, ultimele invizibile cu ochiul liber 
sau foarte puţin vizibile, ş.a. 


2.3. Modul de formare a urmelor. Acest criteriu are în vedere, 
pe de o parte, raportul de mişcare în care se află la un moment dat 
obiectul creator şi obiectul primitor de urmă, iar, pe de altă parte, 
locul în care se fixează urma pe obiectul primitor (la suprafață sau în 
adâncime). Astfel: 

Urme statice, create prin atingere, apăsare sau lovire. 

Urme dinamice, formate ca rezultat al mişcării de translație, de 
alunecare a unei suprafeţe peste alta. 

Urme de suprafaţă, ce se pot prezenta în două variante: urme de 
stratificare, şi urme de destratificare. 

Urme de adâncime, specifice suporturilor sau obiectelor 
primitoare de urmă cu un anumit grad de plasticitate. 

Secţiunea a I-a 
Identificarea dactiloscopică; 
tehnici de cercetare a urmelor papilare 


ŞI. Consideraţii preliminare privind desenele papilare 


Desenele papilare, specifice pielii corpului omenesc, aflate la 
nivelul degetelor, palmei şi tălpii piciorului (plantă), cunoscute sub 
denumirea de dermatoglife, sunt formate din sistemul liniilor paralele 
ale crestelor papilare, separate între ele de santurile papilare. 

Domeniul din criminalistică care se ocupă cu studiul desenelor 
papilare este denumit Dactiloscopie. 


1.1. Proprietăţile desenului papilar. Impunerea desenului 
papilar printre cele mai valoroase şi importante elemente de 
identificare a persoanei se datoreşte următoarelor proprietăți: 

Unicitatea desenului papilar. Desenele papilare se deosebesc 
între ele prin formă şi prin detalii caracteristice. 

Fixitatea desenului papilar este o altă proprietate care constă în 
menținerea formei şi detaliilor caracteristice ale desenului papilar de 
la formarea sa, în luna a 6-a de viata intrauterină, şi până la moartea 
persoanei. 

Inalterabilitatea reprezintă o altă proprietate esențială, determinată 
de faptul că, în mod normal, un desen papilar nu poate fi modificat sau 
înlăturat. 


1.2. Clasificarea desenului papilar. Desenele papilare sunt 
caracterizate de forme variate. Din această cauză s-a impus 
împărţirea lor pe categorii, grupe sau tipuri, clasificare determinată de 
necesitatea realizării unui sistem simplu şi eficace de înregistrare, în 
vederea identificării lor ulterioare. 

Primul criteriu îl reprezintă regiunea anatomică a corpului pe 
care o ocupă, respectiv regiunile digitală, palmară sau plantară. În 
funcţie de locul pe care îl ocupă, desenele papilare ale mâinii sunt 
structurate după cum urmează: 

Regiunea digitală şi regiunea palmară cu zonele palmară, 
tenară şi hipotenară. 

Crestele papilare care alcătuiesc structura desenului falangetei 
formează, de regulă, trei zone: 

Zona bazală, zona centrală sau nucleară, zona marginală. 

Al doilea criteriu, raportat şi la cel de mai sus, este impus de 
forma desenului din zona centrală şi de poziția şi numărul deltelor, 
după cum urmează: 

Desenele adeltice sau de tip arc, lipsite de zona centrală, desene 
monodeltice sau de tip lat, desene bideltice sau de tip cerc. 

1.3. Detaliile caracteristice ale desenului papilar. Pe lângă 
particularitatile de formă ale desenelor papilare, a căror contribuţie in 
procesul identificării se reduce la stabilirea genului sau grupului din 
care face parte degetul unei persoane, amprenta digitală conţine şi o 
serie de puncte caracteristice sau detalii, de natură să permită 
identificarea certă a individului. 

Potrivit teoriei şi practicii criminalistice dactiloscopice, atât din 
tara noastră, cât şi din străinătate, au fost stabilite un număr de 
aproximativ 12 de tipuri de detalii. 


Descrierea acestor detalii în cursul de bază. 


$2. Cercetarea şi interpretarea la fata locului a urmelor de 
mâini 


2.1. Consideraţii privind formarea urmelor de mâini. Operația 
complexă de descoperire, revelare, fixare şi ridicare a urmelor de mâini de 
la fata locului se realizează încă de la începutul cercetării, în funcţie de 
modul în care s-au format aceste urme. 

Urma papilară, indiferent că este a degetelor, a palmei sau a 
întregii mâini, se formează prin contactul direct al acesteia, fie cu o 
suprafață, fie cu un obiect oarecare. In funcţie de modul de formare, 
ele se pot prezenta astfel: 

2.1.1. Urme de mâini statice sau dinamice. Valoarea cea mai mare 
pentru identificarea persoanei o au, bineînțeles, urmele de mâini 
statice, întrucât reuşesc să redea cu claritate desenul papilar şi 
detaliile sale caracteristice. 

2.1.2. Urme de suprafață sau de adâncime, în funcţie de 
plasticitatea suportului primitor de urmă. De exemplu, urmele 
formate în chit moale, în ceară, în plastilină, în vopsea neuscată ş.a. 

se formează în adâncime, spre deosebire de urmele lăsate pe o 
suprafață dură, de genul sticlei, care sunt de suprafață. 

2.1.3. Urme de mâini vizibile sau latente, întâlnite de regulă, la 
urmele de suprafață formate prin stratificare. Urmele de mâini 
latente, contrar aparentelor, sunt în marea majoritate a cazurilor de o 
calitate mai bună decât urmele vizibile. 

Spre deosebire de urmele latente, urmele vizibile pot determina 
unele greutăţi în cercetare. Pe de o parte, acestora le este caracteristic, 
în numeroase cazuri, un anumit grad de îmbâcsire, de acoperire a 
detaliilor cu substanța depusă (sânge, grăsime, murdărie). Pe de altă 
parte, substanța impregnată în santurile papilare nu numai că 
determină estomparea crestelor, dar poate forma ea însăşi o urmă ce va 
reflecta traseele santurilor, nu ale crestelor, astfel încât pe obiect apare 
imaginea negativă a amprentei papilare. 


2.2. Descoperirea urmelor de mâini. Descoperirea urmelor unei 
infracţiuni presupune, în primul rând, o căutare sistematică a lor, în 
funcție de natura locului şi de modul de săvârşire a faptei. Din cauza 
diversității deosebite de situaţii, de împrejurări privind maniera de 
comitere a infracțiunii, nu pot fi date rețete absolute de descoperire a 
urmelor. 


2.3. Stabilirea vechimii urmelor de mâini. Determinarea vechimii 
urmelor de mâini reprezintă o problemă importantă de care se tine seama 
atât în procesul descoperirii, cât şi în cel al revelării urmelor crestelor 
papilare. 

Sub raport tehnic criminalistic, determinarea vechimii urmelor nu 
presupune o operaţie distinctă, ci o folosire selectivă a unor procedee 
de revelare, pe mici porțiuni, care să ofere indicii asupra acestora. 


2.4. Procedee de revelare a urmelor de mâini latente. 
Descoperirea urmelor papilare, revelarea acestora, poate fi 
caracterizată drept unul dintre cele mai dinamice domenii ale tehnicii 
criminalistice, sub raportul perfecţionării ştiinţifice. 

2.4.1. Revelarea prin metode fizice. Revelarea prin metode fizice 
constă în pulverizarea de prafuri sau pudre cu granulaţie foarte fină - 
de aici şi denumirea de prăfuire (pudrare), pe obiectul ori suprafeţele 
purtătoare de urme. 

Substantele sau amestecul de substante folosite in revelare, pe 
lângă fineţea lor, trebuie să îndeplinească următoarele condiții: 
să fie în contrast de culoare cu suportul pe care s-a format urma. 
să prezinte o aderenta selectivă, numai la materia din urmă. 


Materialele şi modalitățile de revelare sunt prezentate 
în cursul de bază. 


2.4.2. Revelarea_prin_metode_chimice. Metodele chimice de 
revelare a urmelor papilare latente se bazează pe reacţia dintre 


anumite substanțe chimice şi componentele transpiratiei (săruri, 
aminoacizi etc.). In funcţie de particularitatile lor, aceste metode pot 
fi structurate astfel: 

- O metodă folosită curent în practică, constă în revelarea cu 
vapori de iod. 

- Revelarea cu reactivi chimici propriu-zişi, de genul ninhidrinei, 
nitratului de argint ş.a. 

2.4.3. Revelarea urmelor de mâini pe pielea umană. Revelarea 
urmelor de mâini pe pielea umană - de neconceput până acum câţiva 
ani - este în prezent posibilă, tot datorită unor reacţii chimice, care 
dau cele mai bune rezultate. 

2.4.4. Revelarea prin metode optice. Revelarea prin metode optice se 
constituie ca un ansamblu de metode noi în materie, bazate pe tehnici de 
vârf, aplicate la specificul descoperirii urmelor papilare. Dintre acestea, un 
loc prioritar îl deţine folosirea laserului. 


Alte detalii pentru examen se găsesc în cursul de 
referință. 


2.5. Fixarea şi ridicarea urmelor de mâini. A doua etapă a 
cercetării urmelor de mâini, după descoperirea şi revelarea lor, ca, de 
altfel, a întregii categorii de urme descoperite la fata locului, este 
destinată fixării şi ridicării lor. 

Sub raport procedural, principalul mijloc de fixare a urmelor îl 
reprezintă procesul-verbal. 

Sub raport tehnic criminalistic, fixarea presupune, în primul rând, 
fotografierea urmelor atât în cadrul ambianţei generale a locului 
faptei, cât şi în calitatea lor de obiecte principale, insistându-se 
asupra redării cu claritate a detaliilor caracteristice. 

Ridicarea urmelor de mâini, alături de fotografiere, care rămâne 
principalul mijloc de ridicare, se poate realiza fie prin transferarea pe 
peliculă adezivă specială, fie prin efectuarea unui mulaj. Ridicarea 
vizează însă şi obiectele mici, transportabile, care sunt purtătoare de 
urme. 

Transportarea obiectelor purtătoare de urme impune respectarea 
unor cerințe de manipulare şi ambalare vizând prevenirea distrugerii 
sau alterării urmelor. 


2.6. Interpretarea la faţa locului a urmelor de mâini. O 
operaţie importantă, efectuată de însuşi organul judiciar, este 
interpretarea urmelor descoperite la fața locului. Interpretarea 
realizată şi cu concursul specialistului criminalist, are drept scop 
obţinerea unor informații preliminare asupra obiectului creator de 
urmă sau a persoanei infractorului, a activităţilor desfăşurate de acesta, ca 
şi a succesiunii operațiilor. 


$3. Expertiza criminalistică a urmelor de mâini 


3.1. Posibilităţi oferite de expertizele dactiloscopice. Expertiza 
dactiloscopică reprezintă etapa finală a activității de clarificare a 
aspectelor legate de formarea urmelor de mâini la fata locului, de 
obţinere de informaţii privind persoana, precum şi de stabilire a 
raportului dintre urmă şi activitatea infractionala. In prezent, posi- 
bilitatile ştiinţifice oferite de  expertizele dactiloscopice in 
examinarea urmelor de mâini sunt multiple. 

3.1.1. Dacă expertului i se prezintă numai urma (eventual obiectul 
purtător de urmă) ridicată la fata locului, acesta are posibilitatea să 
stabilească, printre altele, de la ce mână provine (dreapta sau stânga), 
regiunea mâinii sau degetul care a format-o, care este vechimea 
urmei şi dacă aceasta conţine suficiente elemente de identificare etc. 

3.1.2. In cazul în care expertului i se prezintă şi impresiunile digitale 
luate persoanei suspecte, ori cele existente în cartoteca dactiloscopică, se 
poate stabili, pe baza punctelor coincidente, dacă urma şi impresiunea 
sunt formate de acelaşi deget, deci de aceeaşi persoană. 
dactiloscopice s-a lărgit considerabil, conturându-se un domeniu 
relativ distinct: expertiza urmelor de mâini lăsate pe corpul uman. 


43 


Amprentarea cadavrelor prezintă, în mod firesc, anumite 
particularităţi, din cauza proceselor specifice putrefactiei, rigiditatii 
cadaverice, mumificării şi deshidratării. 


3.2. Efectuarea examenului  dactiloscopic comparativ. 
Examenul comparativ al urmelor si impresiunilor impune folosirea unei 
aparaturi diverse, de tipul lupei dactiloscopice, al lupei binoculare de cap, 
al aparatelor de proiecție de tip Faurot sau Zeiss. In prezent, pentru 
efectuarea examenelor dactiloscopice comparative se apelează la tehnica 
şi sistemele AFRS (Automatic Fingerprint Recognition System) sau AFIS 
(Automatic Fingerprint Identification System). 

Pentru stabilirea identității este necesar ca examenul comparativ 
să scoată în evidență un număr minim de detalii sau puncte 
caracteristice, capabil să conducă la o concluzie certă de identificare. 
Cu toate că nu există o regulă generală privind numărul acestor 
detalii, el variind pe plan mondial între 8 si 17, la noi în tara s-a 
impus în practică aşa-numita regulă a celor “12 puncte coincidente”. 


Secțiunea a III-a 
Cercetarea criminalistică a urmelor de picioare 


§1. Considerații preliminare privind urmele de picioare 


Urmele de picioare reprezintă o altă categorie importantă de urme 
create inevitabil la locul faptei. Cu toate acestea, ele sunt descoperite 
sau folosite în cercetarea de identificare relativ mai rar, considerându-se 
relativ redus de elemente caracteristice, cu excepția celor specifice 
crestelor papilare de pe talpa piciorului. 


1.1. Clasificarea urmelor de picioare. Din categoria urmelor de 
picioare, în accepțiunea sa largă, fac parte urmele plantei piciorului 
(ale piciorului gol), urmele piciorului semiîncălțat sau urmele de 
ciorapi, precum si urmele de încălțăminte. 

Urmele plantei piciorului, respectiv formate de piciorul descaltat, sunt 
cele mai valoroase pentru individualizare, întrucât amprenta plantară 

(amprenta tălpii piciorului) pot servi la o identificare certă a individului, 
echivalentă cu identificarea bazată pe amprentele digitale. 

Urmele piciorului semiincaltat sau ale ciorapilor reproduc forma 
generală a plantei piciorului, a regiunilor sale şi a ţesăturii. 

Urmele de încălțăminte, dacă sunt formate în condiţii 
corespunzătoare (cum ar fi, de pildă, urmele statice, de adâncime, în 
pământ moale), pot reflecta elemente caracteristice utile identificării, deşi 
prezintă elemente particulare mai puţine. 


1.2. Formarea urmelor de picioare. Urmele de picioare se 
formează în condiţii relativ apropiate urmelor de mâini, în sensul că 
pot fi întâlnite sub forma statică sau dinamică, de suprafață sau de 
adâncime, vizibile sau latente. De asemenea, ele se întâlnesc fie sub 
formă izolată, mai ales dacă ne raportăm la calitatea lor, fie sub 
forma unei cărări de urme. 


$2. Cercetarea criminalistică la fata locului a urmelor de 
picioare 


2.1. Descoperirea urmelor de picioare. Datorită naturii lor — avem în 
vedere inevitabilitatea lor şi locul în care se pot forma — urmele de 
picioare se înscriu în categoria urmelor care se caută printre primele la fata 
locului. 

Descoperirea presupune, cu prioritate, cercetarea suprafeţelor pe care 
este posibil să se calce (parchet, linoleum, covoare, sol ş.a.), cu atât mai 
mult cu cât pe suprafețele menţionate pot fi descoperite şi alte categorii de 
urme, cum sunt, de exemplu, fire de păr, urme organice şi anorganice, 
diverse resturi de materiale şi, bineînţeles, microurme. 

La căutarea urmelor de picioare nu trebuie neglijat faptul că această 
activitate poate fi asociată cu căutarea şi prelucrarea urmelor de miros 
de către câinele de urmărire, urmele olfactive putând suplini lipsa 
elementelor de identificare din urmele propriu-zise de picioare. 


Modalitatile de descoperire sunt prezentate in 
cursul de referință. 


2.2. Fixarea şi ridicarea urmelor de picioare. În procesul- 
verbal de cercetare la fata locului se procedează la o descriere 
detaliată a numărului şi tipurilor de urme de picioare descoperite, a 

formei şi particularitatilor acestora, a naturii suportului in care s-au 
format, precum şi a elementelor cărării de urme, dacă ele există. 

2.2.1. Fotografierea urmelor de picioare, impune, pe de o parte, 
fixarea imaginii de ansamblu a grupului de urme, în scopul redării 
elementelor mersului persoanei, iar, pe de altă parte, fixarea imaginii 
urmei care conține cele mai multe şi mai clare elemente de 
individualizare a obiectului creator. 

2.2.2. Ridicarea prin mulaj a urmei formate în adâncime este o etapă 
importantă a cercetării, care se desfăşoară imediat după fotografierea şi, 
eventual, după desenarea urmei pe o coală de calc, aşezată pe o bucată de 
geam, deasupra urmei. 


2.3. Particularităţi în cercetarea cărării de urme. Cărarea de 
urme constituie, de asemenea, obiectul unei cercetări atente la fata 
locului, datorită reflectării unor caracteristici individuale ale 
persoanei. 

Principalele elemente ce caracterizează o cărare de urme sau 
mersul unei persoane sunt următoarele: 

direcția de mişcare, 

linia mersului, 

lăţimea pasului. 

2.4. Interpretarea la fata locului. Interpretarea urmelor de 
picioare priveşte atât urmele luate izolat, cât şi întreaga cărare de 
urme. Astfel, din interpretarea unor urme izolate, pot fi desprinse 
date privind numărul persoanelor, sexul, talia şi vârsta, greutatea 
aproximativă, viteza de deplasare etc. 


$3. Expertiza criminalistică a urmelor de picioare 


Problemele principale pe care le poate rezolva expertiza 
criminalistică a urmelor de picioare, indiferent dacă este vorba de 
urma piciorului gol ori de cea a încălțămintei, sunt în funcție de 
faptul dacă expertului i se trimite spre examinare numai urma (în 
sensul mulajului, fotogramei sau desenului) ridicată de la fata 
locului, sau şi urma şi modelele tip de comparaţie (printre care 
incluzând şi încălțămintea ridicată de la persoanele suspecte). Astfel: 

3.1. Dacă expertului i se trimite numai urma, acesta poate sa 
soluţioneze următoarele probleme: determinarea sexului, vârstei, 
taliei şi greutății aproximative a persoanei, particularitatile anatomo- 
patologice, mecanismul de formare şi vechimea urmei, alte date 
rezultate din interpretarea elementelor cărării de urme. 


3.2. În ipoteza în care expertului i se pun la dispoziţie modele de 
comparaţie, respectiv  impresiunea plantei piciorului sau 
incaltamintea suspectă, se poate ajunge la identificarea persoanei sau 
obiectului creator de urmă. 


Secţiunea a IV-a 
Cercetarea urmelor de dinți şi de buze şi 
ale altor parti ale corpului uman 


§1. Investigarea odontologică judiciară 


1.1. Aspecte generale. Urmele de dinți fac parte din categoria 
acelor urme care oferă o bază sigură de identificare, atât sub raport 
criminalistic, cât şi medico-legal, datorită unor caracteristici ale 
formei, dispunerii şi particularitatilor prezentate de fiecare dinte, 
îndeosebi după vârsta de 25 ani, când întreaga dantură este formată. 
Astfel, lățimea dinților, poziţia şi distanţa dintre ei, uzurile, eventua- 
lele lipsuri, diverse afecţiuni (carii), tratamente şi lucrări 
stomatologice ş.a., oferă suficiente elemente de identificare a 
persoanelor. 

Fireşte că este posibilă, fără dubiu, şi identificarea persoanelor 
adulte, după celelalte caracteristici prezentate de forma şi dispunerea 
fiecărui dinte. 


1.2. Cercetarea la fata locului a urmelor de dinți. La locul 
faptei, urmele de dinți se întâlnesc pe diverse alimente sau fructe cu 
o consistență şi un grad de plasticitate adecvat (margarină, unt, 
brânză topită, ciocolată, mere). De asemenea, urmele dinţilor se 
întâlnesc pe corpul victimei şi, în anumite cazuri, pe corpul agre- 
sorului. 

Fixarea urmelor de dinți se face, în mod obişnuit, prin 
consemnarea în procesul-verbal şi prin fotografiere, insistându-se nu 

numai asupra detaliilor, dar şi asupra poziţiei corpurilor purtătoare de 
urme fata de celelalte obiecte principale. 


1.3. Expertiza odontologică. Expertiza urmelor de dinți sau 
expertiza odontologică poate oferi organului judiciar răspunsuri la 
întrebări privind natura umană sau animală a urmei, sexul, vârsta şi 
tipul antropologic al persoanei, mecanismul de formare şi 
caracteristicile dinţilor reflectate de urmă. 


Alte detalii în cursul de bază. 


$2. Cercetarea urmelor de buze 


2.1. Consideraţii generale. Importanța urmelor de buze în 
cercetările criminalistice a fost pusă în evidență prin numeroase 
cercetări întreprinse atât în tara noastră cât şi în străinătate, cercetări 
prin care s-a demonstrat fundamentul ştiinţific al identificării şi pe 
baza acestor categorii de urme. 

In mod firesc, urmele de buze se formează la contactul acestora cu 
diverse obiecte, prin depuneri de natură biologică (salivă), alimentară 
(grăsimi, sosuri, sucuri) şi cosmetică (rujuri, vaselină). Urmele se 
prezintă sub formă statică sau dinamică, pentru identificare fiind 
realmente utile urmele statice. 


2.2. Cercetarea la fata locului a urmelor de buze. O astfel de 
cercetare necesită o căutare atentă şi exigentă, întrucât ele se pot 
întâlni nu numai pe obiectele cu care vin în contact firesc (pahare, 
căni, tacâmuri, port-tigaret, pipă), dar şi pe alte obiecte, inclusiv pe 
îmbrăcăminte. lată de ce nu trebuie neglijată căutarea lor chiar şi pe 
hainele persoanelor suspecte, mai ales dacă din modul de săvârşire a 
infracțiunii rezultă posibilitatea unui contact fizic între victimă şi 
agresor. 


2.3. Expertiza criminalistică a urmelor de buze. Expertiza 
urmelor labiale poate să dea răspunsuri privind natura umană sau 
animală a urmelor, mecanismul de formare, vechimea urmei, vârsta, 
sexul şi tipul antropologic aproximativ al individului, care dintre 

buze (superioară sau inferioară) a lăsat urma şi dacă aceasta prezintă 
suficiente elemente de identificare. 


$3. Cercetarea urmelor formate de alte parti ale corpului 
uman 


Alături de urmele de mâini, de picioare, de dinți şi de buze, 
întâlnite frecvent în cercetările criminalistice, marea majoritate a 
părților corpului uman este aptă să creeze urme, în contextul 
săvârşirii unei fapte penale. Dintre acestea amintim, de exemplu, 
urechile, nasul, bărbia, fruntea, faţa în întregul ei, unghiile, partea 
exterioară a mâinii şi chiar întregul corp. 

Pe lângă conformatia ori elementele anatomice ale capului, ale 
ridurilor, cicatricelor, urme caracteristice de un gen aparte se pot 
forma şi prin depunerea de pudră, produse cosmetice sau farduri, 
întrebuințate cu precădere de femei. Este vorba de urme de stratifi- 
care, statice sau dinamice, valoroase pentru identificările de grup 
fiind, bineînţeles, cele statice. 


Aspecte de aprofundat 

e Criterii de clasificare a urmelor infracţiunii 

e Proprietăţile, clasificarea şi detaliile caracteristice 
desenului papilar 

e Descoperirea urmelor de mâini la fata locului 

e Modalităţi de revelare a urmelor latente de mâini (fizice, 
chimice, optice moderne) 

e Ridicarea şi interpretarea urmelor digitale 

+ Expertiza criminalistică a urmelor digitale 

e Clasificarea şi formarea urmelor de picioare 

e Descoperirea, fixarea şi ridicarea urmelor de picioare 

e Cercetarea şi interpretarea cărării urmelor de picioare. 

e Cercetarea si interpretarea urmelor de dinți 

° Expertiza odontologica judiciară 

e Cercetarea urmelor de buze. 

CAPITOLUL VI 


TIPOLOGIA INVESTIGARII 
PRINCIPALELOR URME BIOLOGICE 
DE NATURA UMANA 


Sectiunea I 
Cercetarea urmelor de sânge 


§1. Sublinieri preliminare privind urmele biologice 


În categoria urmelor biologice se înscrie marea masă a urmelor de 
material biologic uman, îndeosebi produsele de secreție, excretie şi 
țesuturile umane. Secretiile principale sunt: saliva, secreția nazală şi 
laptele matern. Excretiile includ: urina, fecalele, sperma, sputa, 
vomismentele, meconiul, vernix caseoza ş.a. Tesuturi moi: sânge, piele, 
țesut muscular, masă cerebrală. Tesuturi dure: oase şi unghii. In această 
grupă de urme sunt incluse şi firele de păr, inclusiv urmele de miros care 
fac obiectul odorologiei judiciare. 

Raportat la frecvenţa cu care sunt întâlnite în cazul săvârşirii 
infracțiunilor de violență (omor, viol, tâlhărie, loviri), în accidente 
rutiere, de muncă, în explozii şi incendii, dar şi la calitatea elementelor 
ştiinţifice de individualizare, de circumstantiere a modului de săvârşire a 
faptei, putem aprecia că cele mai importante urme sunt cele de sânge, 
salivă, spermă şi firele de păr. 

În structura acestui capitol am inclus şi urmele de miros, cu toate 
că ele se constituie într-o categorie distinctă, fără a se confunda cu 
urmele biologice propriu-zise. Ultima secțiune este destinată 
investigației genetice, având ca finalitate identificarea pe baza profilului 
ADN. 


$2. Cercetarea urmelor de sânge 
2.1. Aspecte generale. Urmele de sânge, prin frecvența cu care 
sunt întâlnite în câmpul infracțional, ca şi prin posibilitățile de 


identificare pe care le oferă, inclusiv prin furnizarea de indicii 

necesare clarificării împrejurărilor privind locul, timpul, mijloacele şi 
modul de săvârşire a faptei, dețin o pondere particulară în cadrul in- 
vestigatiilor criminalistice. 

În câmpul infracţional, urmele sangvinolente se prezintă sub 
formă de picături, stropi, dare, bălți, mânjituri şi sunt consecința unei 
acțiuni violente exercitate asupra corpului persoanei, de natură să 
determine, direct sau indirect, leziuni ale vaselor sanguine. 

In funcţie de natura suportului, urmele de sânge pot fi absorbite 
de acesta, cum este cazul suporturilor din material textil, sau pot 
rămâne la suprafață, formând un strat sau o crustă distinctă. 

Culoarea urmelor de sânge diferă în funcție de vechimea, 
cantitatea, natura suportului şi factorii care acționează asupra lor: 
temperatura, lumina, diverşi agenți fizici şi chimici. 

Calitatea urmelor de sânge poate fi influențată de acțiunile 
exercitate de om, respectiv de persoana care caută să îndepărteze 
pata prin răzuire, spălare etc. 


2.2. Cercetarea si interpretarea la fata locului a urmelor de 
sânge. 


2.2.1. Descoperirea urmelor sangvinolente reprezintă o activitate de 
o deosebită importanţă. Dificultatea descoperirii nu priveşte, desigur, 


urmele evidente de sânge, cum ar fi de exemplu o baltă de sânge 
formată lângă un cadavru ce prezintă plăgi tăiate profunde, ci, în special, 
acele urme care au suferit modificări prin scurgerea timpului. 

Căutarea urmelor de sânge se efectuează potrivit particularitatilor 
locului sau suportului cercetat, deci în funcţie de fiecare caz in parte, 
ea fiind orientată în câteva direcții principale, şi anume: 

a. Îmbrăcămintea şi corpul persoanelor antrenate în infracţiune 
(victimă sau făptuitor). 

b. Porțiunea de teren şi obiectele aflate la locul săvârşirii 
infracţiunii sau în locul în care a fost descoperit cadavrul. 

c. Instrumentele folosite în săvârşirea infracțiunii, cum sunt 
cutitele, topoarele, alte tipuri de arme. 

d. Instalaţiile sanitare, vasele, alte obiecte ce ar fi putut servi la 
înlăturarea urmelor sau la transportul cadavrului. 

Depistarea petelor suspecte a fi de sânge se face, de regulă, cu 
surse de lumină (lanterna) care dispun de filtre de culoare (roşii sau 
verzi). 

Reactivii chimici la care se apelează au un caracter orientativ sau 
de probabilitate. 

Folosirea reactivilor de orientare sau de probabilitate este necesar 
să se facă cu prudenţă, pentru a lăsa deschisă posibilitatea 
examinării complexe a urmelor de către specialist, în condiţii de 
laborator. 


Aspectele de referinţă în cursul de bază. 


2.2.2. __Ridicarea___urmelor__de__ sânge prezintă anumite 
particularităţi, îndeosebi în cazul celor care se găsesc pe obiecte ce 


nu pot fi transportate. 

La ridicarea urmelor sangvinolente trebuie avut în vedere că 
acestea pot conţine şi alte categorii de urme biologice cum sunt, de 
exemplu, fire de păr, resturi de ţesut etc., cărora trebuie să li asigure 
integritatea. 

Ambalarea şi transportarea urmelor de sânge reprezintă un aspect 
care este uneori neglijat (sau tratat cu ușurință) ignorandu-se posibilitatea 
alterării rapide a lor. 

2.2.3. Interpretarea urmelor de sânge la locul descoperirii lor 
este o activitate cu rezonanță în clarificarea ulterioară a 
împrejurărilor săvârșirii faptei. După forma luată de o picătură de 
sânge, se poate stabili înălțimea de la care a căzut, marginile urmei 
fiind cu atât mai zimtate cu cât înălțimea este mai mare. 


2.3. Expertiza biocriminalistică a urmelor de sânge. Expertiza 
urmelor de sânge - încadrată în categoria mai largă a expertizei 
biocriminalistice, aşa cum este denumită în lucrări de criminalistică 
mai recente, sau expertiza medico-legală a produselor biologice, 
potrivit denumirii din lucrările de medicină legală - este destinată să ofere 
clarificări la numeroasele întrebări adresate de către organele judiciare. 

Principalele întrebări care se pot formula, în legătură cu o urmă 
presupusă a fi de sânge, sunt detaliate în cursul de bază. 

Secţiunea a I-a 
Cercetarea urmelor de salivă şi de spermă 


§1. Cercetarea urmelor de salivă 


1.1. Problematica generală. Urmele de salivă, ca şi celelalte 
urme biologice, interesează cercetarea  criminalistică pentru 
baza grupei sanguine, cu precizarea că acest lucru este posibil numai 
în ipoteza în care individul este de tip secretor. 


1.2. Cercetarea la faţa locului. 

Căutarea şi descoperirea urmelor de salivă se face cu mijloace optice 
şi de iluminare curente, aflate în dotarea truselor criminalistice (lupe, 
lămpi cu radiaţii vizibile şi ultraviolete, lanterne). Descoperirea lor 
necesită o cercetare sistematică a întregului loc al faptei. 

La căutarea urmelor de salivă nu trebuie pierdut din vedere că ele 
se pot confunda cu alte urme biologice (spermă, secreție vaginală, 
transpiratie, mucus nazal), precum şi cu pete de altă natură, 
anorganică sau organică, mai ales sucuri diverse, vopsea, detergenti 
etc. 

Ridicarea şi transportarea urmelor presupuse a fi de salivă 
impune respectarea aceloraşi recomandări făcute la urmele de sânge, 
de ambalare în stare uscată a obiectului şi de expediere urgentă la 
laboratorul de specialitate, pentru a nu se distruge antigenele. 

Expertiza urmelor de salivă serveşte la clarificarea unor aspecte 
relativ asemănătoare urmelor de sânge. In primul rând, expertul se 
poate pronunţa asupra faptului dacă urma este sau nu de salivă şi 
dacă saliva este de natură umană, însă nu întotdeauna rezultatul poate 
avea caracter de certitudine. 


$2. Cercetarea urmelor seminale 


2.1. Problematica generală. Urmele de spermă fac parte din 
categoria acelor urme biologice întâlnite în diverse împrejurări, care 
numai aparent au o frecvență redusă. De regulă, prezenţa lor este 
caracteristică săvârşirii de infracţiuni cu un grad de periculozitate 
deosebit sau al căror mod de săvârşire prezintă anumite 
particularități. Aşa sunt, de pildă, omorul şi infracțiunile privitoare la 

viata sexuală (violul, pedofilia, seductia, perversiunea şi corupția 
sexuală, incestul). 

Formarea urmelor de spermă are loc prin depunerea, pe diverse 
suporturi, a lichidului spermatic ejaculat în momentul unui contact 
sexual, al masturbării, sau ca o consecință a unor tulburări neuro- 
psihice. 


2.2. Cercetarea la fata locului. 

Căutarea urmelor seminale impune examinarea corpului 
victimei, o atenție specială fiind acordată orificiilor naturale 
(examinare realizată de către cadre medicale), precum şi a lenjeriei 
de corp şi de pat, a îmbrăcămintei, a altor obiecte. 

Ridicarea urmelor seminale necesită, poate mai mult decât în 
cazul altor urme biologice, precauţie deosebită pentru păstrarea 
intactă a petei şi implicit a spermatozoizilor, principalul element 
asupra căruia se îndreaptă examinarea. 

Interpretarea la fata locului a urmelor seminale oferă date 
referitoare nu numai la natura, mobilul şi modul de săvârşire a faptei, 
ci şi în legătură cu anumite deprinderi, aberaţii sexuale sau anumite 
stări psihopatologice ale autorului. 

Expertiza biocriminalistică a urmelor seminale este destinată 
stabilirii faptului dacă urma este într-adevăr de sperma şi dacă 
aceasta este de origine umană sau animală. Modalitatile de expertizare 
se regăsesc în cursul de bază. 


Secţiunea a III-a 
Elemente de investigare şi identificare 
biocriminalistică pe baza profilului A.D.N. 


§ 1. Fundamentul ştiinţific 


Descoperirea acidului dezoxiribonucleic (A.D.N.) a condus la 
înțelegerea conceptului de ereditate şi, ulterior la identificare, prin 
decodarea informaţiilor genetice pe care molecula de A.D.N. le are 
în componență. Aceasta are structură moleculară şi este conținută de 
toate celulele vii ale organismelor. 

Procesul de identificare a unei persoane începe în momentul în 
care aceasta lasă în scena crimei o urmă biologică care conţine, în 

mod necesar, material genetic (A.D.N.). Urmeaza prelevarea probei 
de către criminalist, urmată de analiza de laborator care are drept 
punct terminus traducerea materialului genetic intr-un cod, cu 
formulă unică, irepetabilă, specifică unui singur purtător al acelei 
informaţii genetice. 


Sub raportul valorii de identificare, specialiştii geneticieni 
clasifică urmele biologice în trei categorii: 


Probe cu înalt grad de precizie în identificarea profilului 
A.D.N. 

Probe cu potențial în definirea profilului A.D.N. 

Probele cu potential în analizele A.D.N. mitocondrial. 


§2. Particularități ale cercetării la fața locului 


De regulă, în linii mari, cercetarea urmelor apte să servească la 
identificări genetice parcurge aceleaşi etape tehnice, tipice urmelor 
biologice (sânge, spermă, salivă), de la descoperire, la fixare 
fotografică si ridicare. Fireşte că se impun precautii suplimentare. 
Obiectele sau suporturile purtătoare de urme biologice care se ridică 
în vederea analizării A.D.N. vor fi verificate pentru a fi puse în 
evidență alte urme importante, cum ar fi urmele papilare. 


§3. Efectuarea expertizelor A.D.N. 


Analiza profilului A.D.N., în laboratoare specializate, se 
desfăşoară prin două metode: metoda analizei amprentei genetice 
prin enzime de restricție si metoda reacției in lant a polimerazei 
(PCR). 


Aspectele esentiale ale investigatiei se regasesc in 
cursul de baza. 

Sectiunea a IV-a 
Cercetarea firului de par uman 


§1. Problematica generala 


Firele de păr uman alcătuiesc o categorie distinctă de urme 
biologice denumite, mai recent, în lucrările noastre de specialitate, şi 
urme de natură piloasă - prin a căror examinare se obțin date 
importante cu privire la persoane şi la împrejurările faptei, 
problemele rezolvate de expertiză înscriindu-se pe aceleaşi 
coordonate ca şi în cazul expertizei biocriminalistice a celorlalte 
urme biologice. În esenţă, se pot obține date despre natura, originea, 
caracteristicile de sex, vârstă, regiunea corporală din care provine. 


$2. Cercetarea la fața locului 


2.1. Descoperirea şi ridicarea firelor de păr. 

Descoperirea firelor de păr nu impune folosirea de metode sau 
mijloace tehnico-stiintifice deosebite, ele fiind destul de uşor vizibile 
cu ochiul liber. Totuşi, pentru facilitarea descoperirii este necesar să 
se recurgă la lupe şi la surse de lumină ceva mai puternice. Se 
cercetează atât îmbrăcămintea, lenjeria şi corpul persoanei, cât şi alte 
suprafețe, inclusiv obiectele de igienă personală, în special pieptenii 
şi prosoapele. 

Ridicarea firelor de păr impune respectarea unor cerințe minime 
cu privire la menținerea intactă a firului, evitarea amestecării lui cu 
alte fire de păr, inclusiv cu fire provenite accidental de la persoanele 
care efectuează cercetarea. 


$3. Expertiza criminalistică a urmelor de natură piloasă 


3.1. Problematica generală a expertizei. Expertiza firelor de păr este 
destinată, pe de o parte, cercetării structurii intime a părului, cu 
numeroasele sale elemente caracteristice, iar, pe de altă parte, analizei 
suprafeței acestuia, a diverselor particule aderente, urme ale materiei în 
care a fost descoperit, precum şi microurme de natura cea mai diversă. 

Metodele de examinare biologică a urmelor de natură piloasă pot 
da răspunsuri la diverse întrebări privind firul de păr ridicat de la fata 
locului sau de pe corpul victimei, referitoare la următoarele aspecte: 

e natura şi originea umană sau animală a firului de par; 

e zona corpului din care provine; 

e modul de detaşare a firelor de păr, precum şi alte aspecte 

importante. 

Pentru urgentarea investigaţiilor criminalistice în direcția 
descoperirii autorului este importantă determinarea, încă de la început, a 
culorii şi elementelor caracteristice exterioare, ca şi a impurităților 
existente pe firul de păr. 


3.2. Cercetarea de laborator. 

Investigarea biocriminalistică de laborator a unui fir de păr, în 
direcţia stabilirii caracteristicilor sale generale şi particulare, parcurge 
mai multe etape principale aprofundate în curs. 


Secţiunea a V-a 
Elemente de investigare odorologică judiciară 


§1. Aspecte generale privind urmele olfactive 


Urmele de miros reprezintă o categorie aparte de urme, specifice 
nu numai omului ci şi animalelor, inclusiv majorităţii substanțelor 
care conțin elemente volatile precum şi altor corpuri din natură. 
Folosirea acestor categorii de urme în interesul justiţiei, al 
descoperirii infractorilor şi corpurilor delicte constituie obiectul 
odorologiei judiciare. 


1.1. Formarea urmelor olfactive. Formarea urmelor olfactive 
este practic inevitabilă, orice persoană lăsându-şi moleculele de 
miros peste tot pe unde trece, pe fiecare dintre obiectele atinse, nici 
pantofii, nici îmbrăcămintea şi nici mănuşile neputând să împiedice 
formarea acestui gen de “amprentă” olfactivă. 


1.2. Conţinutul urmelor olfactive. Conţinutul urmei olfactive 
cuprinde mai multe categorii de miros, în care ponderea este deținută 
de mirosul specific sau de bază al corpului, acestuia adăugându-i-se 
mirosul profesional sau general, precum şi mirosul ocazional. 

Mirosul specific (de bază sau individual) este consecința 
proceselor metabolice petrecute in organismul uman, materializate, 
printre altele, in emanatii volatile, cum sunt cele ale acizilor 
sebaceici - caracteristice transpiratiei, respirației, altor secretii şi 
excretii organice, descuamărilor pielii - de o mare complexitate 
chimică. 


$2. Cercetarea la fața locului 


2.1. Descoperirea urmelor olfactive. Descoperirea se face cu 
ajutorul câinilor de urmărire. Spre deosebire de om, un câine poate 
selecta o urmă de miros din alte 200, explicaţia constând în aceea că 
el dispune de un număr de celule olfactive de peste 30 de ori mai 
mare. 


2.2. Prelucrarea urmelor. Pentru prelucrarea urmei, câinele este 
modul de comportare, dar şi de organul judiciar care efectuează sau 
îndrumă cercetarea la fața locului şi care trebuie să fie atent la 
respectarea anumitor reguli privind folosirea câinelui de urmărire şi 
interpretarea reacţiilor sale. Modul de prelucrare al urmelor este 
prezentat în cursul de bază. 


$3. Metode moderne de investigare odorologică 


Pe lângă câinele de urmărire, în cercetarea urmelor olfactive se 
apelează şi la metode tehnice, constând în ridicarea urmelor de miros 
de la fata locului, de pe obiecte corp delict, de pe îmbrăcămintea 
pierdută de infractor ş.a., prin aspirarea cu dispozitive speciale şi 
conservarea în flacoane ermetice, dezodorizate în prealabil. Aceste 
urme sunt supuse unei examinări comparative cu modelele prelevate 
de la persoanele sau obiectele suspecte, pe baza unei analize 
gazocromatografice sau prin spectrografia de masă. 


Aspecte de aprofundat 
e Modalităţi de descoperire a urmelor de sânge la fata 
locului: 
- locurile, suprafeţele cercetate; 
- tipuri de reactivi utilizați; 


58 


- precautii in investigarea si ridicarea urmelor; 
- probleme rezolvate de expertiza biocriminalistica a 
urmelor de sange. 
e Cercetarea urmelor de saliva 
e Cercetarea urmelor seminale 
e Fundamentul ştiinţific al identificării pe baza profilului 
A.D.N. 
e Particularități ale cercetării la fata locului a urmelor 
biologice din perspectiva stabilirii profilului A.D.N. 
e Problematica generală a efectuării expertizelor genetice 
judiciare 
e Descoperirea, ridicarea şi efectuarea expertizei firelor de 
păr. 


olfactive. 

CAPITOLUL VII 


TEHNICI DE IDENTIFICARE A 
PERSOANELOR 
DUPĂ SEMNALMENTE EXTERIOARE, 
DUPĂ VOCE SI PRIN ALTE 
METODE CRIMINALISTICE 


§1. Sublinieri introductive 


Abordarea modalitatilor de identificare a persoanelor, dar şi a 
cadavrelor, poate conduce la întrebarea dacă imaginea faptuitorului 
(aşa cum a fost reţinută de către un martor ocular sau de victimă), 
fotografia unei persoane, ori un craniu, vocea, scrisul chiar, pot 
constitui, prin ele însele, urme ale infracțiunii, după cum sunt urmele 
de mâini, de picioare, de dinți ş.a. 

O urmă sui-generis este reprezentată de modul de săvârşire a 
faptelor penale. Practica judiciară oferă numeroase exemple de 
infractori specializați în săvârşirea unui anumit gen de fapte penale 
într-o anumită manieră, cu mijloace specifice, ceea ce reprezintă 
“amprenta” modului de operare. 


Secţiunea I 
Identificarea persoanelor şi cadavrelor 
după semnalmentele exterioare 


§1. Aspecte generale 


1.1. Scurtă privire istorică. Organele de urmărire penală sunt 
confruntate nu de puţine ori cu situaţii de genul celor în care, după 
săvârşirea unei infracțiuni, singurele date realmente exploatabile în 
legătură cu o faptă penală şi cu autorul acesteia sunt cele oferite de 
un martor ocular, care a reuşit să rețină imaginea făptuitorului. 

Pentru a înţelege exact importanța şi rolul acestui gen aparte de 
identificare, nu este lipsit de interes să amintim că, încă din 

antichitate, au fost semnalate preocupari de gasire a anumitor modalitati 
adecvate de identificare a celor urmăriți. 

Sistemul buletinelor de urmărire este întâlnit în secolul XVIII, 
pentru ca, o dată cu inventarea fotografiei de către Daguerre (1839), 
să se înceapă introducerea albumelor fotografice ale infractorilor. 

În descrierea şi fixarea înfățișării persoanei infractorilor, mai ales 
în scopul identificării lor ulterioare, un pas important l-a făcut 
Alphonse Bertillon, considerat, aşa cum am mai menționat, 
întemeietorul poliţiei ştiinţifice moderne. 


1.2. Fundamentul ştiinţific al identificării după semnalmente 
exterioare. Fundamentul științific al acestei identificari îl constituie 
individualitatea şi relativa stabilitate a caracteristicilor somatice ale 
fiecărui individ adult. 

În esenţă, identificarea se face cu ajutorul unor metode şi tehnici 
specializate, în cadrul unor activități de urmărire penală, desfăşurate 
potrivit unor reguli tactice specifice ascultării martorilor sau 
victimelor infracțiunii. 


$2. Metoda portretului vorbit 


Portretul vorbit este o metodă aplicată frecvent şi perfecționată 
pe parcursul timpului, care serveşte la identificarea persoanelor, pe 
baza descrierii semnalmentelor exterioare ale acestora, de către o altă 
persoană. În descrierea făcută de cel care a perceput caracteristicile 
somatice ale individului căutat sunt vizate, pe de o parte, formele 
statice, iar pe de altă parte, formele dinamice. Aprecierea formei şi 
dimensiunilor acestora se face după un sistem cuprinzând trei 
gradatii: mare, mijlociu şi mic. 


2.1. Descrierea formelor statice. Acest segment al descrierii 
vizează elementele caracteristice privind talia, constituția fizică sau 
aspectul general al persoanei, forma capului şi a feţei, eventuale 
infirmitati ş.a. 


În curs sunt prezentate aceste elemente, inclusiv 
cu privire la cele de mai jos. 


2.2. Descrierea capului. Capul persoanei, atât în întregul său, cât 
şi în ceea ce priveşte aspectul morfologic, văzut din fata şi din profil 

deține, în mod firesc, locul principal în realizarea portretului vorbit. 
De exemplu: 

A. Forma capului, privit din față, poate fi alungită, ovală, 
dreptunghiulară, triunghiulară, cu baza în sus sau în jos, pătrată, 
colturoasa, romboidală etc. 

B. Faţa se împarte, de regulă, în trei zone: frontală, nazală şi 
bucală. Zona frontală cuprinde regiunea dintre baza nasului şi baza 
acestuia; zona bucală include regiunea dintre baza nasului şi vârful 
bărbiei. In funcție de necesităţi, pot fi luate în calcul cinci zone, 
respectiv fruntea, ochii, nasul, gura şi bărbia. 

Fiecare element component al feţei se descrie separat, cu ce are el 
mai caracteristic. 


2.3. Descrierea formelor dinamice. Descrierea acestor forme 
identificare şi se referă, în special, la ţinuta corpului, felul mersului, 
mimică, privire, diferitele forme de manifestare. De exemplu: 

- Mersul unei persoane poate fi normal, degajat, suplu, sportiv, 
greoi, ezitant, cu paşi mari sau mici, săltăreţ, cu alte particularităţi 
determinate de morfologia piciorului. 

- Modul de manifestare, privit în sensul său larg, prin aceasta 
înțelegându-se, de pildă, gestica sau vorbirea, este în funcţie de 
personalitatea şi temperamentul individului. 


$3. Metode tehnice folosite în identificarea persoanelor după 
semnalmentele exterioare 


3.1. Portretul schiţat. Portretul schițat, sau schița de portret, 
reprezintă o metodă menită să înlăture, cel putin în parte, 
neajunsurile determinate de modul în care o persoană apreciază sau 
descrie semnalmentele exterioare. 


3.2. Fotorobotul. Este o metodă de identificare cu ajutorul unui 
colaj fotografic de elemente faciale preluate din fotografii ale 
semnalmentelor unor persoane diferite. 


3.3. Identi-kit-ul şi Photo-identi-kit-ul. Se numără printre 
mijloacele tehnice folosite frecvent în practica organelor de cercetare 

penală. La dispoziția martorului, ori victimei, este pus un album ce 
contine zeci de variante ale elementelor faciale. Fiecare element facial din 
album este reprodus separat pe o peliculă transparentă purtând acelaşi 
număr de cod. 


3.4. Mimicompozitorul şi sintetizorul fotografic. 

Mimicompozitorul (MIMIC) se apropie, întrucâtva, de metoda 
Identi-kit-ului, desigur mai perfecționată. 

Sintetizorul fotografic are la bază aceleaşi principii de 
compunere a imaginii. 


3.5. Portretul robot computerizat. Dificultăţile inerente întâlnite 
în practică, de identificare pe baza metodei portretului vorbit, ori prin 
intermediul procedeelor tehnice de tipul fotorobotului, identi-kit-ului 
ş.a., au condus la căutarea unor noi modalități de realizare a 
portretului robot. Pentru aceasta, specialiştii au recurs la tehnica de 
calcul electronic, care se dovedeşte a fi foarte utilă în practică, 
despre care se fac referiri în cursul de bază. 


$4. Metode criminalistice de identificare a cadavrelor 
necunoscute 


Tehnicile de identificare prezentate mai sus sunt utile şi în cazul 
identificării cadavrelor necunoscute, însă, aplicabilitatea lor este 
limitată de transformările fireşti prin care trece corpul uman, ca 
urmare a anumitor fenomene cadaverice, ori din cauza acţiunii 
distructive a diverşilor factori. 


4.1. Metoda supraproiectiei. Din punct de vedere tehnic, metoda 
constă în proiectarea sau suprapunerea imaginii craniului necunoscut 
peste imaginea fotografică a persoanei dispărute, căreia se presupune 
că i-a aparţinut craniul. 

Suprapunerea electronică a imaginilor reprezintă o variantă 
perfecționată a supraproiectiei, având la bază combinarea electronică 
a imaginilor craniului necunoscut şi cele ale persoanei dispărute. 


4.2. Reconstituirea fizionomiei după craniu. Acest procedeu, 
aplicat de toate serviciile criminalistice, a fost pus la punct, printre 
alţii, de savantul rus M.M.Gherasimov. La noi în tara s-a ocupat de 

perfecționarea acestuia Cantemir Riscutia. Din această cauză mai 
este denumită “metoda GHERASIMOV- RISCUTIA”. 


4.3. Identificarea după resturile osoase. Identificarea după 
resturile osoase face obiectul expertizei urmelor osteologice, 
specifică unui domeniu denumit în literatura medico-legală osteoan- 
tropometrie. 


Secţiunea a I-a 
Identificarea persoanelor după voce şi vorbire 


§1. Noţiuni generale 


Identificarea persoanei după voce, înregistrată pe diferite 
suporturi magnetice, se înscrie, în prezent, printre metodele tehnico- 
ştiinţifice moderne, pe care Criminalistica le pune în slujba stabilirii 
adevărului, a descoperirii autorului infracțiunii. Referitor la această 
nouă metodă, se impune precizarea că ea nu se restrânge numai la 
cazurile penale, putând fi folosită cu succes şi în cele civile. 

Fundamentul ştiinţific al identificării sau stabilirii autenticității 
unei înregistrări este dat de individualitatea vocii şi vorbirii. 

Potrivit opiniilor exprimate în literatura de specialitate, 
fundamentul ştiinţific al metodei enunțate constă in specificitatea 
elementelor proprii fiecărei voci, în esență, particularitatile care 
determină individualitatea vocii fiecărei persoane fiind următoarele: 

A. Particularitatile de construcție ale aparatului fonorespirator, 
ale fiecăruia dintre componentele sale (plămâni, trahee, laringe, 
coarde vocale, cavitatea bucală ş.a.). 

B. Particularitatile funcţiei fonatorii, determinate de fiziologia 
specifică actului respirator. 


Detalierea acestor particularități în cursul de bază. 


$2. Caracteristicile de identificare a vocii şi vorbirii 


În vederea determinării şi aprecierii ştiinţifice a caracteristicilor 
vocii şi vorbirii sunt necesare mijloace tehnice speciale de evaluare, 

de tipul sonografelor. Sonografele permit analize complexe ale 
caracteristicilor generale şi individuale fonoacustice, spectrul lor de 
audiofrecventa fiind situat între 5 şi 16000Hz. 

Expertiza criminalistică complexă a vocii şi vorbirii, a imaginilor 
spectrografice ale vocalelor şi consoanelor relevă următoarele 
caracteristici generale şi individuale mai importante de identificare. 


2.1. Caracteristicile vocii. 

Vocea are drept caracteristici acustice generale: 

Caracteristicile acustice individuale sunt formate dintr-un 
complex de frecvenţe. 


2.2. Caracteristicile vorbirii. Vorbirea se caracterizează, în 
general, prin particularități de expresie şi stil, specifice unui anumit 
grup de persoane. 

Cu privire la particularitatile modului de a vorbi al unei persoane, 
amintim că acestea pot face obiectul recunoaşterii sale de către o altă 
persoană, martor de auditu sau de către victimă, situaţie întâlnită 
frecvent în practică. 


$3. Expertiza criminalistică a vocii şi vorbirii 


Obiectul expertizei criminalistice a vocii şi vorbirii, nu se rezumă 
numai la identificarea persoanei, existând şi alte domenii în care 
poate oferi răspunsuri utile la întrebările adresate de organele 
judiciare. 

A. Stabilirea autenticităţii înregistrărilor audio (sau video), în 
scopul determinării falsurilor. 

B. Identificarea persoanei vorbitorului cu respectarea anumitor 
condiţii de calitate privind înregistrarea în litigiu şi, fireşte, având la 
dispoziţie modele de comparație. 

C. Stabilirea eventualei deghizări a vocii şi vorbirii, deghizare 
sau modificare încercată prin acoperirea microfonului cu o batistă, 
vorbirea în şoaptă, modificarea tonalitatii, astuparea nasului ş.a. 

Sistemele informatice de identificare vocală, permit astăzi ca 
înregistrările analogice să fie ameliorate prin numerizarea lor, 
filtrarea şi analiza spectrală prin computer. 

Secţiunea a III-a 
Metode biometrice de identificare 


În prezent, tehnicile de identificare s-au diversificat, 
apelându-se la metode ştiinţifice care să permită identificarea 
rapidă şi sigură a persoanelor. Dezvoltarea unor astfel de 
metode a fost impusă de necesitatea combaterii mai eficiente a 
actelor de terorism din ce în ce mai numeroase în ultimii ani. 
Astfel, dintre tehnicile moderne folosite sau experimentate în 
prezent menţionăm: 


§1. Identificarea pe baza fotografiei semnalmentelor 


Cunoscută ca o reprezentare grafică a unei fizionomii sau a unor 
trăsături specifice, realizată la un moment dat, în condiţii de 
iluminare specifice, fotografia este deocamdată cea mai utilizată 
metodă biometrică. 

Ţinând cont de faptul că o serie de detalii ale feţei se modifică, 
câteodată destul de rapid, unele echipamente folosesc pentru 
identificare o serie de date antropometrice, măsurabile pe o imagine 
bidimensională. 


$2. Tehnici antropometrice 


Antropometria presupune măsurarea unor parti ale corpului uman 
în vederea reconstituirii dimensiunilor acestuia pornind de la cele 
câteva fragmente de schelet descoperite. 

După fotografia judiciară, aceasta este cea mai veche metodă 
biometrică folosită în cercetarea criminalistică. In domeniul 
identificării pe baza amprentei papilare, tehnica informatică este 
folosită cu succes de câţiva ani, deținând cea mai sigură aplicaţie, 
folosindu-se de la verificarea zonelor de început şi de bifurcare a 
zonelor papilare, denumită AFIS (Automatic Finger — Print 
Identification) şi menționată deja în Capitolul V al primei parti a 
tratatului. 

§3. Recunoasterea retinei 


Acest procedeu de identificare constă în determinarea aspectului 
şi a mărimii vaselor de sânge care provin de la nervul optic şi sunt 
dispersate in retină. Investigația reprezintă o sursă de informații 
biometrice datorită celor trei proprietăți importante ale retinei: 
anatomia, unicitatea şi topografia dispunerii vaselor sanguine. 


Aspecte de aprofundat 

e Fundamentul ştiinţific al identificării persoanelor dupa 
semnalmente exterioare. 

e Metoda portretului vorbit 

e Alte tehnici de identificare a persoanelor dupa 
semnalmentele exterioare 

e Metode de identificare a cadavrelor necunoscute 

e Fundamentul ştiinţific al identificării după voce. 

e Caracteristicile de identificare a vocii 

e Expertiza criminalistică a vocii 

CAPITOLUL VIII 


INVESTIGAREA CORPURILOR DELICTE, 
A URMELOR DE MATERIALE SAU 
MATERII, 

DE EXPLOZII, DE INCENDII ŞI DE 
ACCIDENTE DE TRAFIC 


Secţiunea I 
Cercetarea urmelor obiectelor şi 
a urmelor formate din resturi de obiecte 
sau materii diverse 


$1. Consideraţii preliminare 


Tehnicile de investigare a corpurilor delicte, a urmelor lăsate în 
general de obiecte, de incendii sau de explozii, precum şi cele de 
trafic (rutier, naval sau aerian) se înscriu într-o categorie complexă 
de examinări de tip traseologic. Sunt avute în vedere atât urmele care 
reproduc elemente specifice construcției sau formei obiectelor ori 
instrumentelor, cât şi urmele alcătuite din resturi de obiecte, de tipul 
peliculelor de vopsea, cioburilor de sticlă, diverselor resturi 
alimentare, de fumat, de lemn, de metale etc., denumite de diverşi 
autori şi urme materie. 


$2. Cercetarea urmelor corpurilor delicte folosite în spargeri 


2.1. Noţiuni generale. În multe fapte penale, infractorul este 
interesat să pătrundă într-o anumită încăpere, să deschidă un sertar, 
un fişet, o casă de bani, diverse obiecte de mobilier ş.a., desigur 
încuiate. Pentru aceasta el apelează la cele mai diverse metode sau 
instrumente, denumite generic în literatura de specialitate 
instrumente de spargere, o categorie importantă a corpurilor delicte. 

Potrivit mecanismului de formare, urmele acestor instrumente 
sunt împărțite in următoarele categorii: 

Urmele de apăsare, sau de fortare, în majoritatea lor de natură 
statică. 

Urmele de frecare, specifice burghielor şi  ferăstraielor, 
bomfaierelor ş.a 

Urmele de tăiere, se prezintă tot ca urme dinamice. 


2.2. Cercetarea la fata locului; particularități. Cercetarea la 
fata locului a urmelor instrumentelor de spargere se efectuează in 
funcţie de natura acestora, de specificul obiectelor purtătoare de 
urme, de modul de fortare etc. 

2.2.1. Locurile de pătrundere a infractorului pot fi, în primul 
rând, uşile, pe suprafaţa cărora se găsesc cele mai diverse urme, în 
funcție de modul de acţiune, de instrumentele folosite şi de 
“specializarea” sa. De exemplu: 

La pătrunderea prin uşi, cum ar fi, de exemplu, în cazul fortarii 
lor cu un levier sau o rangă, se formează urme de adâncime pe 
canatul uşii. 

Fortarea ferestrelor, practicată destul de des de către infractori 
pentru a pătrunde într-o anumită încăpere sau clădire. Şi în acest caz, 
urmele sunt caracteristice modului de operare. 

2.2.2. Fortarea mobilierului, îndeosebi a sertarelor, a casetelor, a 
dulapurilor ş.a., determină apariţia de urme asemănătoare celor 
întâlnite în cazul fortarii uşilor, indiferent că ne aflăm în ipoteza unei 
spargeri propriu-zise sau în fata folosirii de chei potrivite. 

2.3. Cercetarea la fata locului prezintă următoarele 
particularități: 

a. Descoperirea urmelor instrumentelor de spargere este posibilă, 
de regulă, prin simpla examinare cu ochiul liber si eventual cu 
ajutorul unei lupe si al unei surse mai puternice de lumină. 

b. Fixarea urmelor descoperite se face prin procesul-verbal şi 
prin fotografiere. 

c. Ridicarea urmelor se realizează potrivit naturii lor. De pildă, 
urmele de adâncime se ridică prin mulaje (materiale de mulaje 
dentare, materiale termoplastice, pelicule speciale de copiat urme, 
inclusiv ghips sau plastilină). 

2.3. Expertiza urmelor instrumentelor de spargere. Expertiza 
criminalistică a urmelor formate de corpurile delicte întrebuințate la 
săvârşirea unei infracțiuni oferă răspunsuri cu privire la natura şi 
tipul instrumentului, la mecanismul de formare a urmelor şi la 
succesiunea acestora. 


$3. Cercetarea urmelor de îmbrăcăminte 


3.1. Generalităţi privind urmele obiectelor de îmbrăcăminte. 
Obiectele de îmbrăcăminte, ca şi majoritatea lucrurilor ce intră în 
această largă categorie, pot să formeze urme, în primul rând, ca 
rezultat al contactului direct dintre îmbrăcămintea purtată de 
infractor ori de victima infracțiunii şi o suprafață oarecare, 
reproducând caracteristicile tesaturii sau materialului din care este 
confecționată. In al doilea rând, aceste urme se pot constitui şi sub 
formă de resturi materiale, desprinse sau rupte din obiectele de 
îmbrăcăminte, de care ne vom ocupa însă ceva mai jos. Urmele care 
reproduc particularitatile suprafeţei obiectului de îmbrăcăminte sunt 
create prin cădere, rezemare, ştergere ş.a. 


$4. Cercetarea urmelor formate din resturi de obiecte sau de 
diverse materii (urme-materie) 


Cu prilejul cercetării la fata locului a multor infracțiuni, pe lângă 
urmele specifice omului sau instrumentelor, mai pot fi descoperite şi urme 
de o categorie relativ aparte, formate din diverse resturi sau fragmente de 
obiecte, de materii de cea mai diversă natură (organică sau anorganică), 
cărora li se adaugă în mod inevitabil şi microurmele. Astfel: 


4.1. Urmele formate din obiecte sau resturi de îmbrăcăminte. 
Urmele din această categorie se prezintă în forme dintre cele mai 
diferite, cum ar fi, de exemplu, hainele, pălăriile, mănuşile, 
încălțămintea, obiectele de lenjerie uitate, pierdute sau aduse special 
pentru derutarea cercetărilor, dar şi resturi rupte sau desprinse din 
obiectul de îmbrăcăminte, inclusiv fibre sau fire textile. 


4.2. Urmele de alimente şi de produse cosmetice. 
La faţa locului, urmele de alimente, condimente şi băuturi pot fi 
descoperite nu numai pe veselă, vase de bucătărie, tacâmuri, pahare 

sau sticle, dar şi pe îmbrăcăminte, pe şervete, batiste, covoare, 
mobilier etc. 


4.3. Urmele de substanţe toxice. Urmele de substanțe toxice, 
cărora le asociem şi stupefiantele, impun o cercetare calificată, 
preferabilă fiind prezenţa unui specialist la fata locului. 


4.4. Urmele formate din resturi de fumat şi de iluminat. 

4.4.1. În cercetarea la fata locului acest gen de urme este întâlnit 
sub forma mucurilor de ţigară, a tigaretelor întregi sau rupte, a 
scrumului. De asemenea, pot fi întâlnite şi sub formă de foiţă sau 
pachete de țigări. Dintre urmele resturilor materialelor de iluminat 
menționăm chibriturile, lumânările, picăturile de ceară, petele de 
produse folosite pentru ardere etc. 


4.5. Urmele de praf. Urmele de praf fac parte din categoria de 
urme trecută uneori cu vederea, deşi sunt importante pentru datele pe 
care le pot furniza cu privire la particularitatile locului faptei, ca şi la 
persoana infractorului ori a victimei. 


4.6. Microurmele. Urmele de dimensiuni microscopice constituie 
o categorie aparte de urme care nu diferă cu mult, sub raportul valorii 
de identificare, de macrourmele căutate în prezent cu prioritate, ele 
oferind marele avantaj că sunt practic imposibil de evitat de către 
infractor. Ele sunt constituite din particule foarte fine de materie, 
invizibile sau greu vizibile cu ochiul liber, a căror examinare este 
posibilă prin metode microanalitice. 


$5. Cercetarea urmelor mijloacelor de transport rutier 


5.1. Noţiuni generale. Cercetarea urmelor mijloacelor de 
transport reprezintă o activitate frecventă a organelor de urmărire 
penală, îndeosebi în cazul accidentelor de circulație, al furtului de 
autoturisme, inclusiv în situaţiile în care o persoană s-a folosit de un 
mijloc de transport în săvârşirea infracțiunii. Din categoria mij- 
loacelor de transport fac parte atât vehiculele cu tracţiune mecanică, 
cât şi cele cu tracțiune animală sau acționate de forța omului. 


71 


a. Natura suprafetei pe care se rulează, din acest punct de vedere 
urmele fiind de suprafață sau de adâncime, de stratificare sau de 
destratificare. 

b. Modul de mişcare al mijlocului de transport care, în timpul 
deplasării sau rulării normale, creează urme statice, spre deosebire de 
frânare sau de deplasare. 

c. Tipul de bandaj sau sina cu care sunt prevăzute roțile. 


5.2. Cercetarea la faţa locului a urmelor mijloacelor de 
transport. Este o activitate complexă, uneori cu un grad deosebit de 
dificultate, mai ales în ipoteza accidentelor cu consecințe grave. 
Dificultăţi sporite apar în ipoteza părăsirii locului faptei de către 
vehiculul antrenat în accident, ca şi în săvârşirea unor alte infracțiuni 
în care autorul s-a folosit de un vehicul. Problemele principale pe 
care urmează să le rezolve cercetarea la fata locului: 

Stabilirea tipului de vehicul şi identificarea acestuia sunt 
posibile prin determinarea mai multor parametri reflectati de urme. 

Determinarea direcţiei de deplasare se face pe baza urmelor 
statice (de adâncime sau de suprafață) ale desenului antiderapant. 

Stabilirea vitezei de circulaţie este posibilă, în principal, prin 
măsurarea lungimii urmei de frânare. 


5.3. Expertiza criminalistică a urmelor mijloacelor de 
transport. Expertiza criminalistică a urmelor create de benzile de 
rulare, de alte parti ale vehiculului, a resturilor de obiecte, precum şi 
a urmelor-materie este destinată să pună în evidență o serie de 
caracteristici generale şi individuale, pe baza cărora se stabilesc tipul, 
modelul şi culoarea autovehiculului, viteza şi direcţia sa de 
deplasare. 


Secţiunea a II-a 
Cercetarea urmelor de incendii, de explozii 
şi a altor urme de accidente 


$1. Consideraţii generale 


Cercetarea urmelor de incendii şi de explozii, a urmelor specifice 
accidentelor feroviare, navale şi aeriene, denumite şi catastrofe (în 

funcţie de consecinţele produse), este o activitate care se desfăşoară in 
împrejurări complexe. Investigarea sub raport criminalistic este 
realmente dificilă, deoarece în aceste situaţii devin prioritare 
acțiunile şi măsurile de salvare a victimelor, dar şi restrângerea pe cât 
posibil a pagubelor şi înlăturarea pericolelor de extindere a 
dezastrului. 


$2. Cercetarea urmelor de incendii 


2.1. Cauzele incendiilor. Sub raport fizico-chimic, incendiul 
constituie un fenomen de ardere a unei substanțe combustibile (în 
prezența oxigenului sau aerului), care se propagă, de regulă, din 
cauza efectului flăcărilor, fără ca acestea să reprezinte întotdeauna 
cauza primară a incendiului. 

În funcţie de cauzele care le provoacă, incendiile se împart în: 

Incendii provocate de cauze naturale. 

Incendii provocate accidental de cele mai diverse cauze, a căror 
enumerare este practic imposibilă. 

Incendiile premeditate, întâlnite în practică şi în ultima perioadă 
de timp, au o gravitate deosebită din cauza pagubelor materiale pe 
care le aduc avutului public şi personal, dar, mai ales, pericolului pe 
care-l prezintă pentru viața şi sănătatea oamenilor. 


2.2. Cercetarea la fata locului a urmelor de incendiu. Primele 
date cu privire la un incendiu le oferă însuşi modul de desfăşurare a 
acestuia, respectiv intensitatea şi culoarea flăcărilor, a fumului, 
mirosul şi viteza de propagare. O dată cu stingerea incendiului, 
importantă este identificarea focarului (sau focarelor), cercetarea 
acestuia conducând la obţinerea de date preliminare referitoare la 
cauza incendiului. 


2.3. Expertiza criminalistică a urmelor de incendiu. Efectuarea 
expertizei criminalistice a urmelor de incendiu necesită metode şi 
mijloace tehnico-stiintifice complexe, un loc important ocupându-l 
analizele spectrale şi gazcromatografice, ultimele deosebit de utile în 
identificarea produselor petroliere. 

§3. Cercetarea urmelor de explozie 


3.1. Noţiuni generale. Explozia constă dintr-o reacţie foarte 
rapidă, de natură fizică sau chimică, însoţită de formarea şi de 
degajarea violentă a unei mari cantități de gaze, cu efecte mecanice, 
termice şi luminoase asupra obiectelor sau persoanelor care se găsesc 
în raza sa de acțiune. 

Un exemplu tipic de explozie de natură fizică este cel al exploziei 
unei butelii, rezervor sau recipient, determinat de excesul de presiune 
a gazului lichefiat pe care-l conţine, ori de un defect de construcție. 
La rândul lor, exploziile de natură chimică sau fizico-chimică sunt 
determinate, alături de substanțele explozive propriu-zise, de cauze 
diferite, cum sunt, de pildă, contactul dintre mai multe substanţe 
chimice periculoase, ca şi amestecul aerului, într-o anumită 
proporţie, cu gaze, vapori inflamabili sau prafuri combustibile. 


3.1.1. Exploziile difuze, de regulă cu caracter accidental, sunt 
specifice amestecului aerului cu gaze, vapori sau prafuri 
combustibile. 

3.1.2. Exploziile concentrate sunt tipice atât pentru exploziile de 
natură fizică, cât şi pentru cele de natură chimică, rezultate din contactul 
accidental a două substanțe periculoase (întâlnite în industria chimică, 
petrochimică şi în laboratoare). 


3.2. Cercetarea la fata locului şi expertiza urmelor de explozii. 

Cercetarea la faţa locului a urmelor de explozii - etapă esenţială 
în procesul de elucidare a cauzelor, naturii şi eventual de identificare 
a autorului faptei - presupune căutarea şi descoperirea atât a urmelor 
propriu-zise lăsate de explozie, cât şi a altor urme, în primul rând ale 
omului, necesare stabilirii legăturii cauzale dintre rezultat şi acțiunea 
sau prezenţa sa la locul faptei. 


$4. Cercetarea urmelor accidentelor feroviare, navale şi 
aeriene 


4.1. Urmele accidentelor feroviare. Cercetarea urmelor 
accidentelor feroviare se circumscrie cadrului mai larg al soluționării 
problemelor specifice infracţiunilor care periclitează siguranța 
circulaţiei pe căile ferate. 


74 


Cercetarea la fata locului, care include atat locul propriu-zis al 
accidentului, cât şi stațiile de plecare şi sosire, implică, pe lângă 
căutarea, descoperirea, fixarea şi ridicarea urmelor existente în zona 
evenimentului, stabilirea imediată a stării şi poziţiei instalaţiilor de 
semnalizare şi de comandă centralizată, a indicatiilor aparaturii din 
cabinele locomotivelor, a registrelor în care se fac menționări cu 
privire la comenzile, desfăşurarea circulației, revizia instalaţiilor. 


4.2. Urmele accidentelor aeriene şi navale. 

Cercetarea urmelor accidentelor aeriene, prin specificul 
acestui gen de evenimente, dar şi prin condiţiile de loc şi timp în care 
se produc, necesită o conlucrare strânsă între organele judiciare şi 
specialişti din domeniul aviaţiei, cercetarea urmând a se desfăşura 
într-o echipă complexă. 

Cauzele principale, frecvente, ale unui accident de avion sunt 
următoarele: 

a. Pilotarea sau dirijarea greşită a aeronavei datorată unor cauze 
subiective, dar şi obiective. 

b. Declanşarea de explozii sau incendii la bordul aeronavei, de 
natură tehnică sau premeditate. 

c. Unele defecte de construcție, de proiectare, inclusiv uzura 
aparatului, a subansamblelor. 


Cercetarea urmelor accidentelor navale presupune aceeaşi 
cooperare între organele judiciare şi organele de specialitate din 
domeniul naval. 

Potrivit modului în care se produc, accidentele navale sunt 
determinate de următorii factori: 

a. Incendii sau explozii la bord, provocate de funcționarea 
defectuoasă a instalaţiilor navei, ori de încărcătură (în ipoteza 
transportării de substanţe chimice sau hidrocarburi); 

b. Distribuirea şi ancorarea defectuoasă a încărcăturii în cala 
vasului, îndeosebi la transportul de mărfuri generale (piese mari şi grele, 
maşini, cherestea etc.); 

c. Greşeli de pilotaj, ori de manevrare a instalaţiilor, care pot 
avea ca rezultat ciocnirea de o altă navă (abordajul), atingerea 
fundului apei, împotmolirea în nisip ori lovirea de mal (eşuarea). 

Pentru aprofundare a se vedea cursul de baza. 


Aspecte de aprofundat 

e Urmele corpurilor delicte folosite in spargeri şi cercetarea 
lor la faţa locului 

e Cercetarea urmelor formate din resturi de obiecte. 

e Cercetarea urmelor formate din resturi de fumat. 

e Cercetarea urmelor mijloacelor de transport rutier. 

e Cercetarea urmelor de incendii. 

e Cercetarea urmelor de explozii. 

e Cercetarea urmelor accidentelor feroviare şi aeriene. 

CAPITOLUL IX 


ELEMENTE DE BALISTICA 
JUDICIARA 


Sectiunea I 
Notiuni generale privind armele de foc si 
cercetarea urmelor acestora 


§1. Consideratii preliminare 


Investigarea criminalistică a armelor de foc întrebuințate in 
săvârşirea de infracțiuni, identificarea lor sau clarificarea modului 
sau circumstanțelor în care autorul s-a folosit de acestea, se 
particularizează fata de alte genuri de cercetări traseologice. 

Balistica judiciară reprezintă o ramură distinctă a tehnicii 
criminalistice, destinată examinării armelor de foc şi urmelor 
acestora, prin metode şi mijloace tehnico-stiintifice specializate, in 
scopul determinării împrejurărilor in care a fost folosită o armă la 
comiterea unei infracţiuni şi al identificării sale. 

Investigatiile proprii balisticii judiciare s-au restrâns numai la 
armele folosite în săvârşirea de infracţiuni, respectiv armament uşor 
sau arme de fabricaţie artizanală. În prezent, însă, datorită diversi- 
ficării armamentului de infanterie, de apărare, sau a celui folosit de 
grupe de comando, dar şi de formaţiuni teroriste, cercetarea crimi- 
nalistică se diversifica prin forța împrejurărilor. 


$2. Urmele formate prin folosirea armelor de foc 


În accepțiunea balisticii judiciare, prin urme formate în cazul 
folosirii armelor de foc înţelegem, pe de o parte, urmele create de 
arma pe cartuşul tras, iar, pe de altă parte, urmele impuscaturii 
formate pe corpul victimei sau pe obiectele asupra cărora şi-au 
exercitat acţiunea proiectilul, ceilalți factori suplimentari ai tragerii. 

2.1. Urmele formate de armă pe cartuş. La tragerile executate 
cu o armă de foc, indiferent de tipul acesteia, se formează invariabil 
urme pe tubul cartuşului, iar în cazul armelor cu ţeavă ghintuită se 
formează pe glonț urme caracteristice reliefului țevii. 

Urmele de pe tub se formează în trei etape succesive: încărcarea, 
tragerea şi extragerea tubului tras. Printre piesele principale sau 
mecanismele armei care concură la formarea urmelor se află percutorul, 
peretele frontal al închizătorului, gheara extractoare, pragul aruncător 
(ejectorul) şi pereţii camerei de detonare. 

Urmele de pe glonț au prin excelență un caracter dinamic şi 
reflectă caracteristicile construcției interioare a ţevii ghintuite. Astfel, 
la armele cu ţeava ghintuită rămân, sub formă de striatii, urme ale 
plinurilor, ale flancurilor ghintuite, precum şi ale spațiilor dintre 
ghinturi. 


2.2. Urmele de impuscare. Prin urme de impuscare se înțelege, 
în primul rând, urmele specifice formate de proiectil, urme denumite 
şi factori primari sau urme principale ale tragerii. In al doilea rând, 
există urme secundare (factori suplimentari), formate mai ales în tragerile 
de la o anumită distanță. 

Urmele principale sunt rezultatul acțiunii directe exercitate. Ele 


se întâlnesc sub trei forme: urme de perforare, urme de pătrundere, 
sau canale oarbe urme de ricoşare. 

Urmelor de perforare a obiectelor cu o anumită grosime le sunt 
specifice trei elemente: orificiul de intrare, canalul şi orificiul de 
ieşire. 

Orificiile de intrare şi de ieşire se deosebesc între ele prin 
anumite caracteristici pe baza cărora se stabileşte direcția din care a 
pătruns proiectilul. De exemplu: 

Pe corpul uman orificiul de intrare se caracterizează prin lipsă de 
țesut, diametrul său fiind apropiat de cel al proiectilului. 

Pe îmbrăcăminte sau pe alte obiecte confecționate din material 
textil, orificiul de intrare este mai mic decât cel de ieşire. 

In cazul urmelor formate în obiectele lipsite de elasticitate , 
fragile (cărămidă, piatră, beton) orificiul de intrare este mai mare 
decât diametrul proiectilului. 

Urmele secundare sunt rezultatul acțiunii unor factori 
suplimentari ai tragerii, alții decât cei specifici proiectilului. Urmele 
secundare pot fi împărțite în două mari categorii: 

Urme secundare formate indiferent de distanţa de tragere: 

- Inelul de frecare sau de ştergere; 

- Inelul de metalizare. 

Urme secundare formate la tragerile cu feava armei lipită de corp 

sau de la mică distanță: 

— Rupturile provocate de gaze apar la tragerile efectuate la 
distanțe mai mici de 10cm. 


Precizăm că datele complete despre aceste urme 
se regăsesc în cursul de bază. 


§3. Particularitatile cercetării la faţa locului a armelor de foc 
şi a urmelor acestora 


3.1. Descoperirea şi fixarea armelor de foc şi urmelor 
acestora. Particularitatile cercetării sunt determinate atât de 
specificul urmelor lăsate de tragere, cât şi de problemele legate de 
descoperirea armelor şi muniției trase, de stabilirea distanţei şi 
direcţiei din care s-a tras ş.a., toate acestea circumscrise cercetării şi 
altor categorii de urme întâlnite în împrejurările săvârşirii de infracti- 
uni cu arme de foc. 

Descoperirea armelor de foc şi a muniției nu prezintă dificultăți 
în cazul sinuciderilor sau al încercărilor de disimulare a omorului 
printr-o sinucidere. În majoritatea cazurilor însă, autorul caută să se 
debaraseze de armă, fie ascunzând-o, fie aruncând-o. 

In cazul armelor îngropate se foloseşte detectorul de metale, iar 
pentru cele aruncate în ape curgătoare, în fântâni, în latrine, se 
apelează la electromagneti puternici. Armele ascunse în ziduri în diverse 
obiecte compacte de o anumită densitate, se caută cu ajutorul instalațiilor 
de gammagrafiere sau cu aparatură roentgen portabilă. 

Consemnarea, fixarea poziţiei şi stării armelor, a celorlalte 
urme descoperite la fata locului se face prin mijloace cunoscute - 
proces-verbal, schiță, fotografiere, filmare sau înregistrare pe banda 
videomagnetică. 

3.2. Ridicarea armei de foc si a munitiei descoperite la locul 
faptei. Ridicarea si transportarea armelor de foc, a tuburilor şi 
proiectilelor de la fata locului se realizează în condiții impuse de 
necesitatea protejării urmelor tragerii, a urmelor de mâini ori de 
natură biologică, aflate pe aceste corpuri delicte. 

Manevrarea armei se face astfel încât să nu se şteargă urmele de 
pe ea, preferabil fiind să se lucreze cu mâna înmănuşată sau cu un 
cleşte, având buzele protejate în manşoane de cauciuc. 

Ridicarea gloantelor se face astfel încât să nu se altereze urmele 
aflate pe suprafața lor şi care reflectă caracteristicile interiorului 
țevii, îndeosebi în ipoteza că ele vor servi la identificarea ulterioară a 
armei. 

Ridicarea tuburilor se efectuează în aceleaşi condiții de 
precauţie. În plus, este necesar să se protejeze reziduurile tragerii. 


3.3. Stabilirea distanței şi direcţiei de tragere. Una din 
problemele importante de clarificat, în ipoteza folosirii armelor de 
foc, este stabilirea distanţei şi direcţiei de tragere. Atragem atenţia că 
nu sunt rare împrejurările în care acest gen de investigare este tratat 
cu superficialitate, în faza inițială a investigației. 

Pentru tragerile efectuate în limita de acţiune a factorilor 
suplimentari - stabilirea direcției şi distanței de la care s-a tras este 
relativ uşoară. 

Pentru tragerile efectuate de la distanțe ce depăşesc limitele de 
acţiune a factorilor suplimentari - distanţe socotite convențional ca 
mari - este necesar să se studieze mai întâi orificiile de intrare şi de 
ieşire pentru a se stabili din ce parte a venit proiectilul. 


Secţiunea a I-a 
Expertiza balistică criminalistică a armelor de foc 
şi a urmelor acestora 


§1. Examinarea tehnică generală a armelor de foc 

Examinarea tehnică propriu-zisă a armelor de foc reprezintă 
prima etapă a cercetărilor criminalistice de laborator la care este 
supusă o armă de foc, acesteia adăugându-i-se şi cercetarea muniției 

găsite in armă, a tuburilor şi proiectilelor descoperite la fata locului. 
Problemele principale la care este chemat să dea răspuns specialistul 
balistician, prin examenul tehnic general al armei şi muniției, sunt 
următoarele: 


1.1. Determinarea tipului, modelului şi calibrului armei. 
Determinarea tipului, modelului şi calibrului armei este posibilă în 
multe dintre situaţiile întâlnite în practică prin simpla studiere a 
inscriptiilor existente pe piesele armei. 

În ipoteza în care arma nu a fost găsită, este posibilă stabilirea 
tipului, modelului şi calibrului pe baza datelor desprinse din 
examinarea tuburilor şi proiectilelor. 


1.2. Stabilirea stării de funcţionare a unei arme. Stabilirea 
stării de funcţionare a unei arme este necesară de multe ori în 
practică, mai ales în cazurile în care trebuie să se clarifice două 
aspecte esenţiale: 

- dacă o armă se putea declanşa accidental, fără apăsarea 
trăgaciului; 

- dacă o armă deteriorată, cu piese lipsă, putea fi totuşi folosită 
pentru tragere. 


1.3. Examinarea muniției. Investigarea criminalistică a muniției 
are rolul de a stabili tipul, modelul şi anul de fabricaţie al cartuşelor, 
pe baza caracteristicilor, a inscriptiilor fabricilor producătoare, 
existente pe rozeta tubului. 


$2. Expertiza urmelor formate de armele de foc 


2.1. Expertiza urmelor principale ale tragerii. Expertiza 
criminalistică a urmelor principale ale unei trageri constă în 
examinarea orificiilor de intrare şi de ieşire, a canalelor formate atât 
pe corpul uman, cât şi pe obiectele cu care glontul a venit in contact. 
Totodată, sunt supuse examinării şi urmele de ricoşare. 


2.2. Expertiza urmelor secundare ale tragerii. Cercetarea 
criminalistică a acestor categorii de urme este destinată descoperirii 
şi examinării urmelor aparținând factorilor secundari sus-mentionati 

ai tragerii cu o arma de foc, formați in jurul sau în interiorul 
orificiului de intrare a proiectilului, ca şi a urmelor specifice de 
tragere formate pe mâna persoanei care s-a folosit de armă. 

Examinarea chimică, prin care sunt puse în evidență urmele 
suplimentare de împuşcare existente în jurul orificiului de intrare, în 
țeava armei şi pe mâna trăgătorului. 

Examinările spectrale, îndeosebi microanaliza spectrală şi 
spectrofotometria de absorbţie atomică servesc la punerea în evidență 
a particulelor de cupru, plumb ş.a. existente în urmele suplimentare. 

Alte tehnici de descoperire sau delimitare a suprafeţei în care 
se află factori suplimentari ai tragerii se bazează pe examinarea în 
radiații infrarosii, rezultatele fiind observate cu ajutorul 
transformatorului electronooptic sau fixate prin fotografiere. 

Metode de certitudine. Dintre tehnicile de vârf intrate în uzul 
laboratoarelor de criminalistică, menţionăm următoarele: 


$3. Identificarea armelor de foc după urmele formate pe glonț 
şi pe tubul cartuşului 


3.1. Identificarea armei după urmele formate pe glonţ. 
Identificarea după urmele formate pe glonț presupune, în faza 
inițială, o delimitare a cercului armelor suspecte, prin excluderea din 
sfera cercetării a armelor ale căror caracteristici generale nu 
corespund caracteristicilor reflectate de glonț. 

Pentru obţinerea modelelor de comparaţie se efectuează trageri 
experimentale cu armele examinate. 

Dintre tehnicile de examinare comparativă, menţionăm în primul 
rând examinarea la microscopul comparator. 


3.2. Identificarea armelor după urmele lăsate pe tubul 
cartuşului. Acest gen de identificare se desfăşoară în aceleaşi 
condiţii şi faze ca şi identificarea după urmele formate pe glonţ. 

Din numeroasa cazuistică a rezultat că identificarea după urmele 
formate pe tub prezintă un avantaj important față de identificarea 
după urmele existente pe proiectil, tubul rămânând intact în marea 
majoritate a cazurilor de trageri, spre deosebire de proiectil, care se 
poate deforma în impactul cu obiectele mai dure. 

3.3. Sisteme informatice de identificare a armelor de foc. 
Tehnicile de calcul sunt aplicate astăzi si identificării balistice, 
prioritate în materie având-o serviciile nord-americane. Astfel: 

Identificarea după urmele formate pe gloanţe (proiectil), se 
realizează prin sistemul IBIS, 

Identificarea după urmele formate pe tubul cartuşului este 
efectuată prin sistemul DRUG-FIRE 


$4. Alte probleme rezolvate de expertiza balistică 
criminalistică a armelor de foc 


4.1. Refacerea inscriptiilor stantate pe arme. Refacerea 
inscriptiilor sau seriilor înlăturate de pe armele de foc este necesară 
pentru stabilirea locului de provenienţă a armei, a modelului, anului 
de fabricaţie etc. Examinarea devine absolut obligatorie în situaţiile 
în care infractorul a înlăturat prin pilire seria şi numărul armei. 


4.2. Alte genuri de examinări balistice. 


4.2.1. Examinarea_armelor_de_foc_atipice şi a armelor de 
fabricație artizanală este destinată stabilirii caracteristicilor de 
fabricaţie, a particularitatilor balistice generale. 


4.2.2. Examinarea _ urmelor lăsate de pistoalele de implantat 
bolturi care, desi nu sunt incluse în categoria armelor de foc, sunt 


apte să producă leziuni mortale, in practică întâlnindu-se asemenea 
cazuri datorate neglijentei sau neatentiei. 


Mai multe detalii se regasesc in cursul de baza. 
Aspecte de aprofundat 


e Urmele formate prin folosirea armelor de foc. 

e Urmele aparținând factorilor secundari ai tragerii cu arma 
de foc. 

e Descoperirea şi ridicarea armelor de foc de la fata locului. 

e Stabilirea distanţei şi direcţiei de tragere. 

e Examinarea tehnică generală a armelor de foc. 

e Expertiza urmelor armelor de foc (examinările chimice şi 
electronice.) 

e Identificarea armelor de foc după urmele formate pe tub şi 
pe glonţ. 

- Alte probleme rezolvate de expertiza criminalistică a 
armelor de foc. 

CAPITOLUL X 


CERCETAREA CRIMINALISTICA A 
FALSULUI 
IN INSCRISURI, A SCRISULUI DE 
MANA SIA 
ALTOR CATEGORII DE FALSURI 


Sectiunea I 
Notiuni generale privind 
cercetarea criminalistica a inscrisurilor 
sau documentelor 


§1. Consideratii preliminare 


Cercetarea criminalistică a inscrisurilor, în accepțiunea sa 
cuprinzătoare, reprezintă un domeniu distinct, bine conturat, al 
tehnicii criminalistice, având drept obiective principale: 

A. Cercetarea tehnică a actelor scrise, destinată în special 
descoperirii falsului ori contrafacerilor de documente, inclusiv a 
înscrisurilor dactilografiate. 

B. Cercetarea criminalistică a scrisului de mână, având drept 
scop stabilirea autenticității scrisului unei persoane ori identificarea 
persoanei scriptorului, inclusiv a unor falsuri de genul imitării sau 
deghizării. 

C. Cercetarea falsului de bancnote, monede, timbre, cecuri, 
opere de artă, îndeosebi picturi. 

Sub raport strict metodologic, dată fiind similitudinea procedeelor 
tehnico-stiintifice de investigare, în literatura de specialitate, atunci 
când este abordată problematica cercetării criminalistice a 
înscrisurilor, sunt luate în considerare şi instrumentele de 
autentificare (sigilii), timbrele, biletele de bancă, desenele, schiţele, în 
general majoritatea obiectelor materiale ale infracţiunilor de fals, 
purtătoare de semne grafice. 

§2. Manipularea inscrisurilor. Refacerea si reconstituirea 
inscrisurilor deteriorate sau distruse 


2.1. Manipularea inscrisurilor. Manipularea inscrisurilor care ar 
putea conține sau purta o urmă a unei infracțiuni, face parte dintre 
operaţiile care impun organului judiciar, încă de la primul său 
contact cu aceste mijloace materiale de probă, respectarea unor 
cerințe minime de precauţie necesare păstrării şi conservării 
înscrisului în starea în care a fost găsit ori ridicat. 

a. Inscrisurile presupuse purtătoare de urme de mâini, ale 
persoanei care le-a redactat sau folosit, desigur dacă ele ar prezenta 
interes pentru identificarea acesteia, sunt prinse de colțuri cu o 
pensetă, o clemă sau cu mâna înmănuşată. 

b. Inscrisurile trebuie protejate de acțiunea factorilor care le-ar 
putea altera. 

c. Pe înscrisuri nu se fac nici un fel de sublinieri, de menţiuni sau 
precizări referitoare la conţinutul, la aspectele şi locurile asupra 
cărora trebuie să-şi concentreze atenția expertul. 


Celelalte reguli sunt prezentate în cursul de bază. 


2.2. Refacerea inscrisurilor rupte sau tăiate este o operaţie ce 
se efectuează în mai multe etape. În primul rând, bucăţile de hârtie 
ridicate de la fata locului sunt selectate în funcție de caracteristicile 
lor generale, cum ar fi natura sau calitatea hârtiei şi cernelii, 
caracteristicile grafice generale ale scrisului etc. 


2.3. Refacerea documentelor arse, în sensul stabilirii 
conținutului acestora, este o operație mai dificilă, ea necesitând 
procedee mai laborioase şi o atenţie deosebită pentru prevenirea 
distrugerii definitive. 

a. Ridicarea de la fata locului se face în funcție de starea 
înscrisului ars. 

b. Transportarea înscrisurilor carbonizate se face în cutii cu 
vată care să nu preseze hârtia arsă şi să nu permită deteriorarea 
acestora. 

c. Examinarea în laborator necesită, mai întâi, asigurarea 
elasticitatii hârtiei prin pulverizarea cu vapori de apă şi ulei de ricin. 


86 


2.4. Refacerea inscrisurilor supuse la actiunea apei este 
posibilă in funcție de mai multi factori, cum ar fi, de exemplu, 
calitatea hârtiei şi cernelii cu care s-a scris, timpul cât înscrisul a stat 
în apă şi vechimea generală a actului. 


§3. Stabilirea autenticităţii şi vechimii inscrisurilor 


3.1. Stabilirea autenticității unui înscris sau a unui document. 
Determinarea autenticității unui înscris constituie o operaţie efectuată 
curent de către organele de urmărire penală, de către instanţele de 
judecată, de alte autorități sau reprezentanți ai unor instituţii publice 
sau private. 


3.1.1. Principalele elemente comune avute in vedere la stabilirea 
autenticității unui înscris sau document sunt următoarele: 

a. Indeplinirea cerinţelor legale privind forma şi conţinutul 
actului scris. 

b. Aflarea actului în termenul de valabilitate. 

c. Corespondenta între înfăţişarea persoanei şi fotografia de pe 
legitimatie. 


Alte elemente in cursul de baza. 


3.1.2._Principalele măsuri de securitate destinate prevenirii 
falsificării sau contrafacerii sunt: 


a. Securitatea hârtiei, realizată prin modificări ale compoziției 
pastei hârtiei şi prin filigranare. 

b. Imprimarea de securitate, concepută în funcție de natura 
imprimării (tipografică sau heliogravură). ` 

c. Perfecţionarea elementelor succesorii de identificare. In 
prezent se recurge la sistemul de laminare într-o folie de plastic, sub 
vid, procedeu aplicat de exemplu la pasapoarte. 


3.2. Stabilirea vechimii unui înscris. Printre problemele care se 
cer clarificate deseori în procesul judiciar, îndeosebi în cazul 
înscrisurilor falsificate în care data reală ori momentul redactării nu 
corespunde cu data indicată în act, se numără frecvent vechimea 
înscrisurilor. 

a. Neconcordanta dintre data pe care se pretinde că o are documentul 
şi vechimea reală a înscrisului, cu alte cuvinte orice anacronism. 

b. Vechimea unui înscris mai poate fi determinată şi prin 
examinarea caracteristicilor hârtiei şi a gradului ei de îmbătrânire. 

c. În acelaşi scop se procedează la examinarea cernelurilor, ele 
oferind posibilitatea stabilirii vechimii înscrisului, ca urmare a 
proceselor fizico-chimice pe care la parcurge. 

d. Intersectarea trăsăturilor de cerneală indică diferente de vechime. 


Alte elemente importante în cursul de bază. 


Secţiunea a I-a 
Elemente de grafoscopie judiciară 


§1. Noţiuni generale 


Obiectul principal al expertizei criminalistice a scrisului îl 
constituie identificarea persoanei dupa scris si stabilirea autenticitatii 
scrisului, ori semnăturii unei persoane, ori a depistării falsurilor prin 
deghizare, imitare ş.a. 

Scrisul - definit drept un sistem de comunicare, de reproducere, 
prin semne grafice, a gândurilor şi a vorbirii - constituie o deprindere 
intelectuală, un complex de reflexe condiționate (stereotip dinamic) 
format printr-un proces de învăţare. 

Identificarea după scrisul de mână are ca fundament ştiinţific 
existența unor elemente particulare, prezente în scrisul fiecărei 
persoane, elemente dependente de specificul activităţii nervoase de la 
nivelul scoarţei cerebrale. 

a. Caracteristicile, după cum se subliniază în literatura de 
specialitate, reflectă o proprietate fundamentală a scrisului şi anume 
individualitatea sa. 

Individualitatea scrisului este determinată de caracteristicile sale: 
forța, echilibrul şi mobilitatea proceselor nervoase superioare, 
cărora este posibil să li se adauge şi alti factori externi, în primul 
rând condiţiile concrete de scriere. 

b. O altă proprietate fundamentală a scrisului o constituie 
stabilitatea caracteristicilor grafice. Desigur, este vorba numai de o 
stabilitate relativă, date fiind anumite modificări, mai mult sau mai 
puţin semnificative, întâlnite în evoluţia unui scris. 

Alte cauze in cursul de baza. 


§2. Caracteristicile de identificare a scrisului de mana 


Caracteristicile unui scris, pe baza cărora este posibilă 
identificarea persoanei scriptorului, sunt prezente mai ales în: 


2.1. Caracteristicile exprimării în scris. Particularitatile 
exprimării în scris sau caracteristicile conținutului spiritual al 
textului, denumite în literatura de specialitate şi “caracteristici ale 
scrierii” sunt elemente care nu fac parte efectiv din categoria 
elementelor grafice de identificare, fiind de natură extragrafică. 


2.2. Caracteristicile topografice ale scrisului. Acest gen de 
caracteristici vizează modul de dispunere, de amplasare a unui text 
pe o coală de hârtie sau pe un alt suport. El se află la interferența 
dintre caracteristicile de tip extragrafic şi dominantele grafice şi 
constau în: 

Marginea lăsată de scriptor; 

Mărimea alineatelor etc. 


2.3. Caracteristicile generale (dominantele grafice) ale 
scrisului de mână. Dominantele grafice sunt constituite din acele 
particularități specifice aspectului general al unui scris, formei 
acestuia. Pe baza lor este posibilă clasificarea cu exactitate a unui 
anumit tip de scris. 

a. Gradul de evoluţie a scrisului se numără printre cele mai 
importante caracteristici dominante de individualizare, încât, uneori, 
i se atribuie un loc aparte, de sine stătător, în procesul de identificare. 

Potrivit acestor criterii, un scris poate avea un grad de evoluție 
inferior, mediu sau superior. 

b. Forma scrisului este determinată de gradul de evoluţie, de 
modul de executare a literelor, atât în cazul scrisurilor cursive, cât şi 
în cazul scrisurilor de tipar. 

c. Dimensiunea scrisului poate fi mare, mijlocie sau mică, după 
cum literele depăşesc 3 mm, se situează între 2-3 mm şi respectiv 
sunt mai mici de 2 mm. 


Alte caracteristici sunt prezentate în cursul de bază. 

2,4. Caracteristicile particulare ale scrisului sau indicii de 
grafotehnică a semnelor grafice. Caracteristicile particulare sau 
speciale ale scrisului se constituie ca un grup de elemente foarte 
valoroase în identificare, ele reflectând modul în care fiecare 
persoană s-a deprins să execute un anumit semn sau grup de semne 
grafice. 

Examinarea atentă a modului de construcție, denumit şi 
grafotehnica semnului grafic, face posibilă evitarea concluziilor 
eronate de identificare, determinate de asemănarea întâmplătoare a 
două scrisuri. 

Potrivit modelului caligrafic, o literă poate fi construită, de 
exemplu, dintr-o singură trăsătură (c, |, e, o), din două trăsături (a, 
b, d, n), din trei (m, A, B) şi din patru (M, W). 

Caracteristici speciale de grafotehnică alături de direcţia mişcării 
se reflectă în: 

- Modalitatea de începere a execuţiei semnului grafic prin forma, 
poziția trăsăturii sau a punctului incipient; 

- Finalizarea semnului grafic prin terminatii scurte sau mari, dispuse 
diferit etc.; 


Alte caracteristici în cursul de bază. 


$3. Identificarea persoanei după scris pe baza expertizei 
grafoscopice 


3.1. Problematica generală a expertizei grafoscopice. Acest 
gen particular de identificare se realizează în cadrul expertizei crimi- 
nalistice a scrisului, denumită şi expertiza grafică sau grafoscopică, 
de unde şi o altă denumire a domeniului examinării criminalistice a 
scrisului, respectiv grafoscopia judiciară. 

a. Verificarea autenticității unui text sau a semnăturilor de pe un 
înscris, 

b. Identificarea autorului unui text anonim cu conţinut 
calomnios sau în scop de şantaj, întâlnit inclusiv în acţiuni cu 
caracter terorist. 

c. Descoperirea unui fals prin imitarea sau deghizarea scrisului 
şi, de aici, identificarea persoanei autorului textului. 

3.2. Obţinerea modelelor sau pieselor de comparaţie. 
Obţinerea modelelor de comparaţie este o sarcină ce revine în 
exclusivitate organului judiciar care dispune expertiza şi nu 
expertului criminalist. 

Potrivit provenientei lor, modelele de comparație se impart în două 
mari categorii: 

3.2.1. _Modele__de__comparaţie__libere,__denumite__şi piese 
preconstituite, realizate în afara cadrului procesului judiciar şi, în 
multe cazuri, la o dată anterioară examinării. 

3.2.2. Modelele de comparatie experimentale, denumite şi piese 
scrise la cerere, constau în probele de scris luate la solicitarea 
organului judiciar şi numai în fata acestuia. 


3.3. Efectuarea expertizei grafoscopice. Expertiza grafică 
propriu-zisă, consacrată individualizării persoanei, parcurge fazele 
proprii oricărui proces de identificare criminalistică, aşa cum au fost 
prezentate în capitolul al II-lea. 

a. Cercetarea prealabilă a materialelor, necesară cunoaşterii 
obiectului expertizei şi stabilirii calității şi cantității modelelor de 
comparaţie, urmată de analiza separată a scrisului în litigiu şi a celor 
de referință. 

b. Examinarea comparativă, etapa cea mai importantă, care 
conduce la stabilirea asemănărilor şi, după caz, a deosebirilor dintre 
scrisul în litigiu şi cel de comparație. 


Secţiunea a III-a 
Cercetarea criminalistică 
a falsului material în înscrisuri 


§1. Aspecte introductive 


Un alt mare domeniu al investigației criminalistice a 
documentelor scrise îl constituie cercetarea falsului în înscrisuri, a 
altor categorii de falsuri, ori a contrafacerilor unor valori, de genul 
bancnotelor, efectelor bancare, altor documente cu caracter financiar, 
al ştampilelor şi sigiliilor, chiar al operelor de artă. 

§2. Cercetarea falsului prin înlăturarea de text 


Înlăturarea sau ştergerea de text reprezintă o modalitate de 
falsificare întâlnită frecvent în practica judiciară, penală şi civilă, ea 
realizându-se pe cale mecanică sau chimică, fiind deseori urmată de 
adăugarea altui text, situaţie în care ne aflăm în prezența unui fals 
prin substituire. 

Cercetarea înlăturării propriu-zise are de solutionat o serie de 
probleme privind în special modul în care s-a operat. Astfel: 

a. Înlăturarea mecanică, efectuată prin răzuirea textului cu o 
lamă, un ac ori un alt obiect ascuţit sau prin radierea sa cu o gumă, 
cu miez de pâine ş.a. 

b. Înlăturarea chimică, prin corodarea sau spălarea cu anumite 
substanțe chimice a unui text, în întregime sau numai parțial, având 
ca rezultat decolorarea sa şi, uneori, chiar înlăturarea definitivă a 
textului. 

c. Acoperirea unui text ori a unor semne grafice prin haşurarea 
ori prin pătarea cu diverse substanţe de scriere ori de altă natură este 
o formă aparte a acestei modalităţi de falsificare. 


Modalitatile de stabilire a locului alterarii şi 
refacerea textului înlăturat sunt prezentate în cursul 
de bază. 


$3. Cercetarea falsului prin adăugare de text 


Falsul prin adăugare de text, ca şi prin înlăturare, este, de regulă, 
tipic pentru falsurile parțiale. Această categorie de fals poate fi 
executată prin simpla modificare a unei litere sau cifre (8 din 3, 9 sau 
6 din 0 etc.), din adăugări de cifre, de cuvinte, ajungându-se la 
rânduri întregi. 

Dintre variantele falsificării prin adăugare de text frecventă este şi 
aceea a transferului de litere, cuvinte sau cifre, eventual rânduri 
întregi, după un înscris autentic. 


3.1. Cercetarea caracteristicilor grafice. Prima etapa a 
cercetării o reprezintă studiul caracteristicilor grafice ale textului, 
începând cu continuitatea logică a scrisului, cu distanţa dintre rânduri 

şi dintre cuvinte şi terminând cu caracteristicile grafice particulare. 
Printre elementele grafice de natură să indice falsul prin adăugare de 
text, se numără: 
Îngrămădirea ori prescurtarea nefirească a cuvintelor 
Micşorarea distanţei dintre rânduri ş.a. 


3.2. Cercetarea materialului de scriere. Sunt situații în care 
indicii de fals sus-amintiti devin insuficienti pentru stabilirea 
falsului. De aceea, se procedează, într-o a doua etapă, la examinarea 
fizico-chimică a materialului cu care s-a scris (cerneală, tuş, creion 
etc.). 


3.3. Studierea modului de intersectare a trăsăturilor. 
Depistarea falsului prin adăugare de text mai poate fi posibilă pe 
baza datelor desprinse din examinarea trăsăturilor intersectate. 


$4. Cercetarea falsului prin imitarea şi prin deghizarea 
scrisului 


4.1. Falsul prin imitarea scrisului. Această categorie de falsuri 
se înscrie printre falsurile întâlnite mai frecvent în practică, mai ales 
în cazul semnăturilor, al mentiunilor ori textelor de mai mică 
întindere. Ca modalitate de realizare, imitarea poate fi liberă sau 
servilă. 

Depistarea falsului prin imitare este posibilă datorită mai multor 
indici de plastografiere, cei mai frecvenți fiind următorii: 

- Prezența caracteristicilor propriului scris al plastografului; 

- Ignorarea modului de executare şi de dispunere a semnelor 
diacritice şi de punctuație ş.a. (vedeţi cursul de bază). 

4.1.1. Falsul prin imitare servilă se execută prin urmărirea 
strictă de către plastograf a modelului scrierii originale, pe care 
acesta îl are in fata. Falsificarea mai poate fi realizată prin copierea 
directă a textului sau semnăturii, acest procedeu fiind considerat, pe 
bună dreptate, ca o modalitate de sine stătătoare, datorită prezenţei 
unor indici caracteristici de contrafacere. De exemplu: 

- Lipsa de spontaneitate în executarea gramelor; 

- Grosimea uniformă a trăsăturilor ş.a. (vedeţi cursul de bază). 

4.1.2. Falsificarea de semnături se numără printre cele mai frecvente 
categorii de falsuri, consecințele acesteia putând fi nebănuite, prin 

implicatiile juridice, sociale, economice si chiar artistice (vezi falsificarea 
semnăturilor de pe operele de artă). 

Indicii de falsificare a semnăturilor sunt aceiaşi ca şi la 
plastografierea scrisului obişnuit, îndeosebi în cazul imitării servile 
sau copierii. 


4.2. Falsul prin deghizarea scrisului. Deghizarea scrisului se 
întâlneşte frecvent în cazul scrisorilor anonime cu caracter injurios, 
calomnios, de amenințare sau de şantaj ş.a., situație în care autorul 
încearcă să-şi ascundă identitatea. Deghizarea poate fi întâlnită şi în 
cazul subscrierii, situaţii în care autorul unei semnături, intentionand 
să o conteste ulterior, introduce în aceasta elemente aparent de 
contrafacere (repasarea traseului, şerpuirea ori îngroşarea acestuia 
ş.a.). 

Principalele procedee de realizare a deghizării scrisului, care 
conţin şi indici ai falsului, sunt: 

- Deformarea sau modificarea unor caracteristici grafice generale 
sau particulare proprii; 

- Scrierea cu mâna stângă; 

- Scrierea cu majuscule sau cu caractere de tipar. 


Secţiunea a IV-a 
Cercetarea textelor dactilografiate şi 
a altor categorii de falsuri 


$1. Cercetarea textelor dactilografiate 


1.1. Identificarea maşinii de scris. Expertiza criminalistică 
destinată identificării maşinii de scris este o activitate care se 
desfăşoară, ca şi în celelalte cazuri ale identificării criminalistice, în 
două etape principale: 

- În prima etapă se determină tipul sau modelul maşinii de scris, 
pe baza unor caracteristici generale, care sunt, de exemplu, tipul 
caracterelor semnelor grafice, pasul maşinii, distanța dintre rânduri, 
complexitatea semnelor grafice cu care este dotată maşina de scris. 

- În etapa a doua se urmăreşte identificarea propriu-zisă a 
maşinii prin compararea textului în litigiu cu probele de comparație 
luate de la maşinile suspecte sau cu cele existente în fişier. 

1.2. Identificarea dactilografului. Identificarea persoanei care a 
dactilografiat un text, deşi mai dificil de realizat, este posibilă pe 
baza studierii elementelor oferite de tehnica de dactilografiere, 
specifice fiind caracteristicile topografice (amplasarea titlurilor, 
mărimea paginii şi a alineatelor, sublinierile ş.a.), frecvenţa anumitor 
greşeli şi modul lor de corectare, respectarea regulilor gramaticale. 


$2. Cercetarea altor categorii de falsuri 


2.1. Falsificarea impresiunilor de ştampile. Această formă de 
fals, destinată să “completeze” un fals total sau parţial, este întâlnită 
deseori în practica judiciară, îndeosebi în cazul documentelor de 
identitate (legitimatii, paşapoarte, permise, certificate), al unor 
documente destinate producerii de efecte juridice, inclusiv 
administrative etc. 

Principalele modalități de realizare a falsului de ştampile constau 
în desenarea acestora direct pe înscris, copierea sau transferarea şi, 
mai ales, scanarea unei impresiuni aflate pe un înscris autentic şi 
confecționarea unei ştampile după modelul celei originale. 


2.2. Expertiza criminalistică a falsului de documente de 
identitate. 

Falsificarea documentelor de identitate (buletine, paşapoarte, 
permise de conducere auto, legitimatii diverse) a devenit frecventă şi 
în practica noastră judiciară, raportându-ne la documentele emise de 
autorităţile române, şi mai ales străine, obiectul falsificării făcându-l, 
în primul rând, paşapoartele, documentele auto, documentele 
insotitoare ale unor mărfuri. 
frecvent în prezent, ca şi al documentelor similare, s-au lărgit prin 
apelarea la tehnici radiografice (vezi sistemul american Porta Ray 
sau Philips MG-20). 


2.3. Falsificarea bancnotelor, a timbrelor şi a altor 
documente. Expertiza criminalistică a falsului de bancnote, precum 

şi al altor valori, ocupă un loc semnificativ atât în activitatea 
laboratoarelor de specialitate. 

Fata de amploarea falsului de bancnote (îndeosebi americane şi 
germane), s-a impus crearea unui organism specializat, Oficiul 
central internațional pentru combaterea falsului de monedă, de pe 
lângă Secretariatul general al Interpolului, care controlează toate 
datele în această materie, contribuie la formarea specialiştilor sau 
experților în acest gen de fals, tine de colecțiile de falsuri. 


Modalităţile de falsificare în cursul de bază. 


Expertiza  criminalistică a bancnotelor falsificate sau 
contrafăcute, ca şi a celorlalte efecte bancare similare, presupune, în 
prima fază, un examen comparativ cu bancnotele autentice, 
folosindu-se metoda suprapunerii, a juxtapunerii sau sistemul 
“grătarului”, cu ajutorul căruia se localizează principalele elemente 
ale contrafacerii grafice. 

Falsificarea monedelor metalice, întâlnită şi în practica noastră 
de specialitate, se execută prin turnare ori stantare a unei compoziții 
metalice care să creeze aparența de autenticitate. 

Expertiza criminalistică a monedelor este relativ simplă, pe lângă 
examenul traseologic general procedându-se la determinarea greutății 
şi a compoziţiei pe baza unei analize spectrale de emisie. 

Falsificarea operelor de artă este o activitate care se 
diferențiază destul de mult de celelalte categorii de falsuri de valori, 
de aici şi particularitatile cercetării ei pe teren criminalistic, cercetare 
realizată şi cu concursul unui expert în pictură, astfel încât ne aflăm 
în fata unei duble analize, artistică şi tehnică, sau a ceea ce este 
considerată o expertiză complexă. 

După cum este subliniat de către autori de specialitate, în general, 
orice examinare a unui fals în operele de artă, indiferent de natura sa, 
se împarte în două grupe principale: 

a. Expertiza artistică, cuprinzând o analiză iconografică 
referitoare la istoricul acelei opere şi la autorul său, şi o analiza 
iconologică, privind conţinutul propriu-zis al operei. 

b. Expertiza tehnică criminalistică propriu-zisă la care pot 
concura peste zece domenii de investigare criminalistică: examinarea 
directă în radiații UV, IR şi X, macro şi microfotografia etc. 

Alte aspecte de aprofundat 
e Manipularea, refacerea şi reconstituirea inscrisurilor 
deteriorate 

e Stabilirea autenticităţii inscrisurilor: 

- elemente comune de autenticitate; 

- principalele elemente de securitate 
e Modalităţi de stabilire a vechimii unui înscris 
e Caracteristicile de identificare a scrisului de mână 
e Identificarea pe baza expertizei grafoscopice 
e Cercetarea falsului prin înlăturare de text 
e Cercetarea falsului prin adăugare de text 
e Cercetarea falsului prin imitarea sau deghizarea scrisului 
e Cercetarea altor categorii de falsuri. 

Partea a Il-a 


Elemente de tactică 
criminalistică 


CAPITOLUL I 


CERCETAREA LA FATA LOCULUI: 
REGULI TACTICE CRIMINALISTICE 
DE INVESTIGARE A SCENEI 

INFRACŢIUNII 


Secţiunea I 
Noțiunea şi importanța cercetării 
la fata locului 


§1. Referiri notionale 


Procedeul probator, denumit in Codul roman de procedura penala 
cercetarea la faţa locului (art.129) - cunoscut in legislatiile 
occidentale şi ca cercetarea scenei infracțiunii sau scena crimei, cum 
este cazul sistemului judiciar de tip anglo-saxon, ori american - 
reprezintă actul de debut al investigaţiilor în fapte de periculozitate 
deosebită: omucideri, violuri sau tâlhării urmate de moartea victimei, 
distrugeri, catastrofe sau accidente grave, infracțiuni din domeniul 
crimei organizate ş.a. 

Referitor la înțelesul termenului de fafa locului sau de loc al 
Săvârşirii faptei, aşa cum este folosit, uneori, în practică ori în 
literatura de specialitate (sau de scenă a infracțiunii, în Occident), 
trebuie făcută o precizare: prin această expresie se are în vedere nu 
numai locul propriu-zis al săvârşirii infracțiunii, ci şi zonele mai 
apropiate sau alte locuri din care se pot desprinde date referitoare la 
pregătirile, comiterea şi urmările faptei, inclusiv căile de acces şi de 
retragere a autorului din câmpul infracțional. 


$2. Importanţa şi obiectivele cercetării la fata locului 


2.1. Sublinieri privind importanţa cercetării la faţa locului. 
Importanţa cercetării la fata locului este subliniată în literatura de 
specialitate, atât procesual penală, cât şi criminalistică, marea 

majoritate a autorilor fiind de acord că ne aflăm în fata unui 
procedeu probator cu adâncă semnificaţie în aflarea adevărului. 


2.2. Obiectivele cercetării la fata locului. Potrivit unei bogate 
experienţe practice în materie, reluată şi în literatura de specialitate, 
atât din tara noastră, cât şi din străinătate, pot fi scoase în evidență 
principalele sarcini care revin cercetării la fata locului, în esență 
acestea fiind următoarele: 

a. Cunoaşterea şi investigarea directă de către organul de 
urmărire penală sau de către instanța de judecată a scenei infracțiunii 
sau a locurilor înscrise în categoria “locului faptei”. 

b. Descoperirea, fixarea şi ridicarea urmelor infracțiunii, a 
mijloacelor materiale de probă. 

c. Obținerea de date cu privire la modul de operare al faptuitorului, la 
numărul de persoane care au luat parte la comiterea infracțiunii. 


§3. Elemente tactice specifice pregătirii cercetării la fata 
locului 


3.1. Pregătirea echipei de cercetare a scenei infracțiunii. Pregătirea 
cercetării la fata locului presupune inițierea unei serii de măsuri specifice, 
de către organul judiciar chemat să efectueze cercetarea - măsuri 
cunoscute în literatura sau practica de specialitate şi sub denumirea de 
acțiuni premergătoare sau pregătitoare. Sub raport tactic criminalistic, 
pregătirea ca atare a cercetării locului faptei se desfăşoară în două direcții: 

a. Pregătirea propriu-zisă a echipei care urmează să se deplaseze 
la fata locului, în vederea efectuării cercetării, atât din punct de 
vedere judiciar, cât şi tehnic-criminalistic; 

b. Dispunerea unor măsuri cu caracter preliminar, întreprinse 
direct la fata locului, pentru salvarea victimelor, înlăturarea 
pericolelor, fixarea împrejurărilor care se pot modifica sub o formă 
sau alta etc. 


Dar asupra acestor măsuri detaliem în cursul de 
bază. 


3.2. Pregătirea mijloacelor tehnico-stiintifice criminalistice. 
Sub raport tehnico-tactic criminalistic, o atenţie deosebită va fi 

acordată verificării şi pregătirii mijloacelor tehnico-stiintifice 
criminalistice care urmează să fie folosite pe parcursul cercetării. 


Amintim că o prezentare detaliată a acestor 
mijloace s-a făcut în Capitolul Ill din prima parte a 
cursului de bază. 


Secţiunea a I-a 
Reguli tactice ale cercetării la fata locului 


§1. Cadrul tactic general al cercetării la fata locului 


Principalele elemente tactice, de natură să orienteze activitatea 
echipei de cercetare la fata locului sunt, în esență, următoarele: 


1.1. Cercetarea la fata locului se efectuează cu maximă 
urgenţă. Este de la sine înţeles că cercetarea la fata locului trebuie să 
fie făcută cu maximă urgență, practic, imediat după ce organul de 
urmărire penală a fost sesizat despre săvârşirea unei infracţiuni. 
Această cerință, de o importanță deosebită, este obligatorie cel putin 
sub două aspecte, analizate în cursul de bază. 


1.2. Cercetarea la fata locului se efectuează complet şi 
detaliat. Această cerință trebuie dublată de obiectivitate şi 
conştiinciozitate, astfel încât locul faptei să fie cercetat sub toate 
aspectele, indiferent de versiunea pe care echipa de cercetare este 
tentată să o atribuie evenimentului cercetat. 

O atenție specială trebuie acordată cercetării urmelor şi clasificării 
împrejurărilor negative. 


1.3. Conducerea şi organizarea competentă a cercetării la fata 
locului. Organizarea şi conducerea eficientă a activităţii echipei de 
cercetare la fața locului constituie o condiţie esențială pentru 
realizarea sarcinilor specifice actului procedural analizat. 

§2. Masuri preliminare cercetarii la fata locului 


De regulă, măsurile preliminare sunt luate de poliţiştii care se 
deplasează la fata locului înaintea echipei de cercetare, formată din 
organul de urmărire penală competent în cauză, din specialişti 
criminalişti etc. Aceştia sunt obligaţi să efectueze actele de cercetare 
ce nu suferă amânare, chiar dacă privesc o cauză care nu este de 
competența lor şi să ia măsurile ce se dovedesc absolut necesare. 


2.1. Determinarea locului săvârşirii faptei, punerea lui sub pază şi 
protejarea urmelor. Mentinerea aspectului initial al locului faptei, 
precum şi conservarea urmelor este o măsură esenţială pentru 
evitarea unei posibile acțiuni distructive a persoanelor curioase (aşa- 
numitul “val al curioşilor”), a amatorilor de senzaţii tari care, numai 
în câteva momente, pot schimba înfăţişarea locului faptei sau 
distruge urmele infracţiunii. 


2.2. Fixarea tuturor împrejurărilor care, cu timpul, se pot 
modifica sau pot dispărea. In funcție de situaţia concretă, organului 
de urmărire penală îi revine o sarcină dificilă, în sensul că va fi 
obligat să rețină o multitudine de împrejurări, unele dintre ele cu 
caracter trecător. De exemplu: 

- Ora exactă a sosirii organelor de cercetare penală. 

- Poziţia şi starea uşilor, ferestrelor şi perdelelor. 

- Prezenţa unor mirosuri deosebite şi, în general, caracterul 
acestora şi alte aspecte analizate în cursul de bază. 


2.3. Acordarea primului ajutor victimelor. Prima măsură ce se 
întreprinde la fata locului este, în fapt, acordarea primului ajutor 
victimelor, dacă acestea mai sunt în viata sau dacă nu există certitudinea 
instalării morții. 


$3. Reguli tactice specifice efectuării cercetării propriu-zise la 
faţa locului 


3.1. Primele măsuri luate de organul competent să efectueze 
cercetarea. O dată sosită echipa însărcinată să efectueze cercetarea 

la fata locului, conducătorul acesteia are obligaţia să inițieze câteva 
măsuri destinate pregătirii cercetării propriu-zise. 

3.1.1. În Situaţia în care cercetarea propriu-zisă a fost precedată 
de acțiuni premergătoare, atunci pregătirea cercetării efective va 
consta în: 

a. Completarea măsurilor vizând salvarea victimelor, înlăturarea 
pericolelor şi conservarea urmelor. 

b. Examinarea rapidă a locului faptei, delimitarea sa exactă şi 
întărirea măsurilor de pază. 

c. Îndepărtarea tuturor persoanelor inutile ş.a. 

3.1.2. Cercetarea propriu-zisă a locului faptei se va face cu 
respectarea strictă a regulilor tactice generale enunțate la începutul 
acestei secțiuni. Bineînţeles, aplicarea regulilor în discuţie se face şi 
în funcție de specificul zonei cercetate (locuri închise sau deschise), 
de modificările aduse. 


3.2. Cercetarea în faza statică. În faza statică a cercetării se 
procedează la o examinare atentă a locului faptei, atât în ansamblul 
său, cât şi pe zonele mai importante, fără a se aduce nici o modificare 
acestuia. 

Se are în vedere: 

— Stabilirea stării şi poziţiei mijloacelor materiale de probă, 

— Măsurarea distanței dintre obiectele principale, dintre acestea şi 
urme sau locuri de acces, aspect de natură să servească la clarificarea unor 
împrejurări ale cauzei. 

— Executarea de fotografii de orientare, schiță şi fotografii ale 
obiectelor principale, precum şi fixarea prin înregistrare 
videomagnetică. 


Detalii în cursul de bază. 


3.3. Cercetarea în faza dinamică. Faza dinamică este cea mai 
complexă şi laborioasă etapă a cercetării la fata locului, întrucât 
presupune participarea tuturor membrilor echipei la efectuarea 
investigațiilor şi folosirea integrală a mijloacelor tehnico-stiintifice 
criminalistice aflate la dispoziția lor. Acest moment al cercetării 
presupune: 

- Examinarea amănunțită a corpului victimelor, a fiecărui 
obiect presupus purtător de urme. 

- In executarea fotografiilor si inregistrarilor video de detaliu, 
a măsurătorilor fotografice bidimensionale, se finalizează schița 
locului faptei şi se începe redactarea procesului-verbal. 

- Se iau primele declaraţii martorilor şi victimei, dacă mai este 
la fata locului, inclusiv persoanelor suspecte. 


§4. Fixarea rezultatelor cercetării la fata locului 


Potrivit prevederilor art.131 C.pr.pen. despre efectuarea cercetării 
la fata locului se încheie un proces-verbal. Procesului-verbal i se pot 
anexa fotografii, schiţe, desene ori alte asemenea lucrări, cum ar fi, 
de exemplu, rolele de film sau benzile videomagnetice. 

4.1. Procesul-verbal. Procesul-verbal încheiat în vederea fixării 
rezultatelor cercetării la fata locului se numără printre mijloacele de 
probă cu o semnificație deosebită în soluţionarea cauzei penale. El va 
trebui să corespundă anumitor cerinţe, o bună parte stabilite în mod 
expres de legiuitor. 

Din punctul de vedere al formei şi cuprinsului, procesul-verbal 
va conţine mențiuni, indicate în art.91 C.pr.pen.: 


4.2. Schița locului faptei. Schița locului faptei, denumită şi plan- 
schiță sau desen-schifa, este destinată fixării şi prezentării, in 
ansamblu, a locului faptei, a modului în care sunt dispuse, în plan, 
obiectele şi urmele infracțiunii, precum şi a distanțelor sau a 
raportului de poziţie dintre acestea. 


4.3. Fotografiile şi înregistrările video judiciare. 

Fotografia judiciară executată la faţa locului se numără printre 
cele mai importante mijloace de fixare a rezultatelor cercetării, deşi 
este considerată drept o modalitate auxiliară procesului-verbal. 

Înregistrarea video judiciară se înscrie printre metodele 
moderne de fixare a rezultatelor cercetate la fata locului, devenite, in 
prezent, indispensabile în cazurile deosebite (omor, distrugeri 
provocate de explozii şi incendieri, accidente feroviare, aeriene etc.). 

Înregistrările foto şi video digitale, vor deveni, în scurt timp, un 
mijloc generalizat nu numai de fixare a imaginilor, ci şi de examinare 
efectivă. 

Aspecte de aprofundat 
e Obiectivele cercetării la fata locului 
e Cadrul tactic general al cercetării la fata locului 
e Măsuri preliminare cercetării la fata locului 
e Regulile tactice specifice cercetării 
e Fixarea rezultatelor cercetării la fata locului 


N.B. Pentru promovarea examenului recomandăm, ca şi 


în cazul, primei părţi a cursului, consultarea „Tratatului de 
Criminalistică”, Ediţia a III-a. 

CAPITOLUL II 


ELEMENTE DE TACTICĂ 
CRIMINALISTICĂ 
PRIVIND PROCEDURA DE 
EFECTUARE A 
CONSTATĂRII TEHNICO- 
ŞTIINŢIFICE ȘI A 
EXPERTIZEI CRIMINALISTICE 


§1. Consideraţii introductive 


Antrenarea tot mai frecventă a unor specialişti în investigații 
perfecţionare a activităţii de înfăptuire a justiţiei, cât şi de progresul 
rapid al ştiinţei şi tehnicii, cu impact direct asupra aflării adevărului. 


1.1. Constatarea tehnico-ştiinţifică; aspecte procesual penale. 
Constatarea tehnico-ştiințifică se înscrie printre mijloacele de proba 
specifice actualei noastre legislații procesual-penale. Potrivit 
prevederilor art. 112 C.pr.pen., constatarea tehnico-stiintifica are un 
caracter de urgenţă, valorificarea ştiinţifică a urmelor fiind impusă de 
existența pericolului dispariţiei unor mijloace materiale de probă sau 
de schimbarea unor situaţii de fapt. 


1.2. Expertiza criminalistică; aspecte procesual-penale. Expertiza 
criminalistică face parte din categoria mai largă a expertizelor judiciare ce 
constituie un mijloc de probă, un procedeu probator valoros, prin care, pe 
baza unei cercetări fundamentate pe date şi metode ştiinţifice, “expertul 
aduce la cunoștință organului judiciar concluzii motivate ştiinţific cu 
privire la fapte pentru a căror lămurire sunt necesare cunoştinţe 
specializate”. 

Spre deosebire de constatarea tehnico-stiintifica, la efectuarea 
expertizei poate participa, alături de expertul numit de organele judiciare 
şi un expert recomandat de părți. 


$2. Reguli tactice aplicate în dispunerea constatărilor tehnico- 
ştiinţifice şi a expertizelor criminalistice. 


2.1. Oportunitatea expertizei. Asigurarea oportunității 
expertizei constituie o primă cerință ce trebuie avută în vedere de 
către organele judiciare. 


2.2. Stabilirea corectă a obiectului expertizei. Cerinta privind 
stabilirea corectă a obiectului expertizei criminalistice are implicații 
directe asupra modului de valorificare judiciară a acestui mijloc de 
probă. 


2.3. Formularea clară a întrebărilor adresate expertului. La 
dispunerea expertizei criminalistice este important să se acorde 
atenția cuvenită modului de formulare a întrebărilor la care va 
răspunde expertul. 


Aspecte esențiale ale acestor reguli în cursul de 
bază. 


§3. Tactica efectuării expertizelor criminalistice 


3.1. Efectuarea propriu-zisă a expertizelor. Cerinta esențială, 
de ordin deontologic, în efectuarea expertizelor criminalistice, ca şi a 
oricărei alte expertize judiciare, inclusiv a constatărilor tehnico- 
ştiinţifice, o reprezintă corectitudinea şi probitatea profesională. 

Cunoaşterea obiectului expertizei este prima etapă în care 
specialistul procedează la studierea actului de dispunere a lucrării, 
precum şi a materialelor de cercetat. 

Examinarea separată a fiecărui obiect, este a doua etapă, având 
ca scop sesizarea particularitatilor sau elementelor sale caracteristice. 

Examinarea comparativă a caracteristicilor, reflectate sau 
conținute în urma ridicată de la locul faptei, cu caracteristicile 

modelelor de comparatie create experimental cu obiectele incluse in 
sfera cercetării. 


3.2. Redactarea raportului de expertiză. 

Raportul de expertiză criminalistică prezintă rezultatele 
investigaţiilor ştiinţifice şi cuprinde, potrivit art.123 C.pr.pen., trei 
parti: 

- Partea introductiva, 

- Partea descriptivă, referitoare la mijloacele şi metodele tehnico- 
ştiinţifice folosite în efectuarea expertizei, 

- Partea finală, în care sunt prezentate concluziile expertului, ca 
răspuns la întrebările adresate, precum şi părerea acestuia în legătură 
cu obiectul expertizei. 

Totodată, raportul de expertiză va conţine o ilustrare adecvată 
(fotografii, schiţe, desene, planşe, diagrame etc.) a celor mai 
semnificative aspecte desprinse în cadrul examinării criminalistice. 

Modalităţi de formulare a concluziilor. O deosebită importanță 
pentru atingerea scopului urmărit prin expertiza criminalistică o are 
formularea răspunsurilor la întrebările adresate de organul judiciar. În 
funcţie de rezultatele la care a ajuns examinarea, concluziile pot fi 
certe, probabile sau de imposibilitate a rezolvării problemei. 


Detalierea acestora în cursul de bază. 


$4. Elemente tactice aplicate în aprecierea şi valorificarea 
concluziilor expertizei de către organele judiciare 


Aprecierea şi valorificarea expertizelor judiciare reprezintă o 
activitate ce reclamă din partea organelor judiciare nu numai 
cunoştinţe din domeniul dreptului, ci şi cunoştinţe de cultura 
generală, din domeniul ştiinţei şi tehnicii, cu precădere dintre cele 
înmănuncheate în ştiinţa Criminalisticii. 


4.1. Verificarea raportului de expertiză. Aprecierea raportului 
de expertiză criminalistică sau a unei constatări tehnico-stiintifice 
parcurge, în principal, două etape importante, constând în verificarea 
respectării prevederilor legale referitoare la expertiză (verificarea 
formală) şi verificarea conținutului ştiinţific al raportului de expertiză 
(verificarea de fond sau substanţială). 

4.2. Valorificarea concluziilor expertizei. Interpretarea şi 
valorificarea concluziilor expertizei criminalistice marchează momentul 
aprecierii şi cântăririi probelor puse în evidență prin intermediul exa- 
minărilor ştiinţifice. 

Dintre concluziile rapoartelor de expertiză, cele mai valoroase 
sunt concluziile cu caracter de certitudine. 

Concluziile cu caracter de probabilitate deţin o pondere mai 
mică în ansamblul rezultatelor expertizei criminalistice. 


Aspecte de aprofundat 

e Diferentieri procesual penale între constatarea tehnico- 
ştiinţifică şi expertiza judiciară 

e Tactica dispunerii constatărilor tehnico-stiintifice şi a 
expertizelor criminalistice 

e Tactica efectuării constatărilor tehnico-stiintifice şi a 
expertizelor criminalistice 

e Tactica evaluării şi valorificării constatărilor tehnico-stiintifice 
şi a expertizelor criminalistice 

CAPITOLUL III 


CADRUL TACTIC AL 
ORGANIZĂRII ANCHETEI PENALE 


Secţiunea I 
Noţiunea şi principiile 
organizării urmăririi penale 


§1. Aspecte introductive 


Managementul urmăririi penale, al actelor de investigaţie 
judiciară, serveşte la realizarea funcţiilor urmăririi penale, începând 
chiar din faza actelor premergătoare. 

Planificarea reprezintă elementul de legătură dintre scopul şi 
sarcinile urmăririi penale, pe de o parte, şi modul lor de realizare prin 
acțiuni concrete, pe de altă parte. Acest element se materializează în 
obiectivele anchetei, versiunile şi problemele de clarificat, metodele 
şi mijloacele disponibile. 


$2. Principiile organizării urmăririi penale 


Pentru a reprezenta un suport ştiinţific real al urmăririi penale, 
atât în ansamblul său, cât şi în fiecare cauză concretă, planificarea 
este necesar să se facă potrivit anumitor reguli fundamentale, 
anumitor principii. 


2.1. Principiul individualitatii. Individualizarea planificării activităţii 
de urmărire penală, în funcţie de particularitatile fiecărui caz in parte, îşi 
găseşte explicaţia în aceea că fiecare faptă în parte, fiecare împrejurare, 
este identică numai cu sine însăşi, deosebindu-se de toate celelalte prin 
elementele sale specifice, fiind practic irepetabilă. 


2.2. Principiul  dinamismului. Principiul  dinamismului 
reprezintă cea de a doua regulă fundamentală după care trebuie să se 
conducă planificarea şi organizarea urmăririi penale. Potrivit 

finalitatii sale, principiul enunțat îşi găseşte reflectarea in două 
direcţii principale analizate în curs. 


$3. Structura şi conţinutul planului de urmărire penală 


3.1. Structura planului de urmărire penală. Planul de urmărire 
penală după care trebuie să se desfășoare o anchetă este constituit 
dintr-o structură unitară de elemente componente, menite să confere 
eficiență activității de urmărire penală. 

Sub raport tactic, potrivit opiniilor exprimate în literatura de specia- 
litate, desprinse din studierea experienţei organelor judiciare, rezultă 
că principalele elemente constitutive ale planului de urmărire penală sunt 
versiunile, problemele ce se cer rezolvate în verificarea fiecărei versiuni, 
precum gi activitățile desfășurate pe baza metodelor ştiinţifice 
criminalistice cu ajutorul cărora se rezolvă aceste probleme. 

Momentul elaborării unui plan de anchetă - alt element tactic 
important - se impune a fi astfel ales, încât el să nu fie conceput nici 
prematur şi nici tardiv fata de mersul anchetei. 


3.2. Conţinutul planului de urmărire penală. Conţinutul unui 
plan de urmărire penală este determinat de problemele pe care le are 
de clarificat ancheta într-un moment sau altul. Aflarea adevărului 
presupune o investigație de o anumită întindere în care sunt 
descoperite, verificate, clarificate, o serie de date, de împrejurări. 

Pentru determinarea acestor elemente, deduse din planul de 
urmărire penală, organele penale de specialitate trebuie să răspundă 
la o suită de întrebări, denumită convenţional “formula celor 7 
întrebări”, sau alături de aceasta, “formula celor 4 întrebări”, 
aplicabile în majoritatea cazurilor. 

3.2.1. __Formula_celor__7_ întrebări, întâlnită mai întâi in 
jurisprudența romană - quis? quid? ubi? quibus auxillis? curr? 
quomodo? quando? qu'on? - cunoscută sub denumirea de “disticul 
lui Daries”, are ca destinaţie clarificarea aspectelor esenţiale ale 
faptei. 

3.2.2. Formula _celor_patru_întrebări, considerată, întrucâtva, 
superioară calitativ primei formule, deoarece delimitează mai clar 
conținutul infracţiunii, serveşte la elucidarea problemelor unei cauze 
penale plecând de la elementele constitutive ale acesteia. Cum este 
menţionat în curs. 

Secţiunea a I-a 
Versiunile de urmărire penală 


§1. Noţiuni introductive 


În cadrul planului de anchetă, versiunile de urmărire penală dețin 
o poziţie centrală întrucât prin ele se materializează una dintre 
metodele tactice fundamentale, menite să orienteze întreaga activitate 
spre stabilirea faptelor şi împrejurărilor cauzei, într-un cuvânt, spre 
aflarea adevărului. 

Termenul de versiune este definit drept o variantă sub care poate 
fi infatisat un fapt. Din punctul de vedere al esenței sale, versiunea se 
apropie foarte mult de ipoteză, aşa cum este ea folosită în toate 
domeniile ştiinţei, în general ale cunoaşterii umane: presupunere, su- 
poziție, explicaţie provizorie pe baza unor fapte sau date cunoscute, 
referitoare la cauza, mecanismul intern, esența unui fapt sau fenomen. In 
măsura în care este confirmată experimental — în cazul nostru prin 
verificări întreprinse de organele judiciare - ipoteza se transformă într-o 
cunoştinţă certă. 


$2. Criterii de clasificare a versiunilor 


Clasificarea versiunilor de urmărire penală prezintă importanță nu 
numai pe plan teoretic, dar în special practic, întrucât presupunerile, 
ipotezele cu privire la faptă şi la autorul acesteia, pot cuprinde o sferă 
mai mare sau mai mică de aspecte, fiecare cu semnificația sa, în 
soluţionarea cauzei. În funcţie de aceste versiuni, se organizează şi se 
planifică întreaga activitate a organului de urmărire penală. 


2.1. Versiunile principale sau generale. Versiunile principale 
sau generale se referă la faptă, în ansamblul ei, la natura acesteia şi, 
în măsura în care se stabileşte că este vorba de o infracţiune, la 
elementele constitutive ale acesteia. 


2.2. Versiunile secundare. Versiunile secundare sunt 
presupunerile referitoare la unele aspecte izolate ale faptei, dar cu o 
anumită semnificație în cauză. Fireşte că o versiune secundară este 
subordonată direct unei versiuni principale, datele obţinute prin 

verificarea celei dintâi servind la conturarea explicatiilor cu privire la 
elementele de fond ale cauzei. 


$3. Tactica elaborării versiunilor de urmărire penală 


Pentru elaborarea unor versiuni care să servească pe deplin aflării 
adevărului sub raport tactic, este necesar să fie întrunite mai multe 
condiţii, printre cele mai importante numărându-se: 

a. Detinerea unor date sau informaţii despre fapta cercetată, 
corespunzătoare sub raport calitativ şi cantitativ, pe baza cărora să 
fie elaborate versiunile. 

b. Conceperea unor versiuni apropiate de realitate solicită pregătirea 
multilaterală, experiența şi intuiţia organului de urmărire penală. 


Folosirea unor forme logice de raționament. Folosirea formelor 
logice de raționament, cum sunt rationamentele deductive, inductive 
sau raționamentul prin analogie, este absolut necesară pentru ela- 
borarea de versiuni întemeiate nu numai pe date concrete, ci şi pe 
baza unui proces judicios de gândire. 


Aspecte de aprofundat 
e Principiile organizării urmăririi penale 
e Structura şi conţinutul planului de urmărire penală 
e Versiunile de urmărire penală şi clasificarea acestora 
e Tactica elaborării versiunilor de urmărire penală. 

CAPITOLUL IV 


TACTICA ASCULTARII 
MARTORILOR 


Sectiunea I 
Aspecte introductive 


Administrarea probei testimoniale, constând în ascultarea 
persoanelor chemate să depună mărturie într-un proces, aprecierea 
declarațiilor (depozitiilor) şi valorificarea acestora, face parte dintre acele 
activități judiciare în care este pusă pregnant în evidență necesitatea 
respectării, în egală măsură, atât a prevederilor procesuale, cât şi a 
regulilor tactice criminalistice. 


§1. Privire asupra valorii probante şi relativităţii declaraţiilor 
martorilor 


1.1. Estimări privind forța probantă a mărturiei din perspectivă 
psihologică. Considerată la fel de veche ca şi justiţia şi ocupând un loc 
central în sistemul probelor - dar fără a i se mai atribui o valoare 
doveditoare superioară altor mijloace de probă. 

Concluzia potrivit căreia declarațiile martorilor au un caracter 
relativ a fost desprinsă atât din îndelungata experiență judiciară, dar 
mai ales, dintr-o serie de cercetări sistematice, ale căror rezultate au 
făcut să se afirme că proba testimonială este aparent fragilă, uneori 
înșelătoare şi cu o valoare destul de aleatorie. 


1.2. Principalele cauze ale relativității mărturiei. Cauzele principale 
care determină relativitatea declarațiilor unui martor, aşa cum au fost ele 
evidențiate în literatura de specialitate, sunt următoarele: 

Imperfecţiunea organelor de simț ale omului, 

Procese psihice distorsionate, 

Convingerea cvasi-generală a mediilor judiciare (dar nu numai a 
lor) este că declaraţia martorului trebuie să fie o reproducere absolut 

fidelă, o “fotografie obiectivă 
de realizat în practică. 


a faptelor la care a asistat, lucru greu 


Detalii în cursul de bază. 


Secţiunea a I-a 
Procesul psihologic de formare 
a declaraţiilor martorilor 


În întreaga literatură de specialitate juridică, criminalistică sau de 
psihologie judiciară, se subliniază, pe bună dreptate, că veridicitatea 
declaraţiilor unui martor, chiar de bună-credinţă fiind, ca şi aprecierea 
forţei lor probante, nu pot fi concepute fără cunoaşterea mecanismelor 
psihologice care stau la baza formării mărturiei. 

Procesul de cunoaştere a realității depinde, în esenţă, de capacitatea 
fiecărei persoane de a recepționa informaţiile primite, de a le prelucra, dar 
şi de subiectivismul şi de selectivitatea sa psihică, cu alte cuvinte de o 
multitudine de factori. 


ŞI. Recepţia faptelor şi împrejurărilor de către martori 


1.1. Recepţia senzorială. 

Elementele care definesc recepţia senzorială a unor evenimente 
ca primă etapă a formării mărturiei, conturează un proces psihic de 
cunoaştere, care parcurge mai multe etape: 

Senzatia este cea mai simplă formă de reflectare senzorială a 
însuşirilor izolate, ale obiectelor sau persoanelor, prin intermediul unuia 
dintre organele noastre de simţ. 

Percepția este, în schimb, consecinţa unei reflectări mai complexe 
care conduce la conştientizare, la identificarea obiectelor şi 
fenomenelor. 

Faptele, obiectele sau persoanele sunt percepute diferențiat, unele 
fiind înregistrate imediat, spre deosebire de altele care trec pe un loc 
secundar, deşi au posibilitatea de a influența analizatorii. 

Factori de distorsiune (bruiaj), determinaţi de legitatile generale 
ale senzorialitatii, cu influență directă asupra modului de 
receptionare, proprii fiecărei persoane. Legităţile analizate in 
curs. 

1.2. Factori de distorsionare a receptiei senzoriale a martorilor din 
perspectiva criminalistica. 

Clasificarea factorilor de bruiaj a mărturiei, in literatura de specialitate, 
se face potrivit specificului procesului judiciar, fără diferențieri 
semnificative de cele întâlnite în lucrările de psihologie. Ascultarea unui 
martor presupune, de la bun început, să se tind cont alături de legitățile 
generale ale senzorialității, de principalii factori obiectivi şi subiectivi 
capabili să influenţeze procesul de percepție. Astfel: 

Factorii de natură obiectivă, determinaţi de împrejurările în care 
are loc percepția, cei mai importanți fiind: vizibilitatea, audibilitatea, 
durata percepției, ş.a. 

Factorii de natură subiectivă sunt reprezentați de totalitatea parti- 
cularitatilor psiho-fiziologice şi de personalitatea individului, apte să 
influențeze procesul perceptiv. Dintre aceştia, considerăm necesar să-i 
amintim pe cei mai importanți: 

- Calitatea organelor de simț 

- Personalitatea şi gradul de instruire a individului joacă un rol 
semnificativ în procesul perceptiv, acestora adăugându-se alti factori 
importanți. 


Aprofundarea acestor aspecte în cursul de bază. 


$2. Prelucrarea (decodarea) informaţiilor 


A doua etapă importantă a formării declarațiilor martorilor constă în 
decodarea informațiilor recepționate senzorial. 

Faţă de momentul receptiei, in cel al prelucrării informaţiilor 
intervine o completare logică şi semantică a posibilelor goluri în 
percepţie. Datorită  activismului nostru psihic, informațiile 
recepționate, fie şi partial, sunt decodate, în conștiința noastră ele 
căpătând un anumit sens. 

Dintre factorii meniti să influenţeze direct calitatea prelucrării, cei mai 
importanți sunt experiența de viata a martorului, gradul de cultură, 
profesia, capacitatea de apreciere a spațiului, timpului sau vitezei, 
semnificația celor percepute. 


§3. Stocarea memorială 


Formarea mărturiei este strâns dependentă şi de calitatea 

proceselor de memorare, desfăşurate in trei etape succesive: 
achiziția, în care, aşa cum s-a subliniat, percepția are un rol important, 
reținerea (conservarea) şi reactivarea, fie sub forma reproducerii, fie sub 
forma recunoaşterii. 

Stocarea memorială nu reprezintă o simplă înregistrare mecanică, 
o fotografie absolut fidelă a celor percepute de o persoană, ci un 
proces dinamic, activ, de prelucrare şi sistematizare a datelor 
receptate, în funcție de personalitatea fiecărui individ, de interesul 
manifestat față de o anumită problemă etc. lată de ce, în ascultarea 
martorului, va trebui să se tind seama de mai multi factori care 
condiționează procesul memorizării, cum sunt: 


$4. Reactivarea memorială 


Ultima etapă a procesului de memorare este reactivarea sau 
reactualizarea, întâlnită fie sub forma reproducerii, fie sub forma 
recunoaşterii, ultima în înţelesul său psihologic, iar nu juridic. 


4.1. Reproducerea. În cazul mărturiei, reproducerea poate 
îmbrăca forma verbală sau scrisă. Calitatea conținutului datelor 
reproduse depinde, mai ales, de calitatea percepției faptelor sau 
împrejurărilor, de condiţiile obiective şi subiective ce ar fi putut in- 
fluenta procesul perceptiv, ca şi de fixarea datelor in memoria 
martorului. Fidelitatea unei mărturii, în sensul corespondenţei cu 
realitatea, este strâns dependentă de o serie de factori specifici 
momentului audierii. 


4.2. Recunoaşterea. A doua formă sub care se prezintă procesul 
de reactivare a memoriei este întâlnită frecvent în practica organelor 
judiciare, în special în cazul recunoaşterii de persoane sau de obiecte. 


Secţiunea a III-a 
Reguli tactice aplicate în ascultarea martorilor 


§1. Pregătirea ascultării martorilor; aspecte generale 


În linii mari, pregătirea audierii presupune studierea datelor 
existente la dosar, stabilirea persoanelor care trebuie ascultate, 

cunoasterea personalitatii acestora, a naturii relatiilor pe care le pot 
avea subiecții infracțiunii, stabilirea locului, a momentului şi a 
modului de citare, precum şi pregătirea acelor materiale ce pot fi 
folosite de către organul judiciar cu acest prilej. 


Amănunte în cursul de bază. 


§2. Elemente tactice aplicate în pregătirea ascultării 
martorilor 


Pregătirea ascultării martorului - sub raport tactic criminalistic - 
se va face în funcție de obiectivele anchetei şi activitățile destinate 
soluționării lor, aşa cum au fost ele planificate de organul judiciar în 
vederea aflării adevărului. 


2.1. Determinarea ordinii de audiere. După stabilirea 
problemelor ce se cer clarificate sau verificate, va fi stabilită ordinea 
de ascultare a martorilor. De regulă, martorii principali, cei care au 
perceput nemijlocit faptele, vor fi ascultați înaintea martorilor in- 
direcţi care au obţinut datele prin mijlocirea altor persoane sau, pur şi 
simplu, din zvon public. 

Ordinea de ascultare se mai stabileşte şi în funcţie de natura 
relațiilor dintre martor şi părţile din proces, ca şi în funcţie de poziția 
lor fata de cauză. 


2.2. Stabilirea momentului audierii. Un element tactic, aflat în 
strânsă corelaţie cu ordinea de ascultare, este stabilirea momentului 
şi locului audierii. Momentul ascultării unui martor, raportat la 
ordinea audierii, este ales în funcţie de mai mulți factori, de care 
organul judiciar este obligat să ţină seama. Astfel: 

a. Evitarea posibilei înțelegeri între martori, ca şi influențarea 
celui care va fi audiat de către diverse persoane interesate în cauză 
(învinuit, inculpat, parte vătămată, parte civilă). 

b. La stabilirea momentului audierii, trebuie avut în vedere 
programul de activitate şi profesia persoanei care urmează să fie 
ascultată, bineînțeles numai dacă este posibil şi fără a se submina 
obiectivitatea anchetei şi autoritatea magistratului. 

2.3. Pregătirea audierii. Pregătirea audierii martorilor necesită, 
uneori, întocmirea unui plan de ascultare, pentru fiecare persoană în 
parte mai ales în cauzele dificile, complicate. In plan vor fi incluse: 
problemele de clarificat, întrebările şi ordinea de adresare a lor, 
eventuale date desprinse din materialele aflate la dosar pe care 
anchetatorul le poate folosi în timpul ascultării. 

De asemenea, pot fi pregătite înscrisuri, fotografii, mijloace 
materiale de probă care se consideră necesare a fi prezentate 
martorului, pentru lămurirea unei împrejurări, verificarea de date sau, 
pur şi simplu, în scop tactic, pentru a-l ajuta pe martor să-şi 
reamintească cele petrecute. 


$3. Reguli şi procedee tactice criminalistice aplicate in 
ascultarea propriu-zisă a martorilor 


Audierea propriu-zisă a martorilor reprezintă momentul în care 
devine pregnant rolul regulilor de efectuare a acestui act procedural, 
act cu largă rezonanță. 


3.1. Conduita tactică în etapa de identificare a martorului. 
Etapa identificării martorului, în care o includem şi pe aceea a 
depunerii jurământului, constă potrivit prevederilor art.84 C.pr.pen., 
în întrebarea acestuia despre nume, prenume, etate, domiciliu 
(eventual reşedinţă, dacă este cazul) şi ocupație. 

a. Primirea martorului într-o manieră corectă, civilizată, 

b. Crearea unui cadru de ascultare sobru, caracterizat de 
seriozitate. 

Într-un cuvânt, crearea climatului psihologic favorabil 
confesiunii se obține prin discuții libere, prin abordarea degajată a 
unor probleme care nu intră imediat pe terenul investigat. 

Atitudinea calmă, încurajatoare, sobră, dar nu rigidă, trebuie 
menținută pe întreaga perioadă a ascultării martorului, in special în 
ipoteza primei audieri, când anchetatorul şi martorul se află la primul 
lor contact. 


3.2. Conduita tactică din momentul relatării libere a 
martorului. În a doua etapă a audierii, denumită relatare liberă, după 
crearea cadrului psihologic favorabil obţinerii unor declaraţii sincere, 

martorului i se face cunoscut obiectul cauzei şi i se arată care sunt faptele 
sau împrejurările pentru dovedirea cărora a fost propus ca martor, 
cerându-i-se să declare tot ce ştie cu privire la aceasta (art.86 C.pr.pen.). 


Aşa cum se va vedea în cursul de bază. 


3.3. Reguli tactice aplicate în etapa formulării de întrebări. 
Ultima etapă a audierii nu are - cel puţin teoretic - un caracter 
obligatoriu. In practică sunt întâlnite situaţii in care martorii fac 
declarații complete şi clare, încă din faza relatării libere, fără a mai fi 
nevoie de întrebări. Această etapă mai este denumită “Interogarea 
martorului”, “Relatarea ghidată”, “Depoziţie-interogatoriu”. 

Întrebările sunt necesare întrucât depozitia martorului poate 
conține denaturări de natură obiectivă sau subiectivă. 

Din punct de vedere tactic criminalistic, conform opiniilor 
exprimate în literatura de specialitate, fundamentate pe o îndelungată 
practică a organelor judiciare, în formularea şi adresarea 
întrebărilor este absolut necesar să se respecte următoarele reguli: 

Întrebările trebuie să fie clare, precise, concise 

Întrebările vor viza strict faptele percepute de către martor, 

Ascultarea răspunsurilor la întrebări presupune, obligatoriu, 
respectarea unei conduite tactice specifice, importanța ei fiind 
confirmată de practică. 


3.4. Verificarea şi aprecierea declaraţiilor martorilor. 

Verificarea declaraţiilor este absolut necesară pentru stabilirea 
veracitatii unei mărturii. Verificarea va fi efectuată pe baza altor 
probe sau date existente la dosar, prin întrebări referitoare, la modul 
în care martorul a perceput faptele, ori a aflat despre acestea, 
neexcluzându-se nici efectuarea de reconstituiri, atunci când se 
consideră necesar. 

Aprecierea declaraţiilor reprezintă un moment semnificativ în 
activitatea de cunoaştere şi de stabilire a adevărului. Operația de 
analiză a unei declaraţii se efectuează în cadrul examinării şi 
aprecierii întregului probatoriu, ea presupunând un studiu comparativ 
al faptelor stabilite, inclusiv prin intermediul martorilor, cât şi un 
Studiu al calității surselor directe sau indirecte, din care provin 
datele. 

Secţiunea a IV-a 
Particularități tactice aplicate în ascultarea 
martorilor minori şi a altor categorii de martori 


§1. Ascultarea martorilor minori 


1.1. Pregătirea ascultarii martorilor minori. Pregătirea 
ascultării impune cunoaşterea cât mai bine a minorului, prin 
obţinerea de date de la familie, rude, vecini, pedagogi, cu privire la 
comportament, dezvoltare intelectuală, situaţia la învățătură, pasiuni, 
cerc de prieteni, raporturile cu colegii etc. Acelaşi lucru este necesar 
şi în alegerea persoanei care urmează să-l asiste pe minor la audiere 
(dacă are sub 14 ani), persoană care să-i inspire încredere şi 
siguranță, în majoritatea cazurilor aceştia fiind părinții, bunicii sau 
alte rude apropiate. 


1.2. Audierea propriu-zisă a minorilor. Ascultarea propriu-zisă 
începe cu identificarea minorului, care va avea un caracter cât mai 
puţin oficial. 

a. În faza relatării libere, minorul va fi ascultat cu multă răbdare, 
fără a fi bruscat, speriat sau întrerupt, cu condiţia să nu se abată cu 
totul de la subiect. Dintr-o relatare liberă a minorului nu trebuie să se 
aştepte prea multe date de calitate. 

b. În faza adresării de întrebări, cea mai importantă în cazul 
ascultării minorilor, întrebările trebuie să fie cât mai clare, formulate 
într-un limbaj accesibil copilului, concise, lipsite de elemente de 
sugestie, minorul trebuind să înțeleagă exact ceea ce i se cere. 


1.3. Particularităţi tactice în ascultarea minorilor. În privința 
regulilor tactice de ascultare a minorilor trebuie să precizăm că ele 
nu au un caracter de generalitate, întrucât diferă în funcție de vârsta 
la care sunt ascultați, de stadiul dezvoltării psihosomatice. 


Perioada şcolară, mijlocie, de la 10 la 14 ani, este determinată de 
străbaterea pubertatii, cu numeroase modificări biologice, reflectate 
şi pe planul psihicului. 

Perioada adolescenței, de la 14 la 18 ani, este marcată de 
începerea introducerii minorului în viata socială, cu toate 
caracteristicile acestui proces. Devine pregnantă dezvoltarea 
sensibilităţii, caracterizată şi de erotizarea acesteia. 


$2. Ascultarea altor categorii de martori 


2.1. Ascultarea vârstnicilor. Ascultarea persoanelor în vârstă 
necesită adaptarea regulilor tactice de anchetă ori de judecată la 
particularitatile psihologice ale martorului intrat sub influența 
procesului de îmbătrânire. Specialiştii precizează că procesul de 
îmbătrânire devine evident, în general, după vârsta de 65 ani, 
regresia fiind mai accentuată după 70-75 de ani. Limitele acestea au, 
însă, un caracter general, ele diferind mult de la o persoană la alta. 


2.2. Ascultarea unor martori handicapati. Ascultarea 
martorilor surdo-muti şi a martorilor nevăzători prezintă şi ea câteva 
particularităţi, unele destul de semnificative. 

Ascultarea propriu-zisă se caracterizează prin aceea că relatarea 
liberă a martorului surdo-mut este mult mai anevoioasă, ponderea 
urmând să o deţină întrebările, foarte precise şi clar exprimate. Este 
de la sine înțeles că vor fi vizate aspectele pe care martorul le-a 
perceput vizual, deşi el poate să înțeleagă, şi chiar foarte bine, 
conţinutul unei discuţii după mişcarea buzelor. 

În privința martorilor nevăzători este important de amintit că 
aceştia au un sim tactil foarte dezvoltat şi o acuitate auditivă foarte 
mare, deosebită, care le permite să perceapă mult mai bine sunetele, 
să recunoască persoanele după voce şi să-şi dea seama de ceea ce se 
întâmplă în jurul lor, după zgomotele produse. 


2.3. Ascultarea persoanelor care nu cunosc limba română. 
Ascultarea persoanelor care nu cunosc limba română se face cu 
ajutorul unui interpret. Un străin, care nu cunoaşte limba română, 
poate fi întrebat despre faptele la care a fost martor ocular, ca şi 
despre faptele pe care le-a auzit şi a avut posibilitatea să le înțeleagă. 


2.4. Ascultarea handicapatilor psihic. Ascultarea handicapatilor 
care prezintă diferite afecțiuni psiho-patologice, dacă este 

considerată absolut necesară, va fi pregătită şi efectuată cu multă pre- 
cautie, solicitându-se şi ajutorul unui medic specialist. 


Secţiunea a V-a 
Consemnarea declaraţiilor martorilor, 
alte metode tehnice de fixare 


§1. Consemnarea declarațiilor martorilor 


Potrivit prevederilor procesuale, depozitia martorilor se 
consemnează în scris, acesta reprezentând principalul mijloc de 
fixare a rezultatelor ascultării. 


$2. Fixarea declarațiilor prin mijloace tehnice criminalistice 


Fixarea declaraţiilor pe bandă magnetică sau videomagnetică 
constituie un procedeu tehnic folosit tot mai frecvent de organele 
judiciare, datorită avantajelor pe care le prezintă. Alte precizări în 
cursul de bază. 


Detalierile în cursul de bază. 


Aspecte de aprofundat 

e Cauzele relativităţii probei testimoniale 

e Recepția senzorială a martorilor, factorii care 
distorsionează receptia senzorială 

* Stocarea şi reactivarea memorială 

e Tactica pregătirii audierii martorilor 

e Audierea martorilor în faza relatării liber 

e Audierea martorilor în faza adresării de întrebări 

e Verificarea şi aprecierea declarațiilor martorilor 

e Tactica audierii martorilor minori şi a altor categorii de 
martori 

e Consemnarea declaraţiilor martorilor. 

CAPITOLUL V 


PARTICULARITATI TACTICE ALE 
AUDIERII PERSOANEI VATAMATE 


Sectiunea I 
Aspecte introductive 


Activitatea de probaţiune relevă importanța şi utilitatea 
declarațiilor participanţilor la procesul penal, printre aceştia 
numărându-se şi persoana vătămată, mai ales în împrejurări în care 
fapta penală a fost săvârşită cu violență. 

În situaţia specială a persoanei vătămate, percepția şi memorarea se fac 
pe fondul unor intense tulburări afective care explică lacunele din 
declarații şi prezentarea inconştient denaturată a celor percepute. 
Fenomenele de iluzie şi de sugestie, efectul “halo”, experiența anterioară, 
vizibilitatea, audibilitatea şi durata percepției sunt câţiva factori din 
multitudinea celor care produc erori sau alterează perceperea actului 
infracțional şi care trebuie luați în considerare de organul ce 
instrumentează cauza. 


$2. Scurte consideraţii privind reglementarea penală şi 
procesual penală 


2.1. Reglementarea calităţii de persoană vătămată în Codul 
penal român. Subiectul pasiv special al infracțiunii este persoana 
fizică sau juridică, titulară a valorii sociale împotriva căreia s-a 
îndreptat infracțiunea şi care a suportat răul cauzat prin săvârşirea 
infracțiunii. 


126 


Secţiunea a I-a 
Consideraţii privind psihologia persoanei 
vătămate şi formarea declaraţiilor sale 


§1. Aspecte introductive 


Psihologia victimei infracțiunii a fost mai puţin abordată în 
literatura de profil, comparativ cu studiul psihologiei martorului sau 
învinuitului (inculpatului), deşi, acest al doilea membru al diadei 
penale interesează la fel de mult, dacă avem în vedere doar câteva 


vătămate pentru tactica criminalistică. 
$2. Particularităţi ale psihologiei victimei 


Faţă de natura extrem de variată a împrejurărilor în care se 
săvârşesc infracțiunile, de sunetele şi zgomotele ce le pot însoți, 
poate prezenta interes determinarea următoarelor împrejurări. 

Distanţa dintre sursa sonoră şi organul receptor, 
Direcţia de propagare a fenomenelor 


În legătură cu recepţia vizuală, reamintim că dintre undele 
electromagnetice ce acționează asupra analizorului vizual, pot 
provoca senzaţii vizuale. 

Imaginilor consecutive, constând în persistarea acestora 
după ce stimulul începe să acționeze, 

Contrastului simultan, în care un obiect cenuşiu pare mai alb 
pe un fond negru decât pe un fond alb 

În legătură cu recepţia cutanată s-au identificat 3 categorii de 
senzații cu mecanisme senzoriale diferite: 

Senzatiile tactile (de atingere, de presiune), 

Senzatiile termice 

Senzatiile de durere sunt provocate de orice stimul mai 
intens. 

În legătură cu recepţia olfactivă, este de menţionat că ea este 
rezultatul stimulării receptorilor olfactivi de către anumite substanţe care 

se găsesc in stare gazoasă sau sub formă de vapori, receptori situați in 
membrana mucoasă a cavității nazale. 

Nedeterminarea unor caracteristici generale ale mirosului. 

Stabilirea direcţiei din care ar fi provenit mirosul. 

False identificări ale caracteristicilor olfactive determinate de 
tensiunea emoțională. 


2.2. Factori de distorsiune - obiectivi şi subiectivi - ai receptiei 
senzoriale a victimei. Recepţia victimei poate fi influențată (bruiată) 
de anumite condiţii concrete în care se desfăşoară agresiunea. După 
cum aceşti factori îşi au originea în cauze externe, de mediu, sau în 
Chiar persoana celui care percepe, au fost deosebiți factori obiectivi 
şi subiectivi ce influențează percepţia. 

Factori de natură obiectivă sunt ca şi în cazul receptiei 
martorului: 

Condiţiile de iluminare în care are loc percepția vizuală 
influenţează puternic vizibilitatea însuşirilor obiectelor, în special a 
culorii acestora. 

Condiţiile meteorologice sunt factorii care pot optimiza, 

Distanţa mare şi diversele obstacole, 


Factorii de natură subiectivă sunt determinaţi de 
particularitatile psiho-fiziologice şi de personalitate ale persoanei 
vătămate, fie că efectul lor este unul vremelnic, fie că este de durată. 
Astfel: 

- Calitatea organelor de simţ, orice defectiune a acestora 

- Vârsta şi sexul persoanei vătămate influenţează percepția în sens 
pozitiv sau în sens negativ. 


Alte precizări în cursul de bază 


§3. Caracteristici ale formării declaraţiilor persoanei 
vătămate 


3.1. Prelucrarea şi decodificarea informaţiilor. A doua etapă, 
esențială în formarea declaraţiilor persoanei vătămate, constă în 
prelucrarea şi decodificarea la nivel cortical a informaţiei percepute 

Factorii de bruiaj ce acţionează în procesul perceptiv, acționează 
în egală măsură şi în procesul decodării informaţiilor. De aceea, 
trebuie luaţi în calcul la: 

Aprecierea dimensiunilor. 

Aprecierea timpului este strâns legată de fenomenele 
susceptibile de modificare; 

Aprecierea mişcării este dictată de împrejurarea că cele mai 
multe infracţiuni se săvârşesc prin manifestări fizice. 


3.2. Stocarea memorială a faptelor. Între momentul perceptiv şi 
cel al redării, în fata organelor judiciare, se interpune momentul 
conservării pentru un timp mai mult sau mai putin îndelungat în 
memorie a informatiilor dobandite. 


3.3. Reactivarea memorială. Ultima etapă a procesului de 
memorare este şi în cazul victimelor, reactivarea sau reactualizarea, 
întâlnită fie sub forma reproducerii, fie sub forma recunoaşterii, 
ultima în înțelesul său psihologic, nu juridic. 

Reproducerea reprezintă momentul de actualizare a informaţiilor 
achiziționate, în care se manifestă şi multitudinea de factori ce au 
putut influența întregul proces de formare a declaraţiilor şi, totodată, 
momentul în care o seamă de alți factori pot influența decisiv 
declarațiile celui vătămat. 

Denaturările involuntare se datorează stării emoţionale sub 
influenţa căreia persoana vătămată a perceput faptele. 

Denaturările mincinoase, fireşte de rea-credinta, constituie 
“ajustări” în sensul “îngroşării faptelor”. 


Secţiunea a III-a 
Tactica audierii propriu-zise 
a persoanei vătămate 


3.1. Pregătirea în vederea ascultării victimei. Pregătirea 
ascultării persoanei vătămate este o activitate absolut necesară, care 
se cere efectuată în toate împrejurările, indiferent de gradul de 
dificultate al cauzei şi care trebuie dirijată în direcţii tipice oricărei 
audieri, începând cu aceea a martorului, urmată de: 

Studierea materialului cauzei , 

Cunoasterea persoanelor care urmează a fi ascultate, 
Intocmirea planului de ascultare, dacă situaţia o impune. 


3.2. Tactica audierii în faza relatării libere. 

Verificarea identităţii reprezintă primul moment al audierii propriu-- 
zise. După ce organul judiciar s-a edificat cu privire la identitatea 
persoanei vătămate, îi aduce la cunoştinţă faptele şi împrejurările în 
legătură cu care va fi ascultată, inclusiv posibilitatea legală de a se 
constitui ca parte vătămată, parte civilă în proces, de a renunța la acest 
drept conferit de lege şi de a fi ascultată în calitate de martor. 

Conduita tactică în momentul ascultării libere. 

Printre regulile tactice principale aplicate se găsesc cele 
menţionate în capitolul anterior: 

- Ascultarea persoanei vătămate cu răbdare şi calm, 

- Evitarea oricărui gest, reacție, mină sau expresie 

-  Ajutarea ei cu mult tact, fără a o sugestiona sub nici o 
formă 

Conduita tactică în momentul formulării de întrebări. Ultima 
etapa a audierii nu are, teoretic, caracter obligatoriu. In practică însă, 
sunt numeroase cazuri în care organul judiciar este nevoit să 
formuleze întrebări în scopul lămuririi unor aspecte neclare, confuze. 

a. Întrebările de completare sunt necesare în cazurile în care 
persoana vătămată relatează mai puţin decât ceea ce a perceput în 
mod real. 

b. Întrebările de precizare vizează acele aspecte la care persoana 
vătămată s-a referit, dar lipsa de claritate impune unele detalieri. 


Alte reguli tactice sunt dezvoltate în cursul de 
bază. 


Aspecte de aprofundat 


e Particularităţi ale psihologiei victimei. 

e Factori de distorsiune a receptiei senzoriale a victimei. 

e Caracteristici ale formării declarațiilor persoanei vătămate. 
e Tactica audierii propriu-zise a persoanei vătămate. 

CAPITOLUL VI 


TACTICA ASCULTĂRII ÎNVINUITULUI 
SAU A INCULPATULUI 


Secţiunea I 
Privire generală asupra semnificației 
interogatoriului în procesul judiciar 


§1. Sublinieri introductive 


1.1. Consideraţii privind valoarea probantă a declaraţiilor 
învinuitului sau inculpatului. 

Declaraţiile  învinuitului (inculpatului), cunoscute şi sub 
denumirea de mărturisire - considerată cândva “regina probelor” - 
reprezintă un mijloc important de probă care serveşte, mai mult sau 
mai putin direct, la aflarea adevărului în procesul judiciar. Chiar şi în 
eventualitatea unei mărturisiri nesincere, aceasta îşi are o anumită 
utilitate, în sensul că permite cunoaşterea atitudinii fata de fapta 
comisă. 


§2. Particularităţi ale psihologiei învinuitului sau inculpatului 


2.1. Consideraţii generale. Învinuitul este persoana stabilită 
deseori dintr-un cerc de suspecți, faţă de care se efectuează urmărirea 
penală, cât timp nu a fost pusă în mişcare acțiunea penală împotriva 
sa (art.229 C.pr.pen.). 


2.2. Particularitatile psihologice ale procesului formării şi redării 
declaraţiilor  învinuitului sau inculpatului. Complexitatea 
mecanismelor psihologice ale învinuitului sau inculpatului rezultă din 
specificitatea etapelor infractionale pe care acesta le traversează. 

- In prima etapă se conturează latura subiectivă a infracțiunii, 

- În etapa a doua, are loc desfăşurarea activității infractionale, 

- In etapa a treia, postinfracțională, îşi fac apariția procese psihice, 
determinate de teamă, de lupta dusă de făptuitor pentru evitarea 

raspunderii penale, specifice incercarilor de simulare, de disimulare 
şi, in general, minciunii. 


2.3. Psihologia învinuitului sau inculpatului din perioada 
postinfractionala. După săvârşirea unui act ilicit, se poate instala, la 
majoritatea infractorilor, o stare de tensiune psihică, alta decât cea de 
tensiune preinfracțională, mai mult sau mai puţin evidentă, 
determinată de teama de a nu fi descoperiţi, şi care motivează 
dominanta depresivă a individului. 


2.4. Psihologia învinuitului sau inculpatului în momentul 
interogatoriului. Mecanismele psihologice ale celui anchetat 
prezintă câteva caracteristici care trebuie cunoscute, mai ales pentru 
contracararea încercărilor de inducere în eroare a organului judiciar 
prin simulare, disimulare, minciună. 

Depistarea prezenței stării de emoție care poate dezvălui 
dezacordul dintre cele afirmate şi cele petrecute în realitate, dintre 
adevăr şi minciună, reprezintă o problemă majoră a tacticii de 
anchetă. Este important de ştiut că stărilor emoţionale, de tensiune 
psihică, le sunt specifice o serie de manifestări viscerale şi somatice, 
cele mai importante fiind: 

- Accelerarea şi dereglarea ritmului respirației, paralel cu 
dereglarea emisiei vocale (ragusire), scăderea salivatiei 

- Schimbarea mimicii şi pantomimicii, pe un fond de agitaţie, 
transpusă frecvent în mişcări şi gesturi, într-o conduită care nu mai 
corespunde comportamentului normal al individului. 


Prezentarea acestor aspecte în cursul de bază. 


$3. Consideraţii asupra trăsăturilor de personalitate a 
magistratului sau a celui care efectuează ancheta penală 


În ascultarea învinuitului sau inculpatului ca, de altfel, în întreaga 
activitate de realizare a actului de justiţie, un rol deloc de neglijat - 
despre care se vorbeşte însă destul de putin - il are personalitatea 
magistratului, a celorlalţi jurişti sau organe de cercetare, chemaţi să 
afle adevărul, să pronunţe o soluție temeinică şi legală într-o anumită 
cauză penală. 

Inclusiv in cazul interogatoriului, din felul in care tratam oamenii 
putem avea un răspuns pe măsură. Un comportament negativ 
conduce la rezultate deseori negative. Psihologii afirmă că şi în cazul 
investigaţiilor penale, succesul poate depinde de efectul “Galatea” 
sau efectul “Pygmalion”. 

Dintre multiplele calităţi care se cer persoanei chemate să 
participe la înfăptuirea justiţiei, o semnificaţie aparte au: 

- Creativitatea în gândire, în sensul evitării schemelor fixe, a 
şabloanelor, nici o faptă, împrejurare sau persoană nefiind 
asemănătoare cu alta. 

Capacitatea de prelucrare cu obiectivitate şi simţ critic a tuturor 
datelor, informaţiilor obținute în timpul urmăririi penale. 


Aceşti factori de calitate, care susțin afirmația potrivit căreia 
investigația criminalistică este o ştiinţă, dar şi o artă, reprezintă premisa 
esenţială în aflarea adevărului, în soluționarea legală a unei cauze, printr-o 
activitate definită de obiectivitate şi desfăşurată în limitele legii, fără 
mânie şi părtinire, deci SINE IRA ET STUDIO. 


Analiza acestor probleme în cursul de bază. 


Secţiunea a II-a 
Reguli şi procedee tactice aplicate în 
ascultarea învinuitului sau a inculpatului 


§1. Pregătirea ascultării 


Pentru ca interogarea învinuitului sau a inculpatului să-şi atingă 
scopul propus, se impune, în primul rând, o organizare riguroasă a 
acestei activități care, în linii mari, se apropie de pregătirea ascultării 
martorului. Astfel: 


1.1. Studierea materialelor sau datelor existente în cauză. Pe plan 
tactic criminalistic, studierea materialelor cauzei presupune cunoaşterea 
datelor referitoare la modul şi împrejurările în care s-a săvârşit fapta, la 
probele existente în acel moment la dosar. 

1.2 Cunoasterea personalitatii invinuitului sau a inculpatului. 
Această cerință tactică are o incidență directă, imediată asupra 
stabilirii tacticii de ascultare, servind la conturarea ulterioară a laturii 
subiective a infracțiunii. Dintre principalele elemente de natură să 
conducă la definirea personalității unui individ, menţionăm: 

Trăsăturile psihice ale personalităţii: 

Caracterul, 
Temperamentul, 
Aptitudinile 

Factorii care au influențat sau condiţionat evoluția somato- 
psihică (vorbire, mers) şi socială a învinuitului sau inculpatului, cum 
ar fi: 

- Mediul familial sau social în care a evoluat şi s-a format, 

- Cercul de prieteni 


Toate aceste date pot fi obținute din studierea materialului cauzei, din 
informațiile culese de la locul de muncă, de la domiciliu, din declarațiile 
martorilor, din studierea cazierului, precum şi din discuțiile preliminare 
purtate cu învinuitul sau inculpatul. 


1.3. Organizarea modului de desfăşurare a ascultării. Modul 
de interogare se circumscrie planului general de urmărire penală 
elaborat într-o anumită cauză penală şi care conține versiunile, 
problemele de clarificat, metodele tactice folosite, ordinea de 
efectuare a diverselor activităţi procedurale, după cum s-a precizat 
mai sus. 


1.4. Planificarea ascultării. Finalizarea pregătirii ascultarii 
învinuitului sau inculpatului se va materializa într-un plan de 
ascultare, întocmit pentru fiecare învinuit sau inculpat în parte. 


$2. Cadrul tactic al ascultării propriu-zise a învinuitului sau a 
inculpatului 


Ascultarea învinuitului sau a inculpatului se desfăşoară, potrivit 
prevederilor art.70-74 C.pr.pen., în trei etape principale (identificare, 
ascultare liberă şi punerea de întrebări), urmate de consemnarea 
declarațiilor. 

- Crearea unei atmosfere favorabile ascultarii şi stabilirii 
contactului psihologic cu suspectul, devenit învinuit sau inculpat, 

- Adoptarea de către magistrat sau polițist a unei atitudini demne, 
în raport de autoritatea pe care o reprezintă. 

Aceasta înseamnă că cel care efectuează ascultarea are o atitudine 
pozitivă, definită prin congruenfa sau încredere în propria 
personalitate. 


2.1. Verificarea identității învinuitului sau inculpatului. 

Pentru stabilirea contactului psihologic, în această primă fază, şi 
pentru cunoaşterea amănunțită a personalității învinuitului sau 
inculpatului, pot fi puse şi întrebări, altele decât cele care interesează fapta, 
sau se poate purta o discuţie prealabilă. 

După verificarea identității şi introducerea în atmosferă, celui 
ascultat i se aduce la cunoștință fapta care formează obiectul cauzei 
şi i se pune în vedere să declare tot ce ştie cu privire la faptă şi la 
învinuirea ce i se aduce în legătură cu aceasta. 


2.2. Modalităţi tactice de ascultare în faza relatării libere. 
După ce se aduce la cunoştinţă obiectul cauzei şi al ascultării, 
învinuitul sau inculpatul va fi lăsat să facă o relatare liberă, cerându- 
i-se să dea şi o declaraţie scrisă personal, cu privire la învinuirea 
care i se aduce. 

Modalitatile de audiere se raportează, în primul rând, la 
prevederile art.71 C.pr.pen. Acesta conține prevederi cu un pronunțat 
caracter tactic, prevederi cărora li se vor adăuga şi alte reguli tactice. 
Astfel: 

- Fiecare învinuit sau inculpat este ascultat separat, 

- Invinuitul sau inculpatul trebuie lăsat să declare liber tot ce ştie 
în cauză. Aceasta înseamnă că el nu va fi întrerupt până la terminarea 
relatării. 

- Ascultarea nu poate începe cu citirea sau reamintirea unor 
eventuale declaraţii date anterior. 


Conduita organului judiciar, pe timpul relatării libere, are o 
semnificaţie tactică deosebită. Pentru aceasta: 
- Va fi impusă o atmosferă de calm şi răbdare, 


135 


-Va fi urmărit cu atenție, în permanență, fără ostentatie, 
comportamentul celui ascultat, privirea sa, 

-Vor fi evitate, pe întreaga durată a ascultarii, expresiile, 
gesturile de supărare, de nemulțumire sau de enervare. 

2.3. Tactica ascultării în faza adresării de întrebări. 
Formularea întrebărilor reprezintă ultima etapă activă a audierii, 
aceasta fiind socotită momentul cel mai incordat al ascultării 
învinuitului sau inculpatului. 

Tactica formulării de întrebări este în funcție de declaraţiile 
făcute anterior de învinuit sau inculpat, de caracterul lor sincer şi 
complet. În esenţă, poziţia unui învinuit sau inculpat, cu privire la 
învinuirea adusă, poate lua următoarele forme. De exemplu: 

- Recunoaşterea sinceră şi completă a faptelor şi a învinuirii 
aduse. 

- Respingerea învinuirii şi probarea lipsei lor de temeinicie. 

-Disimularea adevărului prin recunoaşterea de fapte minore, 
având sau nu legătură cu cauza cercetată, etc. 

Clasificarea întrebărilor adresate învinuitului sau inculpatului, 
se poate face după mai multe criterii, mai importante fiind scopul 
urmărit de organul judiciar şi întinderea problemelor vizate: 
întrebările puse învinuitului sau inculpatului pot fi întrebări de 
control, de precizare, de completare sau ajutătoare, de detaliu, etc. 

Modalitatile tactice de adresare a întrebărilor se raportează la 
poziţia invinuitului sau inculpatului față de învinuirea adusă, de 
încercările de disimulare a adevărului şi, bineînţeles, de structura sa 
psihică. 

Procedeele tactice de ascultare a învinuitului sau a inculpatului, 
raportate la împrejurările menționate anterior, pot fi următoarele: 

- Tactica ascultării repetate; 

- Tactica ascultării încrucişate, având drept scop destrămarea 
sistemului de apărare al învinuitului sau inculpatului, 

- Tactica întâlnirilor surpriză, folosită în momentele psihice de o 
anumită tensiune. 

În aplicarea acestor procedee tactice, curente, se recurge şi la 
conjugarea lor cu alte elemente tactice constând în: 

Folosirea contradictiilor din propriile declaraţii. 

Prezentarea altor probe sau mijloace materiale de probă, 
obţinute în timpul cercetărilor, din care rezultă indubitabil temeinicia 
învinuirii. 

Prezentarea integrală a procedurilor tactice in 
cursul de bază. 


Secţiunea a III-a 
Modalităţi tehnico-tactice de depistare 
a comportamentului simulat 


§1. Indicatori psihofiziologici ai emotiei 


1.1. Consideraţii introductive. Despre aceste tehnici este 
necesar să fie corect informați viitorii anchetatori, magistrați sau 
apărători, chiar dacă utilizarea lor în justiţie, în calitate de mijloace 
de probă, rămâne o chestiune de viitor, ele nefiind prevăzute ca atare 
de legislația noastră procesual penală ca mijloc de probă. 


1.2. Indicatori fiziologici de depistare a emotiei. 

Indicatorii fiziologici care pot servi la depistarea tensiunii 
emoționale, folosiţi de actualele tehnici de detectare a sinceritatii sau 
nesinceritatii, sunt consecința unor procese fiziologice (cauzate de 
tensiunea psihică specifică), cum ar fi: 

Modificările activității cardiovasculare, 

Modificarea caracteristicilor normale ale respirației, 

Modificarea rezistenţei electrice a pielii, denumită reacția 
electrodermică (R.E.D.), 

Modificarea caracteristicilor normale ale vocii, 

Modificarea caracteristicilor scrierii. 


1.3. Mijloace tehnice de detectare a tensiunii psihice, a 
simulării. Dintre mijloacele tehnico-stiintifice de detectare a 
tensiunii emoţionale, folosite in diverse tari, de către organele de 
cercetare penală, iar în unele state occidentale şi de către instituții 
particulare, cele mai apreciate ca răspunzând nevoilor anchetei sunt 
considerate următoarele: 

Poligraful, folosit inclusiv in tara noastră, este un instrument 
care înregistrează sub formă grafică trei indicatori de bază şi 
modificările fiziologice tipice stărilor de stres psihologic: 

a Tensiunea arterială şi pulsul. 

a Dereglarile respirației (două trasee). 

a Rezistența electrodermică (R.E.D.) sau biocurentii. 

Detectorul de stres emoţional în voce (P.S.E.), cunoscut şi sub de- 
numirea de “Dektor” (de aici şi unele confuzii cu “detectorul de minciuni” 
de tip poligraf), este de dată relativ mai recentă, apariția lui fiind situată în 
perioada anilor 1970, tot în Statele Unite. 

Detectorul de stres emoțional în scris este un dispozitiv anexă al 
poligrafului, care înregistrează tot sub formă grafică modificările 
intervenite în scrisul unei persoane aflate într-o stare de tensiune psihică. 


$2. Organizarea şi desfăşurarea testării la poligraf 


2.1. Pregătirea testării. Această operaţie necesită studierea 
materialului cauzei, în părţile în care îl privesc pe cel ascultat şi 
cunoaşterea personalităţii acestuia. În plus, este absolut necesar un 
examen medical, una dintre condiţiile obligatorii de testare fiind in- 
tegritatea stării psihice şi fizice. 

O altă cerință, uneori omisă, este şi aceea ca persoana care 
urmează să fie examinată să nu fi fost supusă anterior unor interogări 
îndelungate. 

Precizăm, de asemenea, că în practica noastră testarea nu se face 
decât cu consimțământul scris al persoanei care va fi examinată. 


2.2. Dialogul pre-test. Dialogul pre-test reprezintă o etapă 
intermediară, între pregătirea şi testarea propriu-zisă. La început, 
celui testat i se dau explicaţii referitoare la principiile de funcţionare 
a aparaturii, la drepturile pe care le are în legătură cu acest procedeu. 


2.3. Testarea propriu-zisă. Testarea propriu-zisă constă în 
formulări de întrebări scurte, clare şi precise, la care se răspunde cu 
“da” si “nu”. 

Testele, de regula, pregatite anterior, contin: 

— Întrebări neutre, pentru liniştea subiectului; 

— Întrebări de control, pentru stabilirea răspunsurilor afirmative 
(“da”) si negative (“nu”), sincere, necesare comparării cu 
răspunsurile la întrebările critice. 


2.4. Interpretarea diagramei. Interpretarea rezultatelor testării 
se efectuează pe baza comparării caracteristicilor de traseu ale 
răspunsurilor sincere la întrebări neutre (fără încărcătură emotivă) ca şi 
la răspunsurile nesincere cu caracter de control, cu răspunsurile nesincere 
la întrebările relevante (cu încărcătură afectogenă). 


$3. Aprecieri privind valoarea probantă a rezultatelor 
obţinute cu tehnicile de detectare a comportamentului simulat 


Valoarea probantă a concluziilor desprinse în urma testării cu 
ajutorul tehnicilor de tip poligraf este mult discutată în literatura de 
specialitate din străinătate, păreri menţionate şi în lucrări de 
specialitate din tara noastră. 

În ceea ce priveşte mijloacele tehnice de depistare a tensiunii 
psihice, care au o bază realmente ştiinţifică, trebuie precizat că 
rezervele exprimate în legătură cu acceptarea lor ca mijloc de probă, 
cel puţin pentru moment, se îndreaptă în două direcţii principale, pe 
care le socotim corecte. 


3.1. Din perspectiva psihologică. Din punct de vedere 
psihologic, se apreciază că actualele înregistrări poligrafice sunt 
relativ imperfecte, indicatorii utilizați în detecția nesincerității fiind 
“dependenți de manifestările emotive, de forma în care se manifestă 
simularea şi de calea periferică a evidentierii ei”. 


3.2. Din perspectivă procesual penală. Din punct de vedere legal, 
raportându-ne strict la prevederile Codului de procedură penală al 
României, trebuie să subliniem că mijloacele de probă admise în 
legislația noastră sunt prevăzute limitativ în dispoziţiile art.64 
C.pr.pen. 

Aspecte de aprofundat 


e Psihologia  învinuitului/inculpatului in momentul 
interogatoriului. 

e Trăsături de personalitate a magistratului sau 
anchetatorului: A se vedea şi efectele „Galatea”, „Pygmalion” 

e Pregătirea ascultării învinuitului/inculpatului. Atenţie şi la 
trăsăturile de personalitate. 

e Modalităţi tactice de ascultare a invinuitului/inculpatului în 
faza relatării libere. 

e Modalităţi tactice de ascultare în faza adresării de întrebări 

e Indicatori fiziologici de depistare a emotiei şi mijloacele 
tehnice folosite. 

e Organizare şi desfăşurarea testării la poligraf. 

e Valoarea probantă a acestor testări. A se vedea şi factorii 
formatori. 

CAPITOLUL VII 


TACTICA EFECTUARII PERCHEZITIEI; 
RIDICAREA DE OBIECTE SI 
INSCRISURI 


Sectiunea I 
Importanța, reglementarea procesual-penală şi 
pregătirea perchezitiei 


§1. Aspecte introductive 


Perchezitia este un act procedural - efectuat frecvent în practică - 
destinat căutării şi ridicării unor obiecte care conţin sau poartă urme 
ale unei infracţiuni, a corpurilor delicte, a înscrisurilor, fie cunoscute, 
fie necunoscute organului judiciar şi care pot servi la aflarea 
adevărului. 


1.1. Importanţa perchezitiei şi a ridicării de obiecte şi de 
înscrisuri. Rolul particular al perchezitiei rezultă şi din faptul că, în 
interesul major al justiţiei, organele de urmărire penală, au 
posibilitatea să efectueze acest act chiar şi în condiţiile în care, 
aparent, ar însemna o încălcare a inviolabilitatii domiciliului, a 
persoanei sau a secretului corespondenţei, cum este cazul infrac- 
tiunilor flagrante, respectând, însă, prevederile legii. 


1.2. Clasificarea perchezitiilor sub raport tactic criminalistic. 
Deşi clasificarea perchezitiilor, din punct de vedere al legii 
procesual-penale, se face în perchezitii domiciliare şi perchezitii 
corporale, privite însă, prin prisma unor particularități tactice de 
efectuare, perchezitiile domiciliare şi corporale pot fi împărţite în 
mai multe categorii. Astfel: 

a. După natura locului în care este efectuată. 

b. După numărul de persoane la care urmează să se facă 
perchezitia. 

c. Perchezitiile mai pot fi clasificate in primare sau repetate. 

§2. Pregatirea perchezitiei 


Reusita unei perchezitii depinde, ca şi in cazul celorlalte acte de 
urmărire penală tratate mai sus, de modul în care aceasta este 
pregătită. Descoperirea mijloacelor materiale de probă prin perchezitie 
nu poate fi, în nici un caz, lăsată la voia întâmplării, fără o organizare 
atentă şi riguros pregătită, îndeosebi în cazuri mai complexe. 


2.1. Stabilirea obiectivelor perchezitiei. Determinarea cu precizie 
a scopului perchezitiei se face în funcţie de infracțiunea cercetată 
(omor, delapidare, furt, înşelăciune, speculă etc.). 


2.2. Cunoaşterea locului perchezitiei. Cunoaşterea exactă a 
locului in care urmează să se efectueze perchezitia, în special cea 
domiciliară, este o regulă ce trebuie respectată în toate împrejurările, 
cu atât mai mult în cazurile complexe, excepţie făcând infracțiunile 
flagrante, în care perchezitia poate fi efectuată de îndată. 


2.3. Cunoaşterea persoanelor la care se va efectua perchezitia. 
De regulă, cunoaşterea se referă la personalitatea, la gradul de 
cultură, profesia şi funcția exercitată, viata de familie, raporturile cu 
vecinii, relaţiile pe care le întreține cu diverse alte persoane, 
îndeosebi prietenii mai apropiaţi etc. 


2.4. Stabilirea momentului efectuării perchezitiei. Prin 
specificul său, perchezitia este un act cu caracter inopinat ce trebuie 
efectuat, de regulă, cu maximă operativitate. 


Secţiunea a Il-a 
Reguli tactice de efectuare a perchezitiei 


§1. Aspecte privind psihologia perchezitiei 
Printre factorii care concură direct la reuşita unei perchezitii, un 


loc central îl ocupă factorii de natură psihică, factori a căror 
cunoaştere de către organul judiciar este absolut necesară. 

1.1. Psihologia organului judiciar care face perchezitia trebuie 
să fie definită printr-un simţ de observaţie bine dezvoltat, o putere 
mare de concentrare şi de stabilitate a atenției, o intuiţie rapidă, 
capacitate de analiză şi de sinteză. 

În esenţă, efectuarea unei perchezitii reclamă, printre altele, şi o 
serie de calități psihofiziologice determinate, printre altele, de forța, 
mobilitatea şi dinamismul sistemului nervos, de echilibrul existent 
între procesul de excitare şi inhibitie. 


Despre aceasta în cursul de bază. 


1.2. Psihologia persoanei perchezitionate oferă elemente 
deosebit de semnificative pentru orientarea cercetării, elemente pe 
care organul judiciar trebuie să le aibă în permanenţă în vedere, 
întrucât, dacă sunt valorificate cu pricepere, pot contribui direct la 
reuşita perchezitiei. 

În momentul perchezitiei persoana în cauză va traversa o stare 
emoţională specifică. Tensiunea psihică va fi cu atât mai pronunțată 
cu cât obiectele sau înscrisurile căutate se află la domiciliul sau 
asupra persoanei perchezitionate, ajungând la limita superioară pe 
măsură ce organul de urmărire penală se apropie de locul în care se 
găsesc. 


La acestea se adaugă altele detaliate în cursul de 
bază. 


$2. Deplasarea şi intrarea la locul perchezitiei 


2.1. Deplasarea la locul perchezitiei trebuie pregătită cu multă 
atenţie pentru a se asigura caracterul inopinat al acţiunii, astfel încât 
persoana perchezitionata să fie abordată prin surprindere, fără a i se 
da timp să înlăture obiectele sau înscrisurile vizate de către organul 
judiciar, ori să dispară de la domiciliu. 


2.2. Intrarea la locul perchezitiei se face potrivit 
particularitatilor fiecărui caz in parte. 


Amănunte în curs. 

Întreaga operaţie de pătrundere la locul perchezitiei se face in 
prezența martorilor asistenți invitaţi să participe la efectuarea 
perchezitiei şi, eventual, a apărătorului ales. 


$3. Primele măsuri luate la locul perchezitiei 


După intrarea la locul perchezitiei, cel care conduce echipa îşi va 
prezenta legitimatia de magistrat sau polițist şi, dacă este cazul, 
autorizația dată de procuror în vederea efectuării acestui act (art.101 
C.pr.pen.). Înainte de începerea perchezitiei propriu-zise, se impune 
luarea unor măsuri cu caracter preliminar, cum sunt: 


3.1. Inspectarea rapidă a întregului loc perchezitionat, 
îndeosebi a W.C.-urilor, sobelor, maşinilor de gătit, tuburilor de 
aruncat gunoiul ş.a. 


3.2. Luarea măsurilor de contracarare a oricărei acțiuni 
violente. Din momentul începerii şi pe întreaga durată a perchezitiei, 
organul de urmărire penală trebuie să fie pregătit să contracareze orice 
acțiune violentă a persoanei perchezitionate. 


Măsurile integrale în cursul de bază. 


$4. Reguli tactice aplicate în efectuarea perchezitiei propriu-zise 


4.1. Efectuarea unei perchezitii se raportează la natura şi 
particularitatile locului cercetat. Indiferent, însă, de aceste 
particularităţi, perchezitiilor le sunt comune câteva reguli cu caracter 
tactic. 

a. Perchezitia se efectuează cu minuţiozitate. 

b. Perchezitia se desfăşoară metodic, sistematic. 


Alte reguli în curs. 


4.2. Pentru descoperirea ascunzătorilor. Cei care efectuează 
perchezitia, trebuie să se raporteze particularitatilor locului cercetat - 
practic acestea prezentându-se într-o infinitate de variante. 

§5. Fixarea rezultatelor perchezitiei 


5.1. Consemnarea in procesul-verbal este principalul mijloc de 
consemnare a rezultatelor unei perchezitii. El va trebui să cuprindă, 
în primul rând, mentiunile prevăzute de art.91 C.pr.pen. 


5.2. Fixarea prin fotografiere. Fotografierea este un procedeu 
tehnic deosebit de valoros nu atât prin caracterul său ilustrativ, ci mai 
ales prin obiectivitatea şi precizia cu care sunt redate caracteristicile 
obiectelor, precum şi a ascunzătorilor în care au fost descoperite. 


5.3. Înregistrarea pe bandă videomagnetică. Înregistrările 
video, ca şi filmarea, sunt modalități tehnice de fixare a rezultatelor 
perchezitiei (care se dovedesc superioare fotografierii). 


Secţiunea a III-a 
Particularităţi privind efectuarea unor categorii 
de perchezitii domiciliare şi a perchezitiei corporale 


ŞI. Perchezitia încăperilor sau a locurilor închise 


În cazul perchezitiilor efectuate în locuri închise, se cercetează 
elementele de construcție ale clădirii, ale încăperilor şi dependintelor, 
cum sunt zidurile, pardoselile, plafoanele, scările, instalațiile 
sanitare, precum şi obiectele aflate în încăperi, obiecte în care pot fi 
amenajate ascunzători. 


1.1. Cercetarea clădirii şi a elementelor de construcție presupune 
verificarea clădirii în ansamblul său, precum si a fiecărei încăperi sau 
dependinţe în parte. 


1.2. Cercetarea mobilierului şi a obiectelor din interiorul 
încăperilor este o operație migăloasă, care necesită multă atenție şi 
răbdare din partea celui care o efectuează. 


1.3. Perchezitia în unități publice nu se distanțează prea mult, 
cel putin sub raport tactic criminalistic, de perchezitiile menţionate 

mai sus, însă ea este, deseori, mult mai dificilă decât o perchezitie 
domiciliară propriu-zisă. 


§2. Perchezitia locurilor deschise 


Perchezitia locurilor deschise presupune căutarea de obiecte pe 
suprafețe sau terenuri clar delimitate, îngrădite, care aparţin 
persoanei la care se efectuează perchezitia, sau pe care aceasta le 
foloseşte în mod exclusiv ori împreună cu un număr limitat de 
persoane. Cel mai adesea, din această categorie fac parte curțile şi 
grădinile. 

In cazul locurilor neîngrădite, de acces general, cum sunt, de 
exemplu, terenurile agricole, pajiştile, chiar dacă aparţin unei 
anumite persoane, nu se poate vorbi de perchezitie, ci, mai degrabă, 
de o cercetare la fața locului, desfășurată potrivit regulilor 
procedurale şi tacticii menţionate anterior. 


§3. Perchezitia corporală 


Perchezitia corporală, după cum se cunoaşte, este destinată 
căutării de obiecte şi de înscrisuri aflate asupra unei persoane. 
Potrivit prevederilor art.106 C.pr.pen., ea se efectuează de către 
organul judiciar care a dispus-o, cu respectarea dispoziţiilor art.104 
C.pr.pen. alin.1, sau de către persoana desemnată de acest organ. 

Datorită particularitatilor sale, ca şi metodelor de efectuare, din 
punct de vedere tactic criminalistic perchezitia persoanei este 
împărțită, conventional, în perchezitia îmbrăcămintei şi perchezitia 
corpului. 


3.1. Perchezitia preliminară este destinată preîntâmpinării unei 
acțiuni violente a persoanei perchezitionate, ceea ce presupune, în 
primul rând, dezarmarea acestei. 


3.2. Perchezitia obiectelor de îmbrăcăminte. Această parte a 
perchezitiei presupune verificarea in parte a fiecărei piese din care 
este formată, a lenjeriei şi a încălțămintei, la nevoie acestea putând fi 
scoase de pe corpul persoanei. 

3.3. Perchezitia corpului ca atare. Aceasta se efectuează de 
către o persoană de acelaşi sex cu persoana perchezitionata, la nevoie 
apelându-se la sprijinul medicului. Principala modalitate de 
ascundere o reprezintă introducerea obiectelor în orificiile naturale, 
iar câteodată, chiar inghitirea obiectelor, mai ales daca pot fi 
eliminate cu uşurinţă. 


Secţiunea a IV-a 
Ridicarea de obiecte şi de înscrisuri 


§1. Aspecte generale 


Ridicarea de obiecte si de inscrisuri ce pot servi ca mijloc de 
proba in procesul penal, act procedural distinct de perchezitie, se 
efectuează atât in condiţiile stabilite de lege, cât şi cu respectarea 
câtorva reguli tactice criminalistice. 


$2. Cadrul tactic criminalistic 


Ridicarea silită sau perchezitia, efectuată după ce persoanei i-au 
fost cerute anumite obiecte sau înscrisuri bine individualizate, poate 
prezenta un anumit neajuns. Astfel, dacă organul de urmărire penală 
nu este pregătit să facă fata acestei împrejurări, el trebuie să ceară în- 
cuviintarea procurorului pentru efectuarea actelor amintite, timp in 
care persoana respectivă are posibilitatea să distrugă, să ascundă, sau 
să incredinteze altor persoane obiectele sau înscrisurile cerute. 


Aspecte de aprofundat 


+ Pregătirea perchezitiei 

e Aspecte privind psihologia perchezitiei 

e Deplasarea, intrarea şi primele măsuri luate la locul 
perchezitiei 

e Regulile tactice aplicate în efectuarea perchezitiei propriu- 
zise 

° Efectuarea perchezitiei corporale. 

CAPITOLUL VIII 


REGULI ŞI PROCEDEE TACTICE 
APLICATE IN EFECTUAREA UNOR 
ACTE DE URMARIRE PENALA 


Secţiunea I 
Tactica efectuării confruntării 


§1. Aspecte introductive 


În cadrul actelor de urmărire penală, confruntarea se înscrie 
printre procedeele probatorii cu caracter complementar, efectuarea 
ei fiind condiționată de existența unor declaraţii date de persoanele 
ascultate în aceeaşi cauză, declaraţii între care s-a constatat că există 
contradicții. 


1.1. Importanţa confruntării. În clarificarea unor fapte sau 
împrejurări rolul confruntării este pus în evidență îndeosebi în 
cazurile in care contradicţiile, neclaritatile, neconcordantele din 
declaraţiile personale ascultate într-o cauză penală nu pot fi înlăturate 
pe baza examinării altor mijloace de probă. Avantajele acestui 
procedeu pot fi, în esență, următoarele: 

a. Confruntarea îşi are importanța sa, prin plusul de informaţii pe 
care îl poate aduce în legătură cu personalitatea, cu psihologia 
persoanelor ascultate, 

b. Confruntarea poate constitui un element de stimulare a 
memoriei persoanelor ascultate. 

c. Este un valoros mijloc tactic de verificare a declaraţiilor. 


1.2. Oportunitatea confruntării. Oportunitatea confruntării 


reprezintă un aspect important de care trebuie să țină seama organul 
judiciar atunci când recurge la efectuarea acestui procedeu probator. 

§2. Pregătirea confruntării 


Comparativ cu ascultarea propriu-zisă, confruntarea este, evident, 
ceva mai dificilă, din cauza faptului că se procedează la audierea 
concomitentă a două persoane, deseori având o poziție procesuală 
diferită. 


2.1. Elemente tactice ale pregătirii confruntării. Sub raport tactic 
criminalistic, regulile după care se conduce pregătirea confruntării sunt, în 
esenţă, următoarele: 

a. Studierea întregului material al cauzei, accentul fiind pus pe 
conținutul declaraţiilor date de persoanele ascultate. 

b. Stabilirea persoanelor care urmează să fie confruntate se 
face în funcție de natura contradictiilor şi de gradul de sinceritate a 
celor audiaţi. 


Alte elemente în cursul de bază. 


2.2. Organizarea confruntării. După studierea materialului 
cauzei, stabilirea problemelor de clarificat, după cunoașterea şi 
ascultarea prealabilă a persoanelor care vor fi confruntate, organul 
judiciar procedează la organizarea confruntării, ceea ce presupune: 

a. Alegerea locului şi momentului tactic celui mai potrivit de 
desfăşurare, a ordinii în care persoanele vor fi chemate la 
confruntare. 

b. Evitarea unor posibile înţelegeri între cei confruntati. 

c. Stabilirea succesiunii întrebărilor sau a problemelor care 
urmează să fie clarificate prin confruntare. 


$3. Reguli tactice de efectuare a confruntării propriu-zise 
3.1. Consideraţii privind psihologia confruntării. În abordarea 
regulilor tactice de efectuare a confruntării trebuie menționați mai 


întâi factorii psihologici specifici acestui moment, care vin să se 
adauge factorilor proprii momentului unei ascultări obişnuite. 

3.2. Efectuarea confruntării propriu-zise. Pentru început, in 
încăpere este introdusă persoana considerată mai sinceră, sau cel care 
a solicitat expres să se recurgă la confruntare. 

Se recomandă ca cei confruntati să stea cu fata spre organul 
judiciar care conduce confruntarea, fiind contraindicat ca ei să fie 
aşezaţi spate în spate, poziţie considerată cel putin umilitoare, mai 
ales pentru un martor de buna-credinta, sincer. 

În continuare, se procedează la adresarea întrebărilor, procedură 
tactică destinată clarificării contradictiilor, evitându-se simpla citire a 
declarațiilor. 


Detalieri în cursul de bază. 


§4. Fixarea rezultatelor confruntării 


4.1. Consemnarea în procesul-verbal. Consemnarea rezultatelor 
confruntării se face printr-un proces-verbal, a cărui structură este 
asemănătoare declaraţiei date cu prilejul ascultării şi în conformitate 
cu prevederile art.91 C.pr.pen. 


4.2. Fixarea prin mijloace electronice. Referitor la folosirea 
mijloacelor tehnice de înregistrare, se poate aprecia, ca şi în cazul 
ascultării martorilor ori invinuitilor sau inculpatilor, că acestea 
prezintă avantaje deosebite. 


Secţiunea a II-a 
Tactica efectuării prezentării pentru recunoaştere 


§1. Consideraţii introductive 


1.1. Importanţa prezentării pentru recunoaştere. Prezentarea 
pentru recunoaştere este o activitate cu caracter practic destinată 
identificării unor persoane, cadavre sau obiecte, de către anumite 
persoane, cum sunt, de exemplu, martorii care le-au perceput în 
împrejurări determinate de săvârşirea unei infracțiuni sau a unui alt fapt 
juridic cu implicaţii penale. 

Prezentarea pentru recunoaştere are o importanță egală cu 
importanța activității de ascultare propriu-zisă a oricărui subiect 
procesual care are cunoștință despre vreo faptă sau împrejurare de 

natură să servească la soluţionarea cauzei, inclusiv la identificarea 
autorului sau victimei unei infracțiuni. 
, 1.2. Aspecte psihologice ale prezentării pentru recunoaştere. 
In cazul acestui procedeu tactic, procesul memorial de identificare se 
bazează pe compararea trăsăturilor caracteristice ale unei persoane 
sau obiect, prezentat spre recunoaştere, cu trăsăturile caracteristice 
percepute într-un moment anterior, comparare din care se pot 
desprinde concluzii referitoare la identificarea, asemănarea sau 
deosebirea acestora. 

Valoarea recunoaşterii va depinde, în primul rând, de calitatea 
percepției, de condiţiile în care ea a avut loc. 

O influență importantă asupra calității receptiei joacă şi factorii 
subiectivi. 


$2. Pregătirea prezentării pentru recunoaştere 


2.1. Studierea materialului cauzei. Cunoaşterea materialului 
cauzei, vizează stabilirea cu exactitate a obiectului prezentării pentru 
recunoaştere, respectiv a persoanelor, cadavrelor, obiectelor care 
trebuie identificate. 


2.2. Ascultarea prealabilă. Ascultarea prealabilă a persoanei 
care face recunoaşterea, în legătură cu persoanele, cadavrele, 
obiectele ce urmează să fie identificate, are un caracter de sine 
stătător, ea fiind efectuată independent de faptul că persoana a mai 
fost ascultată şi asupra unor aspecte privind cauza. 

a. Cunoaşterea exactă a posibilităților reale de percepție. 

b. Determinarea condițiilor de loc, timp şi mod de percepție, 
precum si a factorilor subiectivi care ar fi putut influența procesul de 
percepţie senzorială. 


2.3. Organizarea prezentării pentru recunoaştere. Organizarea 
prezentării pentru recunoaştere se face în funcţie de condiţiile în care 
a avut loc percepția şi de natura obiectului recunoaşterii. 

Persoana care va fi prezentată pentru recunoaştere trebuie să 
fie îmbrăcată în aceleași haine în care a fost observată de către 
martor sau în haine asemănătoare. 

Va fi alcătuit un grup de persoane în care va fi introdusă persoana 
de recunoscut. 


A se vedea cursul de bază. 


Prezentarea cadavrelor pentru recunoaştere impune o 
pregătire specială, date fiind dificultăţile fireşti de identificare, 
datorate unor cauze diverse. 


$3. Particularităţi tactice privind efectuarea prezentării pentru 
recunoaştere 


3.1. Recunoaşterea persoanelor 

Pentru recunoaşterea persoanelor după semnalmente statice, în 
încăperea în care este prevăzut să se desfăşoare recunoaşterea vor fi 
invitate, mai întâi, cele 3 sau 4 persoane alese pentru alcătuirea 
grupului în care va fi introdusă persoana care urmează a fi 
recunoscută. În cameră vor fi prezenți, de asemenea, şi martorii 
asistenți. 


Detalieri în cursul de bază. 


În cazul recunoaşterii persoanelor după fotografie, se va 
proceda la aşezarea fotografiei celui vizat pentru identificare într-un 
grup de 4 fotografii executate în aceleaşi condiții tehnice şi 
reprezentând indivizi cu caracteristici de identificare asemănătoare. 


Recunoaşterea după voce sau mers în cursul de 
bază. 


3.2. Recunoaşterea cadavrelor. Recunoaşterea cadavrelor 
prezintă o serie de dificultăți specifice, sub raport tactic fiind 
necesară aplicarea de reguli, dintre care unele se deosebesc de cele 
ale recunoaşterii persoanelor. 


3.3. Recunoaşterea obiectelor şi animalelor. 

Recunoaşterea obiectelor poate viza mai multe aspecte. Pe de o 
parte, sunt obiectele presupuse a fi fost folosite de către autor în 
săvârşirea faptei, obiecte de îmbrăcăminte purtate în acel moment, 
mijloace de transport cu care a venit sau plecat de la locul faptei care 
trebuie recunoscute de victimă sau de martorul ocular. 

Recunoasterea animalelor este uneori necesara, cel mai adesea 
fiind întâlnită în cazul animalelor domestice. Recunoaşterea se va 
face în locul în care se afla animalul şi în prezența martorilor 
asistenți. 


Secţiunea a III-a 
Tactica efectuării reconstituirii 


§1. Aspecte introductive 


1.1. Noţiunea, obiectul şi funcţiile reconstituirii. 

Trăsătura caracteristică definitorie a reconstituiri este conturată 
de reproducerea experimentală a condiţiilor existente în momentul 
săvârşirii unei fapte penale, în scopul verificării directe de către 
organul judiciar a veridicitatii lor, a posibilităților de percepție, 
precum şi al verificării unor date obținute prin alte mijloace de proba 
(declaraţii date de învinuiți sau inculpati, confruntări). 

Obiectul reconstituirii îl constituie reproducerea cu caracter 
experimental, fie în întregime, fie în parte, a faptelor cercetate, a 
modului şi a circumstanțelor în care acestea au fost săvârşite, 
inclusiv a condiţiilor în care au putut fi recuperate. 


Detalieri în cursul de bază. 


1.2. Principalele categorii de reconstituiri. 
martorilor, învinuitului sau inculpatului, ca şi ale persoanei 
vătămate. 

Reconstituirea destinată verificării posibilităţilor de 
percepție, mai ales vizuală sau auditivă, în condițiile existenţei unor 
factori care ar fi putut influența acest proces. 

Reconstituirea destinată verificării posibilităților de săvârşire a 
anumitor acţiuni în condiţiile date. 

§2. Dispunerea si organizarea reconstituirii. 


2.1. Dispunerea reconstituirii. Potrivit prevederilor art.130 C.pr.pen., 
reconstituirea poate fi dispusă motivat de către organul de urmărire penală, 
sau de către instanţa de judecată, dacă aceasta consideră necesar să verifice 
ori să precizeze o serie de date ce prezintă importanţă pentru soluţionarea 
cauzei şi care nu au fost clarificate prin alte mijloace de probă. 


2.2. Organizarea reconstituirii. Ca şi în cazul celorlalte acte 
procedurale analizate anterior, reconstituirea presupune aceeaşi pregătire 
atentă, aceeaşi organizare temeinică sub raport tehnico-tactic, pe baza unui 
plan întocmit judicios. 

Determinarea cu exactitate a problemelor ce vor fi verificate, 
în funcție de obiectul reconstituirii. p 

Stabilirea persoanelor participante la reconstituire. In mod 
obligatoriu, la reconstituire trebuie să participe persoanele (învinuite, 
inculpate, martori, persoane vătămate) ale căror declarații se verifică, 
prezența celorlalte părți impunându-se numai în măsura în care se 
consideră necesar sau acestea insistă. 

Asigurarea efectuării reconstituirii în condițiile de loc, timp si 
mod cât mai apropiate de cele în care s-a săvârşit fapta cercetată, 
ceea ce reprezintă o cerință tactică deosebit de importantă. 


Analiza acestor condiții importante se regăseşte în 
cursul de bază. 


$3. Efectuarea reconstituirii 


3.1. Măsuri preliminare reconstituirii. După încheierea 
pregătirilor în vederea efectuării reconstituirii, a organizării sale, 
potrivit planului întocmit, organul judiciar va trece la efectuarea sa, 
în condiţiile prevăzute de lege. Condiţiile prealabile reconstituirii 
propriu-zise sunt următoarele: 

- Alegerea momentului reconstituirii; 

- Verificarea prealabilă a îndeplinirii tuturor condițiilor ce 
trebuie respectate, pentru reproducerea cât mai exactă a modului şi 
împrejurărilor în care s-a săvârşit fapta. 


La aceastea se adaugă alte condiţii importante. 

3.2. Efectuarea reconstituirii propriu-zise. Indiferent de natura 
obiectului verificării, reconstituirea trebuie să se desfăşoare într-o 
atmosferă de calm şi de sobrietate, fără exagerări, gesturi sau acțiuni 
spectaculoase, nesemnificative, inutile. 

Reconstituirea nu se va limita la o singură reproducere a faptei 
sau a unor împrejurări, fiind necesară o repetare a lor, astfel încât să 
se observe şi să se fixeze cu exactitate rezultatele. 


$4. Fixarea rezultatelor reconstituirii 


Consemnarea rezultatelor reconstituirii se face în primul rând în 
procesul-verbal. In redactarea acestuia, se va acorda atenţie 
consemnării cât mai exacte a condiţiilor în care s-a efectuat 
reconstituirea, a acţiunilor efectuate, consemnarea limitându-se strict 
la aceste aspecte, evitdndu-se concluziile sau interpretările 
referitoare la rezultatele obținute. 


Aspecte de aprofundat 

e Importanţa şi oportunitatea confruntării 

e Pregătirea confruntării; tactica pregătirii şi organizarea 
confruntării. 

e Tactica efectuării confruntării propriu-zise 

e Aspecte psihologice ale prezentării pentru recunoaştere. 

e Pregătirea prezentării pentru recunoaştere 

e Tactica efectuării prezentării pentru recunoaştere de 
persoane, cadavre, obiecte şi animale. 

e Funcțiile reconstituirii şi principalele categorii de 
reconstituire. 

e Dispunerea şi organizarea reconstituirii. 

PARTEA A III-A 


Metodologia 
criminalistică 

CAPITOLUL I 


METODOLOGIA INVESTIGARII 
INFRACTIUNILOR DE OMUCIDERE 


Sectiunea I 
Aspecte introductive 


§1. Consideratii preliminare 


1.1. Importanţa şi rolul investigației criminalistice a 
omuciderii. Viaţa omului, existența sa, în egală măsură individuală şi 
socială, a stat în centrul acțiunilor, al transformărilor proprii tuturor 
etapelor parcurse de umanitate în dezvoltarea sa, desigur cu specificul 
fiecărei epoci istorice, cu părțile sale mai bune sau mai rele. 

Rolul şi importanța investigaţiei criminalistice în soluționarea 
infracțiunilor împotriva vieţii - ca şi în soluţionarea celorlalte fapte 
penale - rezultă din aceea că știința Criminalisticii pune la îndemâna 
organelor judiciare metodele şi mijloacele tehnico-stiintifice necesare 
descoperirii, fixării, ridicării şi examinării urmelor omuciderii, a 
identificării autorului şi eventual a victimei. 


$2. Principalele probleme, obiect al probatiunii, care trebuie 
clarificate prin investigarea morţii violente 


Investigarea omorului - una dintre formele morţii violente - se 
particularizează, fata de cercetarea altor categorii de infracțiuni, prin 
problematica sa specifică, concentrată în câteva direcții principale, 
respectiv: stabilirea cauzei şi naturii morții, a circumstanțelor de timp 
şi de mod în care a fost săvârşită fapta, descoperirea mijloacelor sau 
instrumentelor folosite la suprimarea vieţii victimei, identificarea 
autorului, a eventualilor participanți la comiterea omorului, 
precizarea scopului sau a mobilului infracţiunii. 


2.1. Stabilirea cauzei şi naturii morţii. Identificarea cauzei 
morţii este o problemă la a cărei rezolvare îşi dau concursul, 
deopotrivă, medicul legist şi organul de urmărire penală. 

2.2. Identificarea locului în care a fost săvârşit omorul. 
Stabilirea locului în care a fost săvârşit omorul este o altă problemă 
importantă pentru soluţionarea cazului, acesta fiind, de regulă, cel 
mai bogat în urme şi date cu privire la împrejurările în care s-a comis 
fapta. 


2.3. Stabilirea momentului comiterii infracţiunii. Momentul 
suprimării vieţii victimei constituie o problemă cu semnificații 
multiple. 


2.4. Determinarea modului în care a fost săvârşit omorul. 
Stabilirea modului de suprimare a vieţii victimei este posibilă pe 
baza interpretării unui complex de date, de urme, cu privire la 
întreaga activitate desfăşurată de infractor. 


2.5. Identificarea făptuitorului şi a celorlalți participanţi. 


Întreaga problematică a investigaţiei în omucidere 
este aprofundată în cursul de bază. 


Secţiunea a II-a 
Cadrul metodologic general şi primele 
măsuri luate în investigarea omuciderii 


§1. Reguli generale metodologice aplicate în investigarea 
omorului 


În investigarea oricărei infracţiuni, organul de urmărire penală 
trebuie să respecte, alături de prevederile legale, o serie de reguli 
metodologice, atât cu caracter general, cât şi particular, potrivit 
specificului fiecărei categorii de infracțiuni. 

Fata de cerinţele impuse de practica judiciară, rezultă că regulile 
generale metodologice sunt, în esenţă, următoarele: 

a. Efectuarea cercetării omorului de către o echipă complexă, 
formată din procuror, medic legist şi lucrători de poliţie. 

b. Asigurarea operativităţii, printr-o organizare eficientă a 
cercetării. 

c. Cercetarea atentă, completă şi calificată a locului faptei, data 
fiind rezonanţa sa în stabilirea precisă a faptelor şi a împrejurărilor 
cauzei, precum şi în identificarea autorului omorului. 


Celelalte reguli a se vedea în cursul de bază. 


$2. Cercetarea în echipă a omuciderii; rolul şi importanța sa 


Regula metodologică privind cercetarea în echipă a omorului, 
prin importanţa ei în ansamblul preocupărilor destinate soluționării 
infracțiunilor împotriva vieţii, impune câteva sublinieri. 

a. Cercetarea în echipă permite concentrarea cunoştinţelor, a 
priceperii şi a formării unor specialişti în valorificarea completă şi 
operativă a datelor despre fapta comisă, în direcția aflării adevărului. 

b. Din cauza naturii sale, cercetarea omorului impune 
desfăşurarea de activităţi, de investigaţii judiciare şi ştiinţifice 
complexe, sub coordonarea procurorului. 


$3. Primele măsuri luate de organele de urmărire penală în 
cercetarea omorului 


3.1. Măsuri luate de cadrul de poliție sosit primul la fata 
locului. La fata locului soseşte primul polițistul sesizat, în condițiile 
arătate, sau alt organ judiciar care, indiferent de competenţă, 
informează dispeceratul de poliție, de aici parchetul şi serviciul 
medico-legal. 

Tot el este obligat ca, până la sosirea echipei de cercetare să 
întreprindă cu maximă urgență următoarele: 

a Stabilirea faptului dacă victima mai este sau nu in viaţă, 
pentru un eventual prim-ajutor şi transportarea sa imediată la 
spital. 

o Determinarea locului săvârșirii faptei, punerea lui sub pază 
şi protejarea urmelor, inclusiv a zonelor adiacente. 


Alte reguli în cursul de bază. 

3.2. Activităţi pregătitoare întreprinse de echipa de cercetare 
propriu-zisă. In cadrul activităților pregătitoare, potrivit regulilor 
generale metodologice, organele de urmărire penală - preferabil fiind 
ca înşişi membrii echipei de cercetare să facă acest lucru - vor 
proceda la: 

Oa Identificarea victimei şi a celorlalte persoane implicate în 
săvârşirea faptei, în primul rând a autorului, dacă acesta nu a 
putut fi stabilit de la începutul cercetării. 

a Efectuarea examenului medico-legal de către medicul legist 
din echipă, pentru stabilirea decesului şi desprinderea 
primelor concluzii cu privire la cauza şi natura morţii. 


Alte reguli în cursul de bază. 


Secţiunea a III-a 
Particularitatile cercetării la fata locului 
în caz de omor 


ŞI. Aspecte generale privind cercetarea la fata locului în caz 
de omor 


1.1. Cercetarea în faza statică. Cercetarea locului omorului va 
începe cu luarea unor măsuri pregătitoare de către procurorul care 
conduce echipa de cercetare. 

Investigarea ca atare a locului faptei, în ipoteza unei morți violente, 
va debuta cu: 

Constatarea morții victimei, efectuată de către medicul legist, în 
prezența procurorului. 

Examinarea generală a locului faptei pentru ca procurorul să-şi 
formeze o imagine de ansamblu asupra câmpului infracțional. 


Alte reguli în cursul de bază. 


1.2. Cercetarea în faza dinamică. Faza dinamică a cercetării la 
fata locului este, după cum se cunoaşte, cea mai complexă etapă, la 
ea participând toţi membrii echipei. Cercetarea va începe de la 
cadavru, fiind examinat mai întâi corpul acestuia, precum şi locul de 

sub cadavru dupa care se va continua cu portiunea de teren din jurul 
victimei. 


$2. Examinarea cadavrului 


Examinarea cadavrului, efectuată de către medicul legist 
împreună cu procurorul criminalist, este o activitate esențială a 
cercetării la fata locului, cu o rezonanţă deosebită în desfăşurarea 
ulterioară a anchetei, în soluţionarea cazului. 

Prin examinarea cadavrului se urmăreşte să se stabilească ori să se 
obţină cât mai multe date referitoare la: 

Cauza şi natura morții, 
Posibilitatea executării unor acțiuni de autolezare, 
Corespondenţa dintre locul în care a fost găsită victima etc. 


2.1. Constatarea morții victimei. Examinarea cadavrului va 
începe numai după ce medicul legist a constatat decesul, diagnostic 
pus pe baza semnelor cadaverice specifice instalării morții biologice şi 
confirmat cu prilejul examenului necroptic. 


2.1.1. Semnele precoce, cum sunt absenţa respirației, încetarea 
activităţii cardiace şi areflexia totală, au o valoare relativă, întrucât 
pot fi rezultatul unei morți aparente. 

2.1.2. Semnele semitardive permit diagnosticarea cu certitudine a 
morții, in general ele constând în răcirea cadavrului, deshidratarea, 
rigiditatea cadaverică, instalarea lividitatilor şi petele cadaverice. 


2.2. Examinarea propriu-zisă a cadavrului. După constatarea 
morţii, medicul legist şi procurorul vor trece la examinarea 
cadavrului care, evident, nu poate fi executată în condiţiile oferite de 
o sală de autopsie. 

Corpul cadavrului se examinează plecându-se de la elementele 
generale, cum sunt de pildă, constituţia fizică, culoarea pielii, 
semnele particulare, inclusiv semnele cadaverice. 


2.3. Stabilirea datei morţii şi a eventualelor modificări în 
poziţia cadavrului. Cu prilejul investigațiilor de la fata locului, şi, 
îndeosebi, a cadavrului, printre numeroasele probleme ce sunt avute în 
vedere se numără şi aceea a stabilirii momentului la care a survenit 

moartea, precum şi a eventualelor modificări intervenite in poziția 
cadavrului. 


§3. Particularitatile cercetării omorului în funcţie de 
mijloacele şi procedeele folosite de făptuitor pentru suprimarea 
vieţii victimei 


3.1. Omorul săvârşit cu arme albe şi corpuri contondente. 
Omorurile săvârşite cu arme albe, care se clasifică în mai multe 
categorii - obiecte înțepătoare, tăioase şi obiecte despicătoare - sunt 
frecvent întâlnite în practica noastră judiciară. 

Identificarea armelor albe este relativă, determinarea 
caracteristicilor de grup ale obiectului vulnerant realizându-se după 
lungimea şi adâncimea plăgii, care, însă, nu concordă totdeauna cu 
lungimea lamei. 


3.1.1. Diferentierea omuciderii de sinucidere este posibilă prin 
interpretarea modului în care se prezintă aceste leziuni. De regulă, 
sinucigaşii preferă zona gâtului, a toracelui, arterele radiale sau 
venele de la încheietura mâinii. 


Alte referiri în cursul de bază. 


3.2. Omorul săvârşit prin asfixii. Moartea violentă săvârşită prin 
asfixie mecanică, cunoscută în practica medicală şi sub denumirea de 
“anoxie acută de tip ventilator”, este o modalitate frecventă de 
omucidere, dar şi de sinucidere, de aici rezultând o serie de probleme 
ce se cer rezolvate, din cauza diversității modurilor în care se reali- 
zează: spânzurare, strangulare, astuparea (ocluzia) căilor respiratorii, 
comprimarea toraco-abdominală şi înecare. 


3.3. Omorul săvârşit prin impuscare. Omorul săvârşit prin 
împuşcare reprezenta o modalitate de ucidere a unei persoane relativ 
rar întâlnită în practica anterioară lui decembrie 1989. In prezent 
însă, asistăm la înmulţirea acestor fapte, iar cercetarea lor s-a dovedit 
a nu fi de cea mai bună calitate. 

În scopul determinării naturii morții prin împuşcare, se vor 
cerceta, sub raport medico-legal şi criminalistic, urmele principale 
ale tragerii (orificiul de intrare, canalul şi orificiul de ieşire, dacă 

există), precum şi urmele secundare (rupturile provocate de gaze, 
arsurile, tatuajul etc.) 


3.4. Moartea prin otrăvire. Investigarea morții prin otrăvire va 
avea drept obiect stabilirea faptului dacă decesul s-a datorat sau nu 
intoxicării acute, tipului de substanță toxică şi cantităţii care a 
pătruns în organism. De asemenea, trebuie stabilite data intoxicării, 
forma de procurare şi persoanele care au favorizat obținerea acesteia. 


Secţiunea a IV-a 
Alte activități destinate investigării omorului 


§1. Dispunerea expertizelor medico-legale 


Problemele la a căror rezolvare expertiza medico-legală are un 
aport substanțial sunt, în esență, următoarele: 

a Stabilirea cauzei şi naturii morţii, precum şi a datei la care a 
survenit aceasta. 

a Diferentierea leziunilor vitale de cele post-mortale şi 
explicarea mecanismelor de producere a lor. 

a Determinarea agentului vulnerant, a direcţiei, intensității şi 
succesiunii loviturilor. 


$2. Dispunerea expertizelor criminalistice 


Dintre problemele curente la a căror rezolvare concură direct 
examinarea criminalistică a mijloacelor materiale de probă (corpuri 
delicte, microurme ş.a.), menţionăm: 

a Identificarea autorului şi a celorlalți participanţi la 
săvârşirea omuciderii. 

a Identificarea instrumentelor şi substanțelor vulnerante, a 
altor obiecte folosite în comiterea infracțiunii. 

2.1. Expertiza urmelor lăsate de corpul uman. 

2.1.1. Expertiza _dactiloscopică serveşte, în primul rând, la 
identificarea autorului omorului după urmele digitale lăsate la locul 
faptei, inclusiv pe corpul victimei. 

2.1.2. Expertiza urmelor de picioare (urme plantare şi de 
încălțăminte) permite identificarea creatorului urmei, pe baza 
detaliilor prezentate fie de crestele papilare ale plantei piciorului, fie 
ale ciorapului sau încălțămintei, după cum urma a fost formată de 
piciorul gol ori încălțat. 

2.1.3. Expertiza urmelor de dinți şi de buze face parte dintre 
examinările care, prin natura împrejurărilor, se conjugă cu 
expertizele serologice sau ADN. 


2.2. Expertizele traseologice. 

2.2.1. Expertiza urmelor _lăsate de instrumentele _vulnerante, 
efectuată împreună cu medicul legist si expertul criminalist, are drept 
scop stabilirea obiectului folosit de infractor în suprimarea vieții 
victimei. Subliniem împreună pentru că, în practică, ea se face greu. 

2.2.2. Expertiza balistică vizează două direcții principale: 

a. Identificarea sau stabilirea categoriei armei cu care s-a tras. 

b. Studierea urmelor principale şi secundare existente pe 
îmbrăcămintea victimei. 


Alte categorii de expertize în cursul de bază. 


$3. Elaborarea versiunilor de urmărire penală 


3.1. Consideraţii introductive. Regula de bază după care trebuie 
Fă] se orienteze organele judiciare, în cercetarea infracțiunilor de 
omucidere, o reprezintă organizarea judicioasă a anchetei şi 
planificarea urmăririi penale, în scopul clarificarii complete a 
împrejurărilor săvârşirii omorului şi al identificării făptuitorului. 

Un loc central îl ocupă elaborarea versiunilor de urmărire penală, 
referitoare la natura morţii violente (omor, sinucidere sau accident), la 
persoana autorului, la mobilul şi scopul infracțiunii şi la împrejurările 
sau condiţiile în care a fost săvârşită. 


3.2. Criterii de elaborare a versiunilor. Punctul de plecare al 
anchetei şi, în consecinţă, al elaborării versiunilor îl va reprezenta, de 

naa { Comment [01]: Nu se intelege. 


regulă, victima, întrucât ea furnizează cele mai prețioase elemente 
pentru elucidarea cazului. 

3.2.1. Date obtinute din cercetarea la fata locului (sau a scenei 
infracțiunii) si din examinarea cadavrului, pe baza cărora pot fi 


desprinse concluzii referitoare la persoana autorului. 

3.2.2. Date rezultate din ascultarea martorilor, a rudelor ori din 
investigațiile privitoare la victimă. 

3.2.3. Verificarea versiunilor, este o activitate obligatorie care 


tine de esenţa cercetării omorului, ca, de altfel, a oricărei infracțiuni. 


$4. Evaluările de tip profiling privind personalitatea 
făptuitorului 


4.1. Importanța evaludrilor de tip profiling pentru 
investigaţiile penale. În statele cu sisteme judiciare moderne, în 
primul rând în Statele Unite, a devenit frecventă, pentru soluționarea 
multor cauze penale, în special omucideri, investigaţie realizată de 
specialişti denumiți profiler, pentru determinarea profilului 
personalității sau psihologiei infractorilor. 


Atenție la detalierile din cursul de bază. 


4.2. Profiling-ul geografic. O nouă tendință în domeniul 
profiling-ului este dezvoltarea aşa-numitului profiling geografic. In 
cadrul acestuia sunt folosite fotografii aeriene, numere de 
înmatriculare a autovehiculelor, date referitoare la plata impozitelor $i 
alte tipuri de dovezi care încearcă să localizeze infractorul într-o 
anumită zonă (locație) geografică si strict de personalitatea sa. 


Alte reguli în cursul de bază. 
§5. Efectuarea unor acte de urmărire penală 
5.1. Ascultarea martorilor. Ascultarea martorilor, a 


persoanelor care au descoperit cadavrul si a rudelor victimei, este o 
activitate care se cere realizată cu maximă urgență. 


5.2. Ascultarea învinuitului sau a inculpatului. Ascultarea 
învinuitului sau a inculpatului - după identificarea lor din cercul 
suspectilor - permite cunoaşterea poziției sale față de fapta săvârşită 
şi a motivelor care l-au determinat să comită omorul. 

5.3. Efectuarea de confruntări. Confruntările vor fi efectuate 
pentru înlăturarea contradictiilor existente între declaraţiile celor 
ascultați (martori, învinuiți sau inculpati). 


5.4. Efectuarea de perchezitii. Perchezitia este necesară în multe 
dintre cazurile de omor, obiectivele ei fiind multiple, începând cu 
însăşi căutarea cadavrului, a mijloacelor materiale de probă. 


5.5. Efectuarea de reconstituiri. Reconstituirea serveşte la 
precizarea afirmațiilor invinuitului sau inculpatului, cu privire la 
posibilitatea săvârşirii unor anumite activități, în anumite condiții 
concrete de timp şi de loc. 


$6. Particularităţi ale cercetării omorului în cazul cadavrelor 
dezmembrate sau al cadavrelor nedescoperite 


6.1. Investigaţii specifice în cazul cadavrelor dezmembrate. 
Descoperirea unor cadavre dezmembrate ori a unor fragmente de 
cadavre determină dificultăți serioase în cercetare. Una dintre 
problemele centrale rămâne identificarea victimei, rezultat la care se 
ajunge relativ greu, depesajul criminal fiind făcut tocmai în acest 
scop. În ipoteza cercetării omorurilor în care cadavrele au fost găsite 
dezmembrate, sau nu au fost descoperite, existând indicii despre 
dispariția lor, organul de urmărire penală se va conduce după 
aceleaşi reguli generale, raportându-se, însă, la particularitatile 
acestor cazuri. 


6.2. Particularităţi ale cercetării în cazurile dispariției unor 
persoane, victime ale omuciderii. /nvestigarea omorului al cărei 
victimă este considerată persoană dispărută, va începe după ce au 
fost efectuate investigații complete şi ample la domiciliul, locul de 
muncă, în cercul rudelor şi al prietenilor, la spitale, verificându-se, 
totodată, dacă persoana respectivă nu a fost reținută şi condamnată 
pentru o infracţiune. 


Detalieri în cursul de bază. 


Aspecte de aprofundat 
e Problemele, obiect al probatiunii care trebuie clarificate 
prin investigarea morții violente. 

e Reguli generale metodologice aplicate in investigarea 
omorului. 

e Măsuri luate de polițistul sosit primul la fata locului şi 
activitățile pregătitoare cercetării propriu-zise. 

e Cercetarea în faza statică şi dinamică. 

e Particularităţi privind examinarea cadavrului, constatarea 
morţii $i a datei acesteia. 

e Particularități privind cercetarea în funcţie de modul de 
suprimare a vieții. 

e Dispunerea expertizelor criminalistice şi medico-legale. 

e Elaborarea versiunilor de urmărire penală. 

e Evaluarii de tip profiling privind personalitatea 
făptuitorului. 

e Efectuarea unor acte de urmărire penală. 

CAPITOLUL II 


METODOLOGIA INVESTIGĂRII UNOR 
INFRACȚIUNI CARE ADUC ATINGERE 
PATRIMONIULUI 


Secţiunea I 
Particularități metodologice privind 
investigarea furtului şi a tâlhăriei 


§1. Consideraţii introductive 


1.2. Principalele probleme, obiect al probatiunii, care trebuie 
clarificate prin cercetarea furtului şi a tâlhăriei. 

o Determinarea concretă a bunurilor mobile luate din posesia 
sau detentia legitimă a unei persoane ori a unei unităţi din cele 
prevăzute de art. 145 C.pen. (sau art.159 N.C.pen.). 

o Stabilirea exactă a locului şi momentului săvârşirii faptei 
are semnificaţii juridice multiple. 

o Identificarea mijloacelor şi metodelor folosite în săvârşirea 
infracțiunii serveşte la încadrarea juridică a faptei în categoria 
furtului simplu ori calificat. 

o Identificarea făptuitorului şi a participanţilor la săvârşirea 
furtului, pe lângă importanța sa cunoscută, este absolut necesară 
pentru conturarea formelor calificate ale furtului şi pentru stabilirea 
exactă a răspunderii penale ce revine fiecărui coautor ori complice, 
în funcţie de contribuţia avută la săvârşirea infracțiunii, la tăinuirea 
bunurilor sau la favorizarea infractorului. 


Dezvoltarea acestor aspecte în cursul de bază. 

§2. Primele măsuri luate in vederea investigării furtului şi 
tâlhăriei 


Indiferent de natura şi împrejurarea în care a fost săvârşit furtul 
sau tâlhăria - în urma sesizării, prin plângere, denunt ori din oficiu - 
organul de urmărire penală va efectua cât mai urgent posibil 
următoarele acte procedurale: 


2.1. Constatarea infracţiunii flagrante. În ipoteza descoperirii 
furtului sau tâlhăriei, în momentul săvârşirii sau imediat după 
săvârşire, în condiţiile prevăzute de art.465 C.pr.pen., soluționarea 
cazului este relativ simplă. Frecvent, asemenea situaţii se întâlnesc în 
cazul infracțiunilor săvârşite în piețe, în magazine, mijloace de 
transport în comun etc. 


2.2. Cercetarea la fata locului. Cercetarea la fata locului este un 
act procedural indispensabil în cercetarea infracțiunilor de furt şi 
tâlhărie, prin rezonanța sa ulterioară în soluţionarea cauzei penale. 

Prin cercetarea la fata locului pot fi obţinute date importante 
referitoare la metodele şi mijloacele folosite în săvârşirea furtului, la 
numărul de persoane şi timpul in care au operat, la drumul pe care 1- 
au parcurs făptuitorii, precum şi la bunurile furate. 


2.3. Ascultarea persoanei vătămate. Audierea persoanei 
vătămate vizează două obiective importante: 

a. Obţinerea de date concrete privind bunurile sustrase, modul în 
care se prezenta locul faptei înaintea săvârșirii infracțiunii. 

b. În cazul tâlhăriei, victima va furniza date despre numărul 
făptuitorilor şi modul de operare. În asemenea situaţii, este important 
ca ascultarea să se facă imediat, mai ales dacă există şi pericolul 
morţii victimei, în urma violențelor la care a fost supusă. 


2.4. Audierea martorilor. Ascultarea martorilor va avea drept 
scop stabilirea acelor împrejurări, episoade ale furtului ori tâlhăriei, 
care au fost percepute direct, în momentul săvârşirii lor, ca şi 
identificarea autorului. 

În ipoteza existenței unor martori oculari, pentru identificarea 
autorului, organul judiciar va avea în vedere, cu prilejul ascultării şi 

prezentarea pentru recunoastere, procedeu tactic aplicat si in cazul 
ascultării victimei unei tâlhării. 


2.5. Efectuarea de perchezitii. Efectuarea perchezitiilor este o 
activitate procedurală deosebit de utilă şi necesară, ea oferind 
posibilitatea descoperirii bunurilor furate, precum şi a altor mijloace 
materiale de probă capabile să servească la elucidarea cauzei. 


2.6. Identificarea şi prinderea făptuitorilor. Identificarea şi 
prinderea făptuitorilor constituie o activitate esențială a organelor de 
urmărire penală, asupra căreia se pune accentul din primul moment 
al cercetării. În acest scop, sunt folosite toate datele desprinse din 
cercetarea la fata locului, din ascultarea persoanei vătămate, a 
martorilor. 


$3. Alte activităţi de urmărire penală efectuate în anchetarea 
furtului şi tâlhăriei 


În cadrul urmăririi penale, dintre actele procedurale mai 
importante, întâlnite frecvent în cercetarea furturilor şi a tâlhăriilor, 
menţionăm: 


3.1. Ascultarea invinuitilor sau a inculpatilor. Ascultarea 
învinuitului (inculpatului) va fi axată, în mare, pe obținerea de date în 
legătură cu maniera de concepere şi pregătire a infracțiunii. 


3.2. Efectuarea prezentărilor pentru recunoaştere şi a 

reconstituirilor. 

a. Prezentarea pentru recunoaştere de persoane şi de obiecte 
se face atât în vederea identificării făptuitorului de către martorii 
oculari sau de către persoana vătămată (situaţie întâlnită îndeosebi în 
cadrul tâlhăriilor). 

b. Efectuarea de reconstituiri este, de asemenea, o activitate 
procedurală de mare utilitate în verificarea declaraţiilor invinuitilor 
sau inculpatilor, ca şi ale martorilor ori ale persoanei vătămate. 


3.3. Dispunerea de expertize judiciare. Alături de actele de 
urmărire penală, menţionate anterior, un rol însemnat în stabilirea 

adevărului îl au constatarile tehnico-stiintifice şi expertizele cri- 
minalistice. 


§4. Unele particularităţi ale investigării furtului 


4.1. Furtul din locuinţe. Furtul din locuinţe se săvârşeşte în cele 
mai diverse şi neașteptate forme, principala preocupare a hotilor fiind 
aceea de a nu fi observați sau surprinşi în momentul comiterii faptei. 

Printre problemele importante cărora li se acordă atenție sporită în 
aceste împrejurări, de către organele de poliţie, se numără descoperirea 
şi cercetarea urmelor specifice instrumentelor de spargere folosite de 
infractor. 


4.2. Furtul din buzunare. Furtul din buzunare se înscrie printre 
cele mai frecvente infracțiuni flagrante, cercetarea acestora 
raportându-se la normele procedurale speciale  (art.465-479 
C.pr.pen.), ca şi la regulile metodologice proprii, impunându-se de 
urgență prinderea si perchezitionarea autorului, ascultarea persoanei 
vătămate, a martorilor oculari etc. 


4.3. Furtul din şi de autoturisme. Cercetarea furtului din şi de 
autoturisme se poate finaliza cu succes, printr-o examinare atentă şi 
perseverentă a autoturismului, în vederea descoperirii urmelor, a 
indiciilor care să conducă la făptuitor, sau care, cel putin, să permită 
stabilirea modului de operare. 


4.4. Alte forme de furt. Pe lângă formele de furt amintite mai 
sus, şi care deţin o pondere însemnată în categoria faptelor penale de 
acest gen, în literatura de specialitate, potrivit unei bogate şi variate 
practici în materie, mai sunt menţionate şi alte forme de furt, cum ar 
fi, de exemplu: 

Furtul de bagaje 

Furtul de la persoanele adormite 

Furtul săvârşit de la garderobele 

Furturi din hoteluri. 

§5. Unele particularitati privind investigarea furtului si a 
tâlhăriei în paguba proprietăţii publice 


Cercetarea furtului sau a tâlhăriei în dauna patrimoniului public 
nu conține elemente deosebite de specificitate, problemele ce trebuie 
rezolvate de către organul de urmărire penală fiind, în linii mari, 
aceleaşi. Totuşi, ceea ce particularizează cercetarea este, în primul 
rând, o problemă: stabilirea faptului dacă furtul nu reprezintă o 
înscenare, o disimulare, respectiv o încercare de ascundere a unor 
lipsuri în gestiune, rezultate dintr-o delapidare ori neglijență în 
serviciu. 


Secţiunea a Il-a 
Particularități metodologice ale investigării 
delapidării 


§1. Problemele principale care trebuie clarificate prin investigarea 
delapidării 


Problemele principale care se cer clarificate în cadrul investigării 
delapidării privesc, în esenţă, determinarea obiectului material al 
infracțiunii, stabilirea laturii obiective, identificarea faptuitorilor, 
stabilirea vinovatiei sale, precum şi a scopului sau mobilului 
infracțiunii. 

Sub raport metodologic criminalistic, în cadrul anchetei trebuie să 
se acţioneze în direcţia asigurării recuperării prejudiciului cauzat, a 
bunurilor sau valorilor sustrase, precum şi a luării de măsuri vizând 
prevenirea săvârșirii unor asemenea fapte. 


Alte reguli în cursul de bază. 


$2. Primele măsuri luate în cercetarea delapidării 


2.1. Cunoaşterea situaţiei exacte, reale a gestiunii. În vederea 
determinării situaţiei gestiunii, se va proceda la inventarieri, la 
revizii contabile, ori la verificarea suplimentară a actelor încheiate de 
organele de constatare, în condiţiile prevăzute de art.214 C.pr.pen.. 

2.2. Stabilirea cauzelor lipsurilor sau plusurilor din gestiune. 

Pentru determinarea cauzelor sustragerilor, aşa cum am menţionat 
anterior, organul de urmărire penală care efectuează cercetarea în 
cauză va trebui să-şi formeze o imagine de ansamblu asupra 
activității din unitatea în gestiunea căreia s-au constatat lipsurile sau 
plusurile, documentându-se, de exemplu, asupra următoarelor aspecte 
mai importante: 

- Organizarea, caracterul şi specificul activităţii desfăşurate 
de către regia sau societatea comercială în care s-a produs paguba. 

- Circulația bunurilor, banilor sau valorilor, interesând modul 
în care se face primirea sau receptionarea, păstrarea, livrarea sau 
distribuirea, precum şi felul în care este asigurată paza lor. 

- Sistemul de ţinere a evidențelor şi dacă acestea corespund 
legii, ca şi regulilor sau normelor cu caracter intern ori departamental. 


Alte amănunte în cursul de bază. 


2.3. Efectuarea de perchezitii şi ridicarea de obiecte şi 
înscrisuri. Aceste acte de urmărire penală se impun de la sine, ele 
servind la obţinerea de probe directe privind fapta şi împrejurările în 
care s-a comis. 


§4. Efectuarea altor acte de urmărire penală 


În vederea stabilirii valorii prejudiciului, a modalitatilor de 
investigare, a perioadei de timp în care a fost săvârşită infracțiunea, 
a destinaţiei date banilor sau bunurilor insusite, inclusiv a 
condiţiilor care au favorizat săvârşirea faptei, pe lângă actele 
procedurale efectuate în faza inițială a cercetărilor menţionate mai 
Sus, se procedează, în mod firesc, la: 

a  Audierea martorilor, a invinuitilor sau a inculpatilor. 

a  Dispunerea de expertize judiciare, frecvent fiind întâlnite 
expertizele contabile, merceologice, sau cu caracter 
economico-financiar. 

a Efectuarea de confruntări, de prezentări pentru recunoaşteri 
(de persoane sau obiecte) şi de reconstituiri. 

Aspecte de aprofundat 

* Probleme, obiect al probatiunii, care trebuie clarificat prin 
investigarea furtului şi a tâlhăriei. 

* Primele măsuri luate în vederea investigării furtului şi a 
tâlhăriei. 

e Acte de urmărire penală efectuate în investigarea furtului 
şi a tâlhăriei. 

e Unele particularități în investigarea diverselor categorii de 
furt. 

* Problemele principale care trebuie clarificate prin 
investigarea delapidării. 

CAPITOLUL III 


ELEMENTE METODOLOGICE PRIVIND 
INVESTIGAREA CRIMINALISTICĂ A 
INFRACTIUNILOR DIN DOMENIUL 
AFACERILOR 


Secţiunea I 
Consideraţii introductive 


1.1. Precizări de ordin terminologic. Pentru prezentarea cadrului 
metodologic al investigării faptelor penale care fac obiectul acestui 
capitol, am optat pentru sintagma “infracțiuni din domeniul 
afacerilor”. Opţiunea a fost determinată de aşa-zisa dispută 
terminologică dintre “Dreptul comercial” şi “Dreptul afacerilor”. O 
perioadă apreciabilă, denumirea utilizată pentru acest cadru normativ 
a fost de “Drept comercial”, ramură de drept care s-a delimitat de 
“Dreptul civil” pentru a răspunde unor cerințe de ordin practic. 


1.2. Aspecte privind cadrul normativ care reglementează 
activitățile din domeniul afacerilor. 

Norme fundamentale ce se aplică economiei de piaţă şi în care 
sunt făcute referiri la activitățile din domeniul afacerilor, sunt 
cuprinse în Constituţia României adoptată prin Referendum la 8 
decembrie 1991, dar sediul materiei îl constituie Codul comercial (în 
vigoare de la 1 septembrie 1887). De asemenea, rolul de drept comun 
îl are Dreptul civil prin intermediul prevederilor Codului civil. 


178 


Secţiunea a Il-a 
Scurtă privire asupra modalitatilor curente de 
săvârşire a infracțiunilor în domeniul afacerilor 


O cunoaştere practică a principalelor modalități si procedee de 
săvârşire a infracțiunilor în domeniul afacerilor se dovedeşte absolut 
necesară pentru toți cei ce luptă împotriva acestui gen de 
criminalitate. 


ŞI. Modalităţi specifice modurilor de operare în infracțiuni 
din domeniul afacerilor 


1.1. Folosirea unui nume fals. Aceasta constituie cea mai banală 
escrocherie. De pildă, escrocul îşi deschide un cont cu ajutorul unor 
acte de identitate false, comitand ulterior, sub acest nume fals şi cu 
cecurile obţinute, importante escrocherii, apoi va profita liniştit de 
rezultate, sub identitatea lui reală. 


1.2. Însuşirea unei calităţi false. De regulă, calitatea, funcţia sau 
starea civilă, una din însuşirile persoanei fizice, stau la baza multor 
escrocherii. Astfel, escrocii se pot prezenta ca fiind delegaţi ai unei 
firme însărcinate cu strângerea de fonduri publice de la comercianți; 
în acest fel, falşii reprezentanți fac încasările în interes propriu. 


1.3. Prezentarea unui înscris victimei. Prezentarea unui înscris 
(act, document) victimei, constituie una din cele mai frecvente 
escrocherii 


1.4. Escrocherii prin inscenare. În acest gen de delicte escrocul, 
dând dovadă de evidentă şiretenie, acționează fie sub forma banală a 
intervenţiei (reale sau imaginare) a unui tert, complice sau nu, fie sub 
forma unei adevărate uneltiri (modalități frauduloase) amestecând 
persoane, intervenții şi fabulatie pentru a ajunge la fondurile ravnite. 

§2. Modalitati de operare in fapte inrudite cu escrocheria 


2.1. Manipularea de date si informatii inexacte. 

a. Apelul la public in vederea acoperirii emisiunii de actium, 
obligatiuni, inscrisuri sau orice titluri de valoare ale unei societati 
care se va dovedi ulterior a fi de fatada. 

b. Oferirea de informaţii inexacte (cuprinse în prospectele 
financiare) sau anunţarea de sume fictive de subscriptii, de liste false 
cu persoane care au participat la subscripţie (printre ele înscriind şi 
personalități), în vederea obținerii de vărsăminte sau subscriptii 
suplimentare. 

c. Forme diverse de manipulare de genul: publicarea unui bilanț 
inexact, abuzul de bunurile societăţii, supraevaluarea aportului în 
natură, repartizarea de dividende fictive. 


Alte forme în cursul de bază. 


Secţiunea a III-a 
Cadrul metodologic general al 
investigaţiei penale în domeniul afacerilor 


§1. Direcţii metodologice generale ale investigaţiei 


În esență, orice investigație în acest domeniu presupune 
adaptarea unor principii si inițierea unor acte de investigație 
cunoscute din materia  investigării infracțiunilor împotriva 
patrimoniului: 

a. Cunoaşterea stării de fapt (scriptice sau faptice) şi evaluarea 
prejudiciului în momentul semnalării sau descoperii faptei, prin 
inventarieri, expertize financiar-contabile şi merceologice. 

b. Ridicarea de obiecte şi înscrisuri, efectuarea de perchezitii în 
scopul descoperirii de documente, registre contabile, chitante, 
dispoziţii de încasări şi plăţi, cecuri, cambii, inclusiv instrumente de 
falsificare. 

c. Audierea martorilor pentru a stabili datele ce privesc atât 
identitatea făptuitorului, cât şi modalităţile de operare. 

d. Dispunerea expertizelor judiciare, destinate stabilirii circulației 
actelor, a bunurilor, a mijloacelor de plată, precum şi pentru 
determinarea autenticității înscrisurilor etc. 


Amănunte în cursul de bază. 


Secţiunea a IV-a 
Particularități în investigarea criminalistica 
a unor infracțiuni financiar-bancare 


$1. Principalele aspecte ce se urmăresc cu ocazia investigației 
penale 


Din această perspectivă, se va verifica modul de respectare a 
principalelor norme juridice în vigoare ce reglementează activitatea 
bancară şi societăţile bancare din România (Legea nr.58/1998). In 
esenţă, aceste reglementări sunt: 

a. Societăţile bancare funcționează doar cu autorizarea Băncii 
Nationale şi nu pot fi constituite sub forma de societăți cu răspundere 
limitată (SRL); 

b. Capitalul social subscris trebuie vărsat integral, sub formă 
bănească în termen de doi ani de la data constituirii, cota minimă de 
vărsământ la momentul subscrierii neputând fi mai mică de 50%. 

c. Este interzis societăţilor bancare să încheie înțelegeri sau 
contracte sau să adopte practici ce le-ar asigura poziții dominante pe 
piața monetară, financiară sau valutară. 

d. Băncile sunt obligate să deschidă conturi curente la Banca 
Naţională şi să menţină rezerve minime obligatorii la plafoane 
stabilite de aceasta; 

e. Debitarea - împrumutul unei sume de bani - este o activitate 
importantă a băncilor care se desfăşoară pe baze contractuale. 


Investigarea sistemelor bancare subterane în 
cursul de bază. 

Aspecte de aprofundat 
e Moduri de operare în infracțiuni din domeniul afacerilor. 
e Modalităţi de operare în fapte înrudite cu excrocheria. 
e Direcţiile metodologice ale investigaţiei în acest domeniu. 
e Particularități în investigarea unor infracţiuni din domeniul 
financiar-bancar. 

CAPITOLUL IV 


METODOLOGIA INVESTIGARII 
ACCIDENTELOR DE MUNCA; 
CERCETAREA ACCIDENTELOR 
DE TRAFIC RUTIER 


Sectiunea I 
Cadrul metodologic general al 
investigării accidentelor de muncă 


§1. Aspecte introductive 


Accidentele produse, în ultimi ani, demonstrează că aplicarea de 
măsuri destinate prevenirii şi combaterii unor fapte sau evenimente 
de natură să prejudicieze, într-o formă sau alta, protecția muncii este 
absolut necesară într-un stat de drept. 

Pe plan legislativ, în tara noastră sunt aplicabile o serie de acte 
normative destinate, pe de o parte, asigurării protecției muncii, iar pe 
de altă parte asigurării exploatării şi întreţinerii corespunzătoare a 
instalaţiilor, utilajelor şi maşinilor. 


$2. Principalele aspecte, obiect al probatiunii, care trebuie 
clarificate prin investigarea accidentelor de muncă 


Principalele probleme care trebuie clarificate prin investigarea 
unui accident de muncă, probleme care sunt comune şi 
evenimentelor sau avariilor din industria minieră şi petrochimică, 
provocate de explozii sau incendii, sunt, în esență, următoarele: 


2.1. Stabilirea cauzelor accidentului. Cauzele accidentului care, 


deşi sunt de o mare diversitate, se clasifică, de regulă, în două mari 
categorii: cauze de natură tehnică şi cauze de natură organizatorică 

2.2. Determinarea împrejurărilor in care a avut loc 
accidentul. Determinarea împrejurărilor în care a avut loc accidentul 
sau evenimentul prezintă interes pentru stabilirea elementelor pe 
baza cărora să se facă o încadrare juridică corectă a faptei. 


2.3. Determinarea consecințelor accidentului. În investigarea 
acestor cauze, organul judiciar are obligația să stabilească cu 
exactitate consecințele accidentului de muncă, inclusiv pericolele 
apărute prin nerespectarea normelor de protecție a muncii. 


$3. Cercetarea la fața locului a accidentelor de muncă 


3.1. Luarea primelor măsuri. Este firesc ca primele măsuri să 
vizeze, în exclusivitate, acordarea primului ajutor victimelor 
accidentului de muncă sau avariei, limitarea sau înlăturarea peri- 
colelor iminente, repunerea în funcţiune cât mai urgent a instalațiilor 
şi utilajelor. 


3.2. Obiectivele cercetării propriu-zise la fața locului. 
Direcţiile principale asupra cărora trebuie să-şi concentreze atenția 
membrii echipei de cercetare pot fi structurate astfel: 

a. Stabilirea poziţiei, stării inițiale a instalaţiilor, maşinilor şi 
utilajelor 

b. Cercetarea minuțioasă a urmelor, 

c. Examinarea minuțioasă a victimei, 

d. Verificarea şi ridicarea documentelor (registre, jurnale), a 
înregistrărilor, diagramelor etc., 


Alte obiective sunt prezentate în cursul de bază. 


3.3. Fixarea rezultatelor cercetării locului faptei. Fixarea 
rezultatelor cercetării locului unui accident de muncă se face prin 
mijloacele cunoscute, procesul-verbal fiind principala modalitate de 
consemnare a acestora. 

Procesul-verbal va fi însoţit de fotografii, de schiţe, de revelări, de 
înregistrări videomagnetice ori de filmare. 

§4. Efectuarea altor acte de urmărire penală 


Efectuarea altor acte de urmărire penală, în mod evident 
necesară pentru clarificarea, sub toate aspectele, a accidentului, pentru 


revine fiecărei persoane implicate în accident. Dintre actele de 
urmărire penală efectuate în aceste cazuri, mai frecvente sunt 
următoarele: 


4.1. Audierea martorilor 
4.2. Ascultarea învinuitului sau inculpatului. 


4.3. Dispunerea de expertize judiciare. Prin dispunerea de 
expertize judiciare se urmăreşte îndeosebi clarificarea aspectelor de 
natură tehnică, a circumstanțelor de loc, de timp şi de mod în care s-a 
produs accidentul ori avaria. 


Aspecte de aprofundat 


e Aspecte de clarificat prin investigarea accidentelor de 
muncă. 

e Cercetarea la fata locului. 

° Efectuarea actelor de urmărire penală. 


Secţiunea a Il-a 
Particularități metodologice privind investigarea 
accidentelor de muncă sau avariilor din domeniul 
minier, petrochimic şi al construcțiilor 


ŞI. Particularități metodologice privind investigarea 
accidentelor de muncă din domeniul minier 


1.1. Principalele cauze ale accidentelor de muncă din 


domeniul minier. Specificul investigării penale a accidentelor de 
muncă din domeniul minier este determinat nu numai de specificul 

activitatii din exploatarile miniere, ci $i de cauzele acestor accidente, 
care se clasifica in: 

Accidente de munca în legătură cu deschiderea, săparea şi 
susţinerea lucrărilor miniere, 

Accidente de muncă în legătură cu circulaţia şi transportul în 
subteran, 

Accidente de muncă în legătură cu lucrările cu materiale 
explozive, incendiile din subteran şi focurile de mină. 


1.2. Cercetarea la fata locului. Cercetarea la fata locului este 
esenţială pentru clarificarea cauzelor şi împrejurărilor accidentului, 
în condiţiile grele din subteran, ea necesitând multă atenţie, calm, 
concentrare şi perseverență. 

În faza de pregătire a cercetării se impune delimitarea exactă a 
locului producerii accidentului, prin natura exploatărilor miniere, 
acesta putând avea o întindere destul de mare. 

În faza statică a cercetării se vor examina, stabili şi fixa aspectul 
de ansamblu al locului accidentului, starea şi poziţia instalațiilor, a 
utilajelor şi victimelor. 

În faza dinamică a cercetării, care este preferabil să înceapă din 
punctul în care se află victima, socotit centrul locului accidentului - 
deşi în accidentele de mină este dificil să se impună o astfel de 
regulă. 


$2. Particularități metodologice ale investigațiilor 
accidentelor de muncă sau avariilor din domeniul petrochimic 


2.1. Aspecte generale. Tratarea principalelor particularități 
metodologice ale investigării accidentelor de muncă, ale altor 
evenimente, îndeosebi de tipul avariilor din domeniul petrochimic se 
impune, pe de o parte, din cauza specificului acestei activități, iar pe 
de altă parte, prin faptul că o anumită pondere o dețin incendiile si 
exploziile. Fireşte, în practică se întâlnesc şi alte categorii de acci- 
dente, multe dintre ele comune majorității ramurilor industriale. 


2.2. Cercetarea la fata locului. Particularitățile acestui segment al 


investigației penale sunt impuse de tipul şi natura evenimentului, de 
modificările intervenite în aspectul locului faptei, deseori proporționale cu 

intensitatea exploziei sau incendiului, precum şi de posibila extindere a 
evenimentului asupra zonelor învecinate. 

În faza statică a cercetării, în multe cazuri este posibilă, dacă nu 
examinarea, cel putin fixarea prin fotografiere şi înregistrare 
videomagnetică a aspectului de ansamblu şi chiar a unor detalii (prin 
folosirea teleobiectivelor sau transfocatoare. 

În faza dinamică a cercetării locului faptei, se procedează la 
examinarea minuțioasă a locului faptei, pentru descoperirea tuturor 
urmelor, a mijloacelor materiale de probă, fără a se porni cu idei 
preconcepute referitoare la valoarea lor probatorie sau la semnificația 
lor în ansamblul datelor obținute. 

Fixarea rezultatelor cercetării se face prin proces-verbal, însoțit 
de planşe fotografice, de regulă color, de desene schiță, de relevari. 


2.3. Efectuarea altor acte de urmărire penală. Efectuarea altor 
acte de urmărire penală este absolut necesară pentru elucidarea sub 
toate aspectele a cauzelor accidentului, a împrejurărilor în care a avut 
loc şi a stabilirii persoanelor responsabile de producerea lui. De 
exemplu; Ascultarea martorilor, Ascultarea invinuitilor sau a 
inculpatilor, Dispunerea expertizelor judiciare. 


N.B. Aspectele de aprofundat sunt aceleaşi de mai sus. 


Secţiunea a III-a 
Particularități metodologice privind 
investigarea accidentelor de trafic rutier 


§1. Noţiuni generale 


1.1. Cauzele accidentelor de circulatie. Referitor la cauzele 
accidentelor de circulaţie există o bogată literatura de specialitate, în 
întreaga lume remarcându-se o serioasă preocupare în direcția 
prevenirii şi combaterii acestor evenimente. 

1.1.1. Accidentele datorate factorului uman dețin o pondere 
covârşitoare, reprezentând circa 90% din totalul evenimentelor de 
trafic, ceea ce a făcut să se afirme că “nu există accidente de 
automobile, ci de automobilişti ”. 

1.1.2. _Accidente___datorate___factorilor___tehnici, apartinand 
autovehiculului, cum sunt, de exemplu, cele cauzate de defectarea 
sau proasta functionarea a sistemelor de franare, de directie, de rulare 
şi de semnalizare. 

1.1.3. __Accidentele___datorate___factorilor___rutieri specifici 
caracteristicilor constructive şi de amenajare a căilor de comunicaţie 
(drumuri, şoşele, autostrăzi). 


1.2. Împrejurări prin care trebuie stabilită cercetarea 
accidentelor de trafic. Cercetarea accidentelor de circulaţie 
presupune stabilirea unor elemente sau clarificarea unor aspecte care 
să servească la conturarea naturii juridice a evenimentului, la 
determinarea răspunderii penale şi civile ce revine persoanei 
vinovate de producerea accidentului. 

Împrejurările care trebuie stabilite în legătură cu producerea unui 
eveniment rutier sunt, în majoritatea cazurilor, următoarele: 

Cauzele şi împrejurările în care s-a produs accidentul., 
Regulile de circulație care au fost încălcate, 
Persoanele răspunzătoare 

Consecințele produse de accident. 


$2. Particularităţi privind cercetarea la fata locului a 
accidentelor de trafic rutier 

Cercetarea la fata locului în cazul accidentelor de circulație 
reprezintă unul dintre cele mai importante acte de urmărire penală, 
cu caracter imediat şi necesar, de modul în care este efectuată 
depinzând direct soluţionarea cauzei. 

2.1. Pregătirea cercetării locului accidentului. 

Pregătirea cercetării va consta în: 

a Verificarea şi completarea măsurilor luate initial de 
lucratorul de poliție sosit primul la locul faptei, îndeosebi de 
protejarea şi conservarea urmelor. 

a Delimitarea exactă a locului faptei, care nu se reduce numai 
la locul în care se află victima sau autovehiculul. 

a Obținerea unor prime informaţii cu privire la împrejurările 
de producere a evenimentului. 

2.2. Efectuarea cercetarii propriu-zise. 

2.2.1. În faza statică a cercetării se procedează la examinarea şi 
fixarea aspectului de ansamblu a locului accidentului, la stabilirea 
poziţiei şi a raportului de distanță dintre vehicule, dintre victimă şi 
vehicul, dintre acesta şi urmele descoperite. 

2.2.2. În faza dinamică, cea mai laborioasă etapă a cercetării, se 
trece la examinarea amănunțită a locului accidentului în vederea 
descoperirii, fixării, ridicării, şi interpretării urmelor accidentului. 

2.2.3. Prin examinarea şi interpretarea urmelor descoperite la 
locul accidentului este posibil să se rezolve mai multe probleme 
importante, încă din prima fază a cercetărilor, cum ar fi, de exemplu: 

stabilirea tipului de vehicul; 
- determinarea direcţiei de deplasare; 
- stabilirea vitezei de circulaţie; 

2.2.4, Fixarea_rezultatelor_cercetării se face prin proces-verbal, 
fotografiere, schiță. In situaţiile deosebite este preferabil să se recurgă 
la înregistrarea pe bandă videomagnetică şi, eventual, la filmare. 


§3. Efectuarea altor acte de urmărire penală 


În vederea soluționării complete a accidentului de circulaţie, pe 
lângă cercetarea la fata locului, organul de urmărire penală va initia 
şi alte acte procesuale menite să servească la elucidarea cauzei. 
Astfel: 


3.1. Ascultarea martorilor. Ascultarea martorilor, în primul rând 
a celor oculari, este de natură să servească la completarea sau 
clarificarea unor aspecte cu privire la împrejurările în care s-a produs 
accidentul, interesând viteza de circulaţie, comportamentul victimei, 
mai ales dacă acesta era un pieton, modul în care conducătorii auto- 
vehiculelor intrate în coliziune au respectat anumite reguli de circulație 
ş.a. 


3.2. Ascultarea persoanelor implicate în accident. Ascultarea 
persoanelor implicate în accident (conducătorii autovehiculelor, 
victimele), va fi efectuată, de asemenea, cu maximă operativitate, 
declaraţiile acestora aducând date utile clarificării cauzei. 

3.3. Dispunerea, efectuarea şi valorificarea constatărilor 
tehnico-stiintifice şi a  expertizelor judiciare. Dispunerea, 
efectuarea şi valorificarea constatarilor tehnico-stiintifice şi a 
expertizelor judiciare se face în conformitate cu regulile generale 
care guvernează această activitate. 


3.4. Efectuarea altor acte de urmărire penală. Alte aspecte de 
urmărire penală, cum sunt, de exemplu, reconstituirea, perchezitia, 
confruntarea sunt efectuate în funcție de particularitatile fiecărui caz, 
toate servind la stabilirea adevărului. 


Detalierea acestor aspecte în cursul de bază. 
Aspecte de aprofundat 


e Cauzele accidentelor de trafic rutier şi principalele 
probleme care trebuie clarificate prin investigarea acestora. 

e Particularitatile cercetării la fata locului. 

+ Efectuarea principalelor acte de urmărire penală. 

CAPITOLUL V 


PARTICULARITATI METODOLOGICE 
PRIVIND INVESTIGAREA 
CRIMINALISTICA A 
INFRACTIUNILOR DIN DOMENIUL 
TRAFICULUI DE STUPEFIANTE 


Sectiunea I 
Consideratii introductive 


ŞI. Principalele categorii de substanțe stupefiante şi 
clasificarea acestora 


Legea nr.143/2000, privind combaterea traficului şi consumului 
ilicit de droguri, defineşte drogurile ca fiind plantele şi substanțele 
stupefiante ori psihotrope sau amestecurile care contin asemenea 
plante şi substanțe, clasificând drogurile în două mari categorii: 

a Droguri de mare risc (heroina, mescalina, morfina, 

amfetamina, cocaina, codeina, opium, phencyclidina ş.a.). 
a Droguri de risc (canabis, rezină de canabis, ulei de canabis, 

__ diazepam, meprobamate ş.a.). 

În sensul dat de convențiile internaționale, prin drog se înțelege o 
substanță din cele supuse controlului prin Convenţia Unică asupra 
stupefiantelor din 1961, precum şi una din substanţele psihotrope al 
căror control este prevăzut de Convenţia din 1971. 

Alţi autori adaugă acestei clasificări o nouă categorie, anume 
aceea a narcoticelor, din care fac parte: morfina, heroina, codeina, 
metadona. 

In functie de natura lor, drogurile, in general, pot fi clasificate 
astfel: 

a. Analgezicele, destinate atenuării durerilor, mai mari sau mai 
mici, 

b. Sedativele, sunt deprimante neselective care la doze terapeutice 
normale, 
c. Hipnoticele (somniferele) sunt substanţe deprimante ale SNC, 


După modul în care acționează asupra organismului uman, 
stupefiantele se împart în: 
a  Psiholeptice (depresive) - barbituricele şi tranchilizantele. 
a  Psihoanaleptice (stimulente) - amfetamina, opiaceele, 


cocaina. 

a  Psihodisleptice (halucinogene), care la rândul lor se împart 
în halucinogene propriu-zise şi halucinogene 
depersonalizante. 


Clasificarea generală a drogurilor în cursul de 
bază. 


$2. Referiri la reglementarea juridică 


2.1. Elemente generale care trebuie stabilite prin investigarea 
infracțiunilor de trafic de stupefiante. Investigarea criminalistică, 
respectiv ancheta penală în faptele menţionate trebuie, ca şi în cazul 
celorlalte infracţiuni, să stabilească elementele constitutive ale 
infracțiunii interesând, determinarea modalităţilor de comitere a 
faptei şi circumscrierea lor în modalitățile prevăzute de Legea 
nr.143/2000: 

a Traficul propriu-zis: producerea, fabricarea, extragerea, 
prepararea, transformarea, procurarea, cumpărarea, deținerea, 
oferirea, punerea în vânzare, vânzarea, distribuirea, etc. 

a  Înlesnirea traficului: cultivarea de plante ce contin astfel de 
substanțe, experimentarea acestora. 

a Favorizarea traficului şi consumului: introducerea sau 
scoaterea din tara, importul ori exportul de droguri sau 
precursori, prescrierea de rețete medicale fără acoperire, 
organizarea, conducerea sau finanţarea traficului, ş.a. 

Secţiunea a Il-a 
Moduri şi sisteme de operare 
folosite de traficantii de droguri 


§1. Modalităţi de ascundere 


1.1. Metode de ambalare sau disimulare în vederea traficării. 
În scopul traficării drogurilor se apelează la metode diversificate de 
ascundere şi transportare a drogurilor, urmărindu-se fireşte, 
sustragerea de la depistarea de către autorităţile vamale sau judiciare. 

a. Fabricarea pe cale industrială a mijloacelor de ascundere a 
drogurilor, 

b. Producerea pe cale artizanală a mijloacelor de ascundere, 

c. Înlocuirea produsului finit din cutiile de conserve, efectuată în 
mai multe modalități. 

d. Imbibarea fesăturilor cu stupefiante pentru transportul 
cocainei. 


$2. Modalităţi de ascundere în trafic a stupefiantelor 


Pentru trecerea frontierelor, drogurile sunt, fireşte, bine ascunse, 
astfel încât să nu fie descoperite de vameşi sau de către organele de 
poliţie. Locurile şi modalităţile de disimulare sunt diferite, ele 
depinzând de ingeniozitatea traficantilor, aceştia dovedindu-se foarte 
inventivi. 


2.1. Locuri de ascundere in mijloace de transport. fn functie de 
tipul de mijloc de transport, stupefiantele pot fi ascunse in: 
autoturisme, autobuze şi autocamioane; trenuri de călători şi de 
marfă; avioane pentru transportul călătorilor sau a mărfurilor; 
vapoare, şalupe şi alte mici ambarcațiuni. 


2.2. Locurile de ascundere în obiecte de îmbrăcăminte sau pe 
corp. Traficantii transportă personal drogurile disimulându-le în 
diferite obiecte pe care le au asupra lor, sau în îmbrăcăminte, ca şi în 
toate cavitățile anatomice ale femeilor şi bărbaților. 

§3. Moduri de operare frecvente ale traficantilor de droguri 


Pentru efectuarea traficului de droguri, în sensul său larg, se 
apelează la cele mai diverse moduri de fabricare, de transport şi de 
consumare propriu-zisă a stupefiantelor. 


3.1. Fabricarea drogurilor. O mare varietate de narcotice 
(codeina, methadona), stimulente (amfetaminele) şi depresive 
(diazepam), sunt fabricate legal în scopuri medicale. Aceste droguri 
însă pot fi subiect al abuzului şi al traficului ilicit. 

Ca şi culturile, fabricarea stupefiantelor se face în mod clandestin, 
în laboratoare special amenajate în subsoluri, bucătării nefolosite etc. 
Echipamentul tehnic este improvizat, foarte ieftin, fiind cumpărat din 
magazine fără a trezi suspiciuni. 

Existenţa unui laborator clandestin este trădată de mirosul de 
acetonă, amoniac sau alte substanțe chimice, care sunt indispensabile 
în procesul de fabricare a morfinei sau heroinei. 


3.2. Transportul drogurilor. Transportul drogurilor se face pe 
rute aeriene, rutiere şi maritime. Mijloacele de transport, aşa cum s-a 
văzut, sunt diferite, începând cu omul şi terminând cu avionul şi 
elicopterul. 

Traficantii folosesc tot mai mult autovehicule cu numere false de 
înmatriculare sau numere de tranzit de tip Z sau W pentru 
transportarea mărfurilor de contrabandă şi implicit a drogurilor. 


3.3. Distribuirea drogurilor. Piaţa neagră sau piaţa secretă unde 
sunt desfăcute stupefiantele este diferită. În unele locuri această piaţă 
nu este însă chiar atât de secretă. De exemplu, în Asia de Sud-Est 
opiul se vinde în mod deschis. În America de Sud, sacii cu frunze de 
coca sunt scoşi în plină stradă. 

Ambalarea şi prezentarea spre desfacere a stupefiantelor este o 
chestiune importantă pentru traficanţi. Producătorii de opiu îl 
ambalează în saculete de pânză şi îi dau forma unei turte. 


Alte detalii privind modurile de operare în cursul 
de referință. 

Secţiunea a III-a 
Elemente metodologice aplicate în 
investigarea traficului de stupefiante 


§1. Modalităţi de depistare a traficantilor 


Depistarea  traficanţilor presupune o activitate complexă, 
organizată minuţios şi uneori de lungă durată, în care investigațiile şi 
verificările au o mare importanţă. 


1.1. Metode tactice. 

Pentru depistarea traficului de stupefiante se efectuează 
supravegheri şi verificări, verificări de registre, corespondențe şi 
evidențe financiar contabile, inclusiv cele pe suport informatic, care ar 
putea avea legătură directă sau indirectă cu bunurile importate, 
exportate sau tranzitate pe teritoriul national. De asemenea, se 
efectuează supravegherea şi verificarea operativă a clădirilor, 
depozitelor, terenurilor, unde ar putea să se găsească stupefiante sau 
precursori (substanţe utilizate frecvent în fabricarea drogurilor). 


1.2. Metode tehnico-stiintifice de depistare. 

Pentru depistarea stupefiantelor sunt folosite dispozitive cu raze 
X, mai ales pentru controlul bagajelor şi a locurilor greu accesibile, 
ca şi aparatură de examinare neutronică. 

Pentru interceptarea transporturilor clandestine, autoritățile 
folosesc tehnică ultrasofisticată, cum ar fi nave rapide, aparatură de 
control (radare), avioane AWACS (radar cu rază foarte mare de 
scanare) şi sateliți. 


1.3. Identificarea toxicomanilor. Pentru identificarea 
toxicomanilor în mod operativ, până la efectuarea unei investigații 
medico-legale, trebuie stiute următoarele: 

a) când se apropie momentul injectării sau ingerării, deci nevoia 
de drog, la toxicomani apar simptome ca lăcrimări, curgeri nazale, 
dureri, mâncărimi, căscături, stări de teamă, transpiratii, frisoane, 
dilatarea pupilelor, irascibilitate, agitație, nervozitate; 

b) toxicomanii aflati sub influenta stupefiantelor sunt somnolenti, 
apatici, putin comunicativi, privesc in gol şi se izolează pentru a 
“gusta plăcerea” stupefiantului. 


Alte elemente de identificare în cursul de bază. 


$2. Metodologia investigării propriu-zise a traficului de 
stupefiante 


2.1. Modalităţi de documentare pentru începerea urmăririi 
penale. Activitatea de documentare presupune obținerea unor 
informaţii, date referitoare la fapta săvârşită şi autorul ei pentru ca, 
pe baza acestora, organele competente să decidă dacă este sau nu 
cazul să dispună începerea urmăririi penale. 


2.2. Particularităţi ale cercetării la faţa locului. Pentru 
descoperirea şi ridicarea mijloacelor materiale de probă, un rol im- 
portant îl are cercetarea la locul săvârșirii infracțiunii. 

În cercetarea la fata locului se vor folosi: 

O truse cu reactivi pentru testarea stupefiantelor; 

O sonda de control (periscop) pentru verificarea locurilor greu 
accesibile din autovehicule; 

O aparatura necesară radiografierii unor obiecte în care sunt ascunse 
stupefiante. 

2.2.1. În faza statică a cercetării la fata locului se va insista 
asupra următoarelor aspecte: luarea măsurilor de prevenire a 
intoxicatiilor cu stupefiante şi de salvare a eventualelor victime; 
fotografierea sau filmarea stupefiantelor, a locurilor unde au fost 
ascunse; descoperirea obiectelor corp delict şi a urmelor vizibile; 
efectuarea perchezitiei corporale asupra persoanelor implicate ş.a. 

2.2.2. In faza dinamică a cercetării la fata locului, se vor 
întreprinde următoarele: examinarea amănunțită de către medic a 
persoanelor suspecte că sunt sub influența stupefiantelor, în vederea 
recoltării probelor de sânge şi urină şi a luării măsurilor medicale ce 
se impun; precum şi examinarea îmbrăcămintei, a bagajelor; etc. 

2.3. Realizarea flagrantului in cazul infractiunilor la regimul 
produselor si substantelor stupefiante. 

2.3.1. _Pregătirea__constatării__infiacțiunii__flagrante. Printre 
activitățile preliminare constatării infracțiunii flagrante se înscriu: 

a) Stabilirea oportunității şi necesității constatării infracțiunii 
flagrante, 

b) Obţinerea de date referitoare la făptuitor şi activitatea sa 
infractionala. 

c) Pregătirea mijloacelor tehnice criminalistice. 

d) Stabilirea momentului şi a modului de acţiune, 


2.3.2. Realizarea efectivă a prinderii în flagrant presupune: 


a) Identificarea martorilor oculari. 

b) Stabilirea activității ilicite desfăşurate în momentul 
constatării. 

c) Declinarea calităţii organului judiciar şi luarea măsurilor 
pentru întreruperea activităţii ilicite. 

d) Acordarea primului ajutor persoanelor intoxicate. 

e) Identificarea făptuitorului. 


2.4. Efectuarea urmăririi penale propriu-zise. 

2.4.1. In anchetarea traficului de stupefiante, printre primele 
acte de urmărire penală efectuate se află perchezitia, alta decât cea 
realizată în cazul flagrantului. 

În asemenea situaţii, perchezitia trebuie efectuată cu operativitate, 
realizându-se elementul surpriză, fără însă a se neglija problemele de 
detaliu. 

Momentul efectuării perchezitiilor trebuie ales cu multă grijă, acestea 
efectuându-se, de regulă, atunci când cercetările ajung în stadiul în 
care există convingerea că se vor putea obține maximum de probe. 

2.4.2. Examinarea _inscrisurilor. Cu ocazia efectuării 
perchezitiei, pot fi ridicate şi anumite înscrisuri care au legătură cu 
fapta cercetată. O problemă care trebuie clarificată în acest caz este 
determinarea exactă a criteriilor după care se stabileşte “legătura cu 
fapta”, astfel încât să nu fie întârziate cercetările. 


197 


2.4.3. Dispunerea_de_constatiri_tehnico-stiintifice_si_expertize. 
Constatările tehnico-stiintifice sau expertizele sunt absolut necesare in 
cauzele penale referitoare la traficul de stupefiante, ele constituind 
principalele modalități ştiinţifice de dovedire a existenței 
stupefiantului. 

2.4.4. Ascultarea persoanelor_implicate_în_traficul de droguri. 
Din perspectiva tacticii criminalistice ascultarea se va face în funcție 
de situaţia concretă a fiecărei persoane implicate. 

În interogarea traficantilor sau consumatorilor de stupefiante 
trebuie să se stabilească legăturile dintre sursele de aprovizionare şi 
destinaţia stupefiantelor, urmărindu-se evaluarea volumului traficului 
ilicit de pe raza unei regiuni sau zone geografice. Mişcarea 
stupefiantelor presupune deplasarea lor de la locul de origine sau de 
producere, spre consumator. Deoarece consumatorii sunt răspândiți 
în toată lumea, rezultă că aria de mişcare a stupefiantelor este foarte 
mare. 


Precizăm că este necesară consultarea cursului pentru 
însuşirea exactă a modalitatilor de investigare. 


Aspecte de aprofundat 


e Categorii de substanţe stupefiante şi clasificarea acestora. 

e Moduri de apărarea folosite de traficantii de droguri 
(ambalare, transportare, traficare propriu-zisă). 

e Modalităţi de depistare a traficantilor (modalităţi tactice şi 
tehnico-stiintifice). 

e Identificarea toxicomanilor. 

e Metodologia investigării propriu-zise. 

e Realizarea flagrantului în aceste infracţiuni. 

+ Efectuarea actelor de urmărire penală. 


N.B. Ca şi în cazul celorlalte capitole indicăm 
consultarea cursului de bază. 

CAPITOLUL VI 


ELEMENTE METODOLOGICE PRIVIND 
INVESTIGAREA CRIMINALISTICA A 
INFRACTIUNILOR DIN DOMENIUL 
CRIMINALITATII ORGANIZATE 


Sectiunea I 
Consideratii introductive 


Abordarea elementelor metodologice de investigare a faptelor 
circumscrise criminalității organizate, fie şi pe scurt, am considerat-o 
necesară din cauza dezvoltării semnificative, şi in tara noastră, a 
acestui fenomen devenit foarte grav. 


ŞI. Precizări de ordin terminologic 


1.1. Criminalitatea de tip mafiot. Mafia reprezintă acel segment 
infracțional la care se raportează activităţi ilegale deosebit de 
periculoase, desfăşurate prin metode agresive de către asociații de 
indivizi cu o structură organizatorică ierarhizată şi un lider autoritar, 
având la bază un cod de conduită obligatorie, ritualuri de admitere a 
membrilor şi o lege a tăcerii, în scopul instituirii controlului asupra 
unor sectoare ale economiei sau chiar asupra unor niveluri de decizie 
ale societăţii şi obţinerii de câştiguri ilicite fabuloase. 


1.2. Criminalitatea organizată. Spre deosebire de “Mafie”, 
realitatea criminalității organizate constă într-o gamă, practic infinită, 
de aspecte ale universului social, cele mai multe clandestine, diverse 
şi complexe. Studiind conceptul acestui gen de criminalitate trebuie 
să luăm în considerație şi unii factori sociali şi politici care pot avea 
un rol semnificativ în formarea actualelor percepții asupra crimei 
organizate. 

Criminalitatea organizată, în esență, poate fi definită ca fiind 
acel segment infracţional la care se raportează activitățile ilegale, 

de natură să afecteze grav anumite sectoare ale vieţii economice, 
sociale şi politice, desfăşurate prin diverse metode şi mijloace, în 
mod constant, planificat şi conspirat, de către asociații de indivizi, 
cu ierarhie internă bine determinată, cu structuri specializate şi 
mecanisme de autoapărare, în scopul obținerii de profituri ilicite la 
cote deosebit de ridicate. 


Secţiunea a II-a 
Scurtă privire asupra structurilor şi modalitatilor 
curente de savarsire a infracțiunilor în domeniul 
criminalităţii organizate 


§1. Tipuri şi structuri de organizaţii criminale 


Nu există un model unic de organizație transnationala, acestea 
variind ca forme, norme de conduită, experiență, specializare în 
activitatea infractionala, arie de operare, tactici şi mecanisme de 
apărare, ceea ce face ca lupta de prevenire şi combatere să fie extrem 
de complexă, reclamând, obligatoriu, o cooperare interstatală. 


1.1. În concepţia Interpol, organizaţiile criminale pot fi împărţite 
în cinci grupe distincte. 

o Familiile mafiei. Acestea au structuri ierarhice, norme interne 
de disciplină, un cod de conduită şi desfăşoară o diversitate de 
activități ilicite. 

a Organizațiile profesionale. Membrii acestora se specializează 
în una sau două tipuri de activități infractionale (traficul de maşini 
furate, imprimerii clandestine de moneda falsă, laboratoare 
clandestine pentru fabricarea drogurilor, răpiri de persoane pentru 
răscumpărare, jafuri organizate etc.); 

a Organizații criminale etnice. Acestea sunt rezultatul 
expansiunilor geografice, a diferențelor dintre nivelurile de viață, a 
severitatii excesive a condițiilor de imigrare (“Triadele”, organizații 
criminale chineze; “Yakuza”, grupări japoneze ş.a.); 

1.2. În concepţia nord-americană, in funcţie de activităţile 
infractionale pe care le desfăşoară, putem distinge următoarele tipuri 
de organizații criminale: 

a Raketing. Grupuri de indivizi care organizează diverse tipuri 

a Operațiuni de vicii. Grupuri de indivizi care desfăşoară o 
activitate continuă prin furnizarea de bunuri şi servicii 
ilegale. 

a Bande. Grupuri de indivizi cu interese comune ori 
apartenență socială, care se asociază în vederea comiterii 
unor activităţi ilicite, pentru a se impune într-o comunitate 

a = Teroristi. Grupuri de indivizi care se asociază pentru a 
comite acte criminale spectaculare. 


Fata de această clasificare, raportat şi la realitățile 
europene, dar nu numai, se impun câteva sublinieri 
pe care le detaliem în cursul de bază. 

Dintre activităţile infractionale ale crimei organizate, cele cu 
impact grav asupra societăţii sunt următoarele: traficul de droguri, 
traficul de persoane, falsificarea de monede, traficul internațional cu 
autovehicule furate, traficul cu obiecte de patrimoniu, traficul cu 
arme, spălarea de bani, migraţia ilegală, prostituția, corupția, 
terorismul. 


$2. Modalităţi de săvârşire a infracţiunilor din domeniul 
criminalității organizate 


2.1. Traficul de droguri. România prezintă interes din ce în ce 
mai mare pentru rețelele de traficare a drogurilor, în special a 
haşişului provenit din Africa şi a cocainei traficată din America de 
Sud spre Europa Occidentală. Tara noastră este inclusă in asa numită 
“Rută balcanică” de traficare a heroinei dinspre Turcia spre pieţele 
occidentale, prin 3 din totalul de 5 variante ale acestei rute menţionat 
cursul de bază. 


2.2. Spălarea de bani. Pentru derularea operaţiunilor financiare 
frauduloase din sfera spălării banilor, cel mai adesea sunt folosite 

firme private paravan, sau chiar fictive, in spatele cărora se 


2.3. Falsul de moneda. Atât falsificarea cât si traficarea 
mijloacelor de plată cunosc o recrudescenta îngrijorătoare, motiv 
pentru care pe plan internațional serviciile specializate sunt în 
continuă căutare a unor noi metode de prevenire şi contracarare a 
acestui fenomen. 


2.4. Traficul internaţional de autoturisme furate. 

Traficantii, prin legături infractionale cu vamesii, introduc în tara 
autoturisme furate pentru care obtin chitante vamale ce atesta plata 
taxelor legale pe repere mari, cum ar fi caroseriile şi motoarele. 


2.5. Traficul cu arme. Se află deseori în legătură cu terorismul, 
comerț ilicit ce este, de mult ori, apanajul crimei organizate. Reţele 
internaționale, având deseori acceptul unor state interesate în 
alimentarea focarelor de război, din diferite zone ale lumii. 


2.6. Corupţia. Corupţia reprezintă punctul de pornire al tuturor 
activităților infractionale desfăşurate de organizațiile criminale. Ea 
este un fenomen extrem de nociv, cvasi-generalizat în toate 
structurile sociale. Deşi există în toate ţările lumii, în statele care trec 
printr-o perioadă de tranziţie, nocivitatea corupției se simte mai acut. 


2.7. Terorismul. FBl-ul defineşte terorismul ca “folosirea în 
afara legii a forţei ori violenţei pentru intimidarea ori constrângerea 
unui guvern, a populaţiei civile, ori a unui segment din acesta, în 
îndeplinirea unor obiective politice ori sociale”. 

Activităţile infractionale in care teroriştii sunt implicați includ: 
bombardamente, incendii, asasinate, răpiri, luare de ostatici, 
deturnare de avioane, spargeri de bănci, furturi din arsenalul militar 
sau polițienesc. 

Secţiunea a III-a 
Cadrul metodologic general al investigaţiei penale 
în domeniul criminalităţii organizate 


§1. Etapele şi modalităţile de acțiune 


1.1. Faza obținerii de informaţii. În această fază, se desfășoară 
activităţi de cunoaştere şi informare cu privire la activităţile rețelelor 
criminale. În acest sens, sunt consultate bazele de date şi informaţii 
obţinute de structurile specializate. 

Structurile informative îşi au propriile planuri de culegere a 
informaţiilor despre criminalitatea organizată. 


Amănunte în cursul de bază. 


1.2. Faza investigaţiilor. 

Activitățile investigative constau, în esenţă, în verificarea 
informațiilor deţinute şi completarea lor prin activități operative 
specifice poliției judiciare sau serviciilor speciale, cum ar fi: 

a Supravegherea operativă a unei persoane suspecte. 
a Verificarea surselor de venit ale suspectilor. 
a Verificarea unor acte şi înscrisuri. 


1.3. Faza urmăririi penale. 
Din perspectivă urmăririi penale vor fi desfăşurate următoarele 
activităţi consacrate în legea procesual penală: 
o  Audierea de martori, cu obligativitatea asigurării protecţiei lor. 
a Ridicarea de obiecte şi înscrisuri. Acest mijloc de probaţiune 
oferă posibilitatea examinării ulterioare a inscrisurilor şi 
efectuarea unui raport de constatare tehnico-stiintific. 


Alte activități importante sunt detaliate în cursul de 
bază. 


$2. Organizarea flagrantului 


Flagrantul reprezintă unul dintre cele mai complete şi eficiente 
mijloace de evidentiere a elementelor de fapt, de constatare în timp 

util şi in mod complet a faptelor ilicite şi a autorilor acestora. 


2.1. Pregătirea acţiunilor de realizare a flagrantului. 
Planificarea acţiunii are următoarele repere obligatorii: 

Stabilirea locului, zonei şi mediului unde se va desfăşura 
acţiunea, recunoaşterea zonei şi fixarea activităţilor ş.a. 

- Efectuarea unor investigaţii complexe în vederea identificării 
persoanelor implicate, a legăturilor lor infractionale, a modalitatilor 
de operare şi a mijloacelor folosite. 

Coroborarea tuturor datelor şi stabilirea modalitatilor concrete de 
acțiune. 


2.2. Pătrunderea în zona de acţiune. 
Pe întreaga durată a acțiunii se va urmări îndeplinirea simultană a 
trei cerinţe: 

ū Asigurarea securității personalului participant la acţiune, 
precum şi a cetățenilor care se află în zona vizată. 

a Luarea măsurilor de protejare a persoanelor care lucrează 
sub acoperire, a celor infiltrate în cauză şi a informatorilor. 

a Protejarea şi asigurarea tuturor materialelor folosite pentru 
identificarea infractorilor. 


2.3. Realizarea flagrantului propriu-zis. În funcție de fazele 


acțiune a echipei de intervenție pentru realizarea flagrantului: 
Intervenția înainte de consumarea actului infracțional, 
- Intervenția în timpul comiterii faptei, 
Intervenția după consumarea actului infracţional. 


Dezvoltarea acestor aspecte în cursul de bază. 

Secţiunea a IV-a 
Particularități în investigarea criminalistica 
a unor infracțiuni circumscrise crimei organizate, 
cu incidență în domeniul financiar-bancar 


§1. Principalele aspecte ce se urmăresc cu ocazia investigaţiei 
penale 


1.1. Analizele financiare. Toate activitățile organizaţiilor 
criminale au ca scop final manipularea profiturilor lor ilegale, într-o 
manieră care să le facă să pară că provin dintr-o sursă legitimă. 

Tehnica de investigare cea mai des folosită, rapidă de cele mai 
multe ori, sigură şi comună investigării tuturor infracțiunilor 
asimilate crimei organizate este analiza financiară. 


1.2. Supravegherea electronică. O altă metodă uzitată în 
investigarea criminalităţii organizate, deşi deseori criticată, este 
Supravegherea electronică. Avantajul acestei metode constă în 
înregistrarea unor segmente importante din activitatea criminală. 


Aspecte aprofundate 


e Tipuri şi structuri de organizaţii criminale (concepția 
INTERPOL şi Nord-american). 

e Modalităţi de săvârşire a infracțiunilor din domeniul 
criminalităţii organizate. 

e Etapele şi modalitățile de acţiune în asemenea categorii de 
infracțiuni. 

e Pregătirea şi realizarea flagrantului. 

e Aspecte care trebuie urmărite şi clarificate în investigarea 
infracțiunilor cu incidență în domeniul financiar-bancar. 

CAPITOLUL VII 


UNELE ELEMENTE METODOLOGICE 
DE INVESTIGARE A INFRACTIUNILOR 
DE CORUPTIE 


Sectiunea I 
Cadrul general al reglementării penale 
europene şi naționale 


§ 1. Consideraţii preliminare 


Fără a exagera, putem afirma că, departe de fi eradicat, fenomenul 
corupției şi-a făcut apariţia o dată cu primele forme de organizare 
statală. În formularea modernă din literatura noastră de specialitate, 
corupția este definită prin acele cazuri în care funcționarii pretind, 
primesc diferite avantaje materiale ori le acceptă tacit sau expres, 
direct sau indirect, ca urmare a exercitării unei influenţe. 

Insă, această abatere de la moralitate, de folosire abuzivă a unei 
funcții, a demnităţii, poziţiei sociale, politice sau economice este 
menționată, şi sanctionata, din cele mai vechi timpuri. 


Aspecte juridice în cursul de bază. 


Secţiunea a Il-a 
Criterii generale de investigare 
criminalistică a corupției 


$ 1. Cadrul general 


În cercetarea criminalistică a fenomenului de corupție, atât la 
scară global-socială cât şi raportat la cazurile individuale, se au în 
vedere mai multe criterii, care pot da o imagine a dimensiunii 
fenomenului, în ansamblu, dar şi soluţii pentru depistarea, cercetarea 
şi încadrarea juridică a fiecărui caz în parte. 

§2. Problemele pe care trebuie să le clarifice investigația penală 


2.1. Sesizarea organului judiciar, a Parchetului National 
Anticorupţie, în legătură cu săvârşirea infracțiunilor de corupţie. 
Infractiunile de corupție, infracțiunile asimilate infracţiunilor de 
corupție, precum si infracțiunile în legătură directă cu infracțiunile de 
corupție, fac parte din categoria infracțiunilor de serviciu sau în 
legătură cu serviciul, acestea având o metodologie proprie de 
investigare. 


2.2. Principalele probleme care fac obiectul probatiunii. 
Organele de urmărire penală sesizate despre săvârşirea unei 
infracţiuni de corupție trebuie să lămurească următoarele probleme: 

a Calitatea făptuitorului. În funcţie de tipul de infracţiune de 
corupție, subiectul activ al infracţiunii poate fi: o persoană 
care exercită o funcție publică; o persoană care participă la 
luarea deciziilor sau le poate influența, etc. 

o Activitatea ilicita, desfăşurată de faptuitor, de alți 
participanți, modul de operare, legături cu diverse instituții. 
trebuie să clarifice dacă făptuitorul a acţionat cu intenţie într- 
un anumit scop.. 


2.3. Măsuri speciale de investigare a infracţiunilor de 
corupție. Atunci când există indicii temeinice cu privire la săvârşirea 
unei infracțiuni de corupţie, în scopul strângerii de probe sau pentru 
identificarea  făptuitorului, procurorii Parchetului National 
Anticorupție pot să dispună. 

Q Punerea sub supraveghere a conturilor bancare şi a 
conturilor asimilate acestora. 

a Punerea sub supraveghere operativă a suspectilor şi/sau 
interceptarea comunicaţiilor acestora, în timp real. 


Alte activități care se întreprind de către organele de urmărire 
penală sunt următoarele: 
a  Constatarea infracțiunii flagrante. 

a Ascultarea faptuitorului. 
a Identificarea şi ascultarea martorilor. 


Alte activităţi în cursul de bază. 


Secţiunea a III-a 
Constatarea infracțiunii flagrante 


ŞI. Pregătirile în vederea constatării infracțiunii flagrante 


1.1. Organizarea flagrantului presupune, obligatoriu, efectuarea 
atentă a unor activități de pregătire, raportate la fapte, în sine, dar şi 
la modul de sesizare. 

Frecvent, sesizările aparțin persoanelor din mediul autorilor — 
mediul familial, profesional, alte medii frecventate din motive 
diverse. De exemplu: 

Din mediul familial, denuntatorii sunt, de regulă, rude apropiate, 
chiar şi sotia/sotul, nemulțumiți, invidiosi, răzbunători, 
pentru că nu profită de câştig, sau invers, pentru că suferă 
prin darea de mită. 

Din mediul profesional, denuntatorii sunt, în primul rând, colegii 
de serviciu, şefii sau subordonații, unii oneşti, alţii 
răzbunători, invidiosi, dar şi nemulțumiți că nu s-au 
“bucurat” de câştigul operat, în urma unei anumite 
complicitati la comiterea actului de corupție. 


1.2. Elemente de referință în pregătirea flagrantului. Fireşte că 
primul element luat în calcul pentru pregătirea surprinderii în 
flagrant, îl reprezintă modul în care s-a făcut sesizarea. De exemplu: 

Problemele esenţiale urmărite în realizarea flagrantului. 
Potrivit unei experiențe semnificative a organelor judiciare — parchet 
şi poliție problemele vizate de pregătire sunt: 


208 


a Identitatea functionarului, profilul personalității, calitatea 
oficială a acestuia, atributiunile sale de serviciu, locul de 
muncă. 

a Locul în care s-a consumat, sau urmează să se consume fapta 
ilicită. 

a Determinarea modului de operare, a circumstanțelor in care 
se va comite infracțiunea. 


1.3. Alcătuirea echipei de prindere în flagrant. Echipa de 
prindere în flagrant va fi coordonată de către procuror şi va fi 
alcătuită din poliţişti şi criminalişti specialişti în domeniul 
înregistrărilor şi interceptării comunicațiilor. 


1.4. Pregătirea de capcane criminalistice şi folosirea altor 
mijloace tehnice criminalistice. 

Capcane criminalistice. In cazurile de flagrant, în infracțiunile 
de luare sau dare de mită, se recurge frecvent la capcane cu substanțe 
fluorescente, scriindu-se cuvântul “MITĂ” cu un creion fluorescent, 
pe bancnotele sau pe alte valori ce urmează a fi înmânate drept mită. 
Totodată, în procesul-verbal de pregătire a acţiunii, vor fi înregistrate 
şi seriile acestor bancnote. 

Mijloace tehnice de înregistrare sau supraveghere. Organele 
judiciare pot utiliza mijloace tehnice de înregistrare video şi audio. 
Aceste înregistrări reprezintă procedee tehnice de înmagazinare, 
relevare, conservare şi evidentiere a probelor a căror forță probatorie 
este egală cu a celorlalte probe. 


$2. Realizarea propriu-zisă a acţiunii de constatare a 
infracţiunii flagrante 


Desfăşurarea propriu-zisă a acţiunii de surprindere în flagrant va 
parcurge următoarele etape: 


2.1. Supravegherea locului în care va fi surprins făptuitorul. 
Fiecare membru al echipei va supraveghea zonele sau spaţiile, 
persoanele care i-au fost încredințate. Ei vor comunica în permanență 
cu conducătorul echipei, informându-l prompt asupra celor 
întâmplate. 

2.2. Realizarea efectiva a flagrantului. 
Regulile tactice criminalistice care trebuie urmate în aceste 
momente sunt următoarele: 


a 
a 


a 


a 


Intrarea cu rapiditate în spaţiul infracțional, 

Conducătorul echipei, ceilalți membri, trebuie să-şi decline 
identitatea. 

Identificarea funcţionarului, subiect activ al infracțiunii pe 
baza documentelor de identitate pe care le are asupra sa. 
Efectuarea perchezitiei corporale a autorului. 

Perchezitia întregului spațiu în care a fost surprins 
Saptuitorul. 

Instiintarea autorului cu privire la dreptul de a fi asistat de 

un apărător. 


Alte reguli se regăsesc în cursul de bază. 


Secţiunea a IV-a 


Tactica efectuării altor acte de urmărire penală 


ŞI. Particularităţi în ascultarea învinuitului (inculpatului) 


Date fiind particularitatile comiterii infracţiunilor de corupție, 
ascultarea învinuitului sau inculpatului trebuie atent pregătită. 


1.1. Pregătirea ascultării învinuitului/inculpatului. Pentru 
bunul mers anchetei, se impune studierea cu atenţie a tuturor 
materialelor, urmată de: 

- Elaborarea planului de ascultare. 

- Citarea sau aducerea învinuitului sau inculpatului. 

- Pregătirea mijloacelor de înregistrare a întregului interogatoriu. 


1.2. Problematica ascultării în funcţie de natura faptelor de 
corupție. Raportat la tipul de infracțiune, audierea va viza, în esență, 
următoarele: 

1.2.1. În cazul luării de mită. Audierea faptuitorilor în cazul 
infracțiunilor de luare de mită presupune clarificarea componentelor 
laturii obiective şi subiective a acestora. 

1.2.2. În cazul dării de mită. Audierea învinuitului sau 

inculpatului, în cazul dării de mită, trebuie să clarifice aspecte 

similare infracțiunii de luare de mită. 

1.2.3. În cazul traficului de influenţă. Ascultarea învinuitului sau 
inculpatului, în traficul de influență, trebuie să vizeze, în principal, 
clarificarea următoarelor aspecte: 

Scopul intervenției traficantului, 

Cine este funcţionarul pe lângă care a promis să intervină, 


1.2.4. În_cazul primirii de foloase _necuvenite. Audierea 
învinuitului sau inculpatului, în cazul primirii de foloase necuvenite, 
este destinată clarificării aspectelor tipice acestei fapte: 

a Atribuțiile de serviciu ale primitorului, 

a  Dacăa existat vreo înțelegere prealabilă cu aceasta, 


§2. Audierea părţii vătămate sau a denuntatorului 


2.1. Pregătirea audierii. În infracțiunile de corupţie, audierea 
acestor parti este, fireşte, obligatorie. De aceea, se va supune 
aceloraşi reguli tactice: cunoaşterea persoanelor ce urmează a fi 
ascultate, întocmirea planului de ascultare si a celorlalte activități 
preliminare, stabilirea locului unde se vor desfăşura ascultarea, 
citarea şi aducerea persoanelor, momentul în care va fi efectuat. 


2.2. Ascultarea propriu-zisă a părții vătămate. Audierea se va 
desfăşura, în primul rând, după regulile tactice cunoscute, în funcție 
de etapele pe care le traversează ascultarea. 

$3. Efectuarea de confruntări 

3.1. Rolul confruntării în clarificarea infracțiunilor de 


corupţie. În linii mari, rolul acestui procedeu probator este de a 
clarifica contradicţiile existente între declarațiile a două persoane în 

aceeaşi cauză, obținerea de noi informaţii în acea cauză, confirmarea 
unor fapte, situaţii, împrejurări deja cunoscute. 


3.2. Pregătirea şi efectuarea confruntării. În fiecare caz trebuie 
să se evalueze oportunitatea confruntării. Este important să fie luată în 
calcul, dincolo de aspectele tactice generale, de impactul psiho-social, 
posibilitatea exercitării unor presiuni asupra părților, martorilor, dar şi 
alternativa unei încercări de compromitere sau de răzbunare. 


$4. Efectuarea de perchezitii şi de ridicări de înscrisuri şi de 
obiecte 


4.1. Rolul perchezitiei şi al ridicării de înscrisuri. În cazul 
infracţiunii de corupţie, perchezitiile, ca şi ridicarea de obiecte sau 
înscrisuri sunt, în majoritatea cazurilor, absolut necesare din motive 
lesne de înţeles. 


4.2. Pregătirea perchezitiei. În funcție de particularitățile 
fiecărui caz de corupție, organul judiciar va trebui să stabilească 
exact scopul perchezitiei, obiectele urmărite: ce înscrisuri, obiecte sau 
alte valori se urmăresc a fi găsite, posibilitatea ascunderii lor sau a 
distrugerii, metodele specifice de căutare etc. 


Aspecte de aprofundat 


* Probleme pe care să le clarifice investigația penală. 

e Măsuri speciale de investigare a infracţiunilor de corupție. 

° Pregătirea în vederea constatării infracțiunii flagrante. 

e Realizarea acţiunii de constatare a infracțiunii în flagrant. 

e Tactica ascultării invinuitului/inculpatului în funcție de 
infracțiunea, de natura faptelor de corupție. 

e Efectuarea altor acte de urmărire penală (ascultarea 
denuntatorului, efectuarea de confruntări, perchezitii). 

CAPITOLUL VIII 


ELEMENTE METODOLOGICE DE 
INVESTIGARE A INFRACTIUNILOR 
DIN DOMENIUL CRIMINALITATII 
INFORMATICE 


Secţiunea I 
Codul general al reglementării penale naţionale şi 
internaţionale 


$ 1. Consideraţii preliminare 


Evoluţia tehnologiei informaţiei, a sistemelor informatice, 
începută semnificativ în a doua jumătate a secolului trecut şi aflată în 
pronunțată accesiune, şi-a pus amprenta asupra tuturor domeniilor 
vieţii sociale, economice, civile sau militare etc. 

Avantajele imense ale informaticii sunt absolut evidente, aceasta 
influențând decisiv progresul umanităţii. Pe bună dreptate se afirmă 
„revoluţia informatică — în special aceea desfăşurată pe Internet — cea 
de-a treia (şi probabil, ultima) revoluţia industrială” 

Dezvoltarea unei „pânze de păianjen”- Word Wide Web (sau 
Web), în contextul evoluţiei informaticii este considerată drept un 
factor tehnologic decisiv pentru ceea ce denumim globalizare, alături 
de factori cum sunt globalizarea economică şi globalizarea politică. 


Secţiunea a I-a 
Modalităţi de săvârşire a infracţiunilor cibernetice 


$ 1. Moduri de acţiune în atacurile informatice 


Investigarea unei infracţiuni informatice se raportează, în mod 
obligatoriu, la modul de operare al celui care accesează neautorizat 
un sistem cibernetic. 

Pentru început, trebuie evaluat modul in care se realizează 
controlul accesului unui utilizator la fişiere, directoare, porturi sau 
protocoale pentru a se determina gradul de securitate ale sistemului 
atacat. 

După găsirea portului deschis, acesta este penetrat pentru a se 
prelua controlul asupra punctului esențial (root) de unde se poate 
modifica orice configuraţie a rețelei, inclusiv accesul şi elementele 
de securitate. 

Atacul asupra unui sistem, a unei stații de lucru (maşină) se 
realizează în trei feluri: la distanță, prin imitare sau pe Telnet. 


2.1 Atacul la distanţă, presupune accesarea pe internet sau 
printr-o altă reţea a unei maşini asupra căreia utilizatorul neautorizat 
nu deţine nici un control. 

Un asemenea tip de atac presupune mai multi paşi: 

- interogarea serverului pentru a se obţine informaţii despre 
maşina respectivă, rețea şi utilizatori, elemente de restrictionare; 

- scanarea porturilor staţiei, operaţie susceptibilă de a lăsa urme 
electronice; 


2.2 Atacul prin imitare (spooling), realizat prin folosirea sau 
copierea adresei unei maşini pe care o foloseşte să pătrundă într-un 
alt sistem. 


2.3 Atacul bazat pe Telnet. Atacul constă în decriptarea 
parolelor care permite accesul de la distanță la o staţie de lucru. 


$ 3. Consideraţii privind unele categorii de infracţiuni 
cibernetice 


3.1 Răspândirea viruşilor. Fenomenul de răspândire a viruşilor 
constituie un real pericol, asupra căruia trebuie să ne concentrăm 
atenţia. 


3.2 Pirateria software. Acest gen de delict constă din utilizarea 
nepermisă şi fără drept a unui program de computer. Fenomenul de 
piraterie software este unul dintre cele mai rapide din lume, iar în 
tara noastră a ajuns la cote îngrijorătoare. 

3.3 Furturi prin Mailbox. Comertul cu programe furate prin 
căsuțe poştale reprezintă una din cele mai vechi infracțiuni 
informatice. 


3.4 Atacuri asupra ATM, debit-card, PC passwords, codurilor 
PIN. Acest gen de atacuri sunt utilizate pentru activitatea ATM- 
urilor, a numerelor de cont de credit şi debit-card-urilor, a codurilor 
de acces la distanță şi a microprocesoarelor telefoanelor mobile 
răspunzătoare de facturare. 


3.5 Furturi de carduri. Cunoscută şi sub numele de carding, are 
drept scop câştigul de bani sau obiecte prin spargerea unor site-uri ce 
contin în bazele de date numere de cărți de credit. 


Detalii despre aceste moduri de operare în cursul 
de bază. 


$ 4. Scurte consideraţii privind autorul infracţiunilor 
informatice 


Majoritatea celor care vorbesc despre infracțiunile informatice 
consideră că acestea sunt comise de hackeri. The on-line Hacker 
Lexicon defineşte de manieră minuțioasă acest termen. Conform 
autorilor studiului menţionat, hackerul este definit sub mai multe 
forme, după cum urmează: 

ū persoana căreia îi place să exploreze detaliile sistemelor 
de programare şi modalitățile în care pot fi expandate 
capacităţile lor; 

Q persoana care programează cu entuziasm; 

a persoana capabilă de a fi apreciată (hack value); 

Secţiunea a III-a 
Investigarea criminalistică propriu-zisă a 
infracțiunilor informatice 


§1. Principalele probleme de clarificat în investigarea 
infracțiunilor informatice 


1.1. Identificarea obiectelor ce au fost folosite sau au fost 
destinate să servească la săvârşirea infracţiunii. Făcând parte din 
categoria „corpurilor delicte”, aceste mijloace materiale de probă 
reprezintă mijloace de săvârşire a infracțiunii, fie că au fost folosite 
în acest scop, fie că urmau să fie utilizate de infractor pentru 
comiterea faptei. 


1.2. Identificarea informaţiilor obținute ca rezultat al 
infracțiunii. Deoarece indivizii obţin copii de software, violând 
legea copyright-ului, acestea vor putea fi în mod normal sechestrate, 
la fel ca ori care altă documentaţie care este obținută în mod ilegal. 


1.3. Identificarea hardware-ului ca fruct/rezultat al delictului. 
Procedurile legale autorizează emiterea de mandate pentru 
sechestrarea datelor, produs al infracţiunilor de acest gen şi a altor 
lucruri asemănătoare. 


1.4. Identificarea autorului şi a circumstanțelor care au 
favorizat săvârşirea faptei. Cu privire la făptuitor, se va stabili 
modalitatea prin care acesta a avut acces la informaţiile securizate, 
pornind şi de la posibilitatea utilizării nepermise a unui calculator. 


$ 2. Mijloace materiale de probă 


2.1 Urma electronică. Impunându-se ca o veritabilă amprentă, 
acest gen de urmă este una din cele mai importante ţinte ale 
investigaţiei criminalistice a infracțiunilor informatice. 

In momentul conectării la Internet, fiecare utilizator primeşte o 
identitate unică, un IP ce poate fi stabil (în cazul conectării directe) 
sau dinamic (în cazul conectării prin modem). 

2.2 Informaţia ca instrument al infracțiunii. Instrumentul 
infracțiunii poate include atât elemente tangibile, cât şi virtuale. 
Astfel, în anumite cazuri, documentele care conțin informaţii şi 
instrumentele financiare folosite în comiterea faptei, pot fi 
sechestrate ca instrumente ale crimei. 


2.3. Hardware-ul ca probă. Un obiect fizic de acest tip este 
considerat probă în identificarea unei persoane care a comis o 
infracțiune, fără ca aceasta să fie admisă în mod necesar la proces. 
Instantele vor efectua o sechestrare a aparaturii, în funcție de 
convingerea intimă a anchetatorului, în circumstanţele date, fără ca 
acestuia să i se impute, ulterior, irelevanta probei. 


$ 3. Efectuarea unor acte de urmărire penală 


3.1. Perchezitia calculatoarelor. Dacă un computer reprezintă 
fruct al crimei (în terminologia nord americană), instrument al 
infracțiunii sau probă, mandatul de perchezitie trebuie să vizeze 
computerul în sine şi în subsidiar informaţiile pe care le deţine. 


Alte referiri în cursul de bază. 


3.2. Constatarea infracţiunii flagrante. După cum se cunoaşte, 
potrivit art.465 (1) C.pr.pen., este flagrantă infracțiunea descoperită 
în momentul comiterii sau imediat după săvârşire. Reprezentând o 
procedură specială, constatarea infracțiunii flagrante capătă caracter 
procesual penal, iar procesul-verbal în care se consemnează aceasta 
devine, ca orice înscris ce are legătură cu fapta, mijloc de probă. 
Infractiunea flagrantă reprezintă şi in cazul delictelor informatice o a 
doua excepție de la efectuarea perchezitiei cu autorizarea 
magistratului. 


§ 4. Particularităţi privind cercetarea la fata locului a 
infracțiunilor informatice 


4.1. Aspecte generale. Cercetarea la fata locului, în cazul 
infracțiunilor informatice prezintă, din punct de vedere tehnic, multe 

similitudini cu perchezitia, ca şi cu ridicarea de obiecte sau cu 
constatarea infracțiunii flagrante. 

Astfel, cercetarea vizează concret calculatorul, monitorul, tastatura, 
dispozitivele externe de memorie, dischete, discuri, modem, 
imprimanta, manuale de calculator etc. Investigația se mai 
concentrează, totodată, asupra unor însemnări, agende cu nume şi 
adrese de e-mail ale țintelor vătămate/afectate, parole, adrese de 
Web, diverse bilete scrise de mână, orice altă însemnare în legătură 
cu fapta. 

Şi în aceste cazuri putem vorbi de o cercetare în fază statică şi o 
cercetare in fază dinamică, urmată de ridicarea mijloacelor 
materiale de probă sus-mentionate. 


Particularitatile acestor investigaţii în cursul de 
referință. 


Aspecte de aprofundat 


e Modalităţi de săvârşire a infracţiunilor informatice 

e Tipologia autorului infracțiunilor informatice 

* Principalele probleme de clarificat 

e Mijloace materiale de plată (urma electronică, hardware-ul 
etc.) 

* Efectuarea unor acte de urmărire penală 

e Particularităţi în efectuarea perchezitiei calculatoarelor şi a 
cercetării la fata locului. 


N.B. Rog vedeţi cursul de bază. 

